
FORORD. 

D en 22. Maj 1907 er det 100 Aar, siden den kgl. 

Kommission blev nedsat, som førte til Oprettelsen 
af vort nuværende Nationalmuseum. Dette kan altsaa 
i Aar fejre Hundredaarsdagen for sin Stiftelse. 

Udsprunget af en klartskuende Fædrelandsvens varme 
Hjerte, baaret frem af Folkets offervillige Interesse og 
fæstnet ved Videnskabsmændenes ihærdige Arbejde, staar 
Nationalmuseet nu som en Genstand for hele det danske 
Folks Stolthed og Kærlighed; paa bar Bund er Bygningen 
rejst derved, at fattige som rige har føjet Sten til Sten, 
og endnu stadig kommer de dragende fra alle Landets 
Egne for at bringe hver sin Skærv til Værkets Forøgelse 
og Fuldstændiggørelse. I en sjælden Grad har her et 
Folk samlet sig om Løsningen af en stor national Opgave. 

Da vi mente, at det vilde være kært for vore Læsere 
at faa nøjere Hede paa Nationalmuseets Tilblivelse og 
Vækst, lære Maalet og Midlerne for dets Virksomhed 
nærmere at kende for derigennem at vinde dybere For- 
staaelse af dets nationale og videnskabelige Betydning, og 
da Hundredaaret for dets Stiftelse frembød en naturlig 
Lejlighed til Virkeliggørelsen af denne Tanke, henvendte 
vi os til Museumsdirektør Dr. Sophus Muller, som 

Forord. 


ogsaa beredvillig gik ind paa at skrive en saadan folkelig 
Bog til Udgivelse blandt vore Skrifter. 

Det skulde nu glæde os, om denne lille Bog, der 
hviler paa det nøjeste Kendskab og bæres af den varmeste 
Kærlighed til Æmnet, maatte kunne blive et virksomt 
Middel til at styrke vort Folks Ærbødighed for sine 
Fortidsminder og dets Offervillighed overfor den Institu- 
tion, som har til Opgave at frede om dem, udforske og 
forklare dem. 

Marts 1907, 


Udvalget for Folkeoplysnings Fremme. 

1. Nationalmuseets Betydning for alle. 

D enne Bygning, her ovenfor, kender alle, som har 
været i København, og de andre har hørt om 
den : det gamle Prinsens Palæ, hvor Nationalmuseet 
er. Der er heller ikke saa faa, som ved rigtig god 
Besked med Museet; de fleste kender noget til det, 
og selv de, som ved mindst, har en Forestilling om, 
at det er noget godt, eller rent ud sagt, at det er vort 
Folks dyrebareste Skat og dets bedste Eje. 

Men saaledes vil en og anden, baade den mere 
og den mindre kyndige, nok høre lidt nærmere om, 
hvad der findes inden for disse Mure, om, hvorledes 
Museet blev til og efterhaanden voksede sig stort. 
Det er nu 100 Aar, siden Museet først dannedes. 
Saaledes er der vel ogsaa Anledning til nøjere at for- 
klare, hvad der er naaet gennem den lange Aarrække, 
og til at kaste et Blik baade tilbage og fremad. 

Men først og fremmest vil man sikkert have det 
paavist , hvilken Betydning Museet egentlig har. 
Nutildags ser man jo nøje efter, og der plejer frem- 
for alt at spørges om, hvad hele Sagen i Grunden 
duer til. 

Nationalmuseet. 


Ja, kom selv og se; dermed er Svaret givet. 
For at dømme om en Sag maa man naturligvis kende 
den, og Museet lærer man at kende ved at se det. 
Det er jo til for at ses af alle og enhver. Vi tager 
da et hurtigt Overblik; det vil være nok til at skønne 
om, hvad det hele duer til. Om Enkelthederne kan 
vi siden tale. 

Se straks i det første Værelse disse store Masser 
af Flintredskaber, alle blot tilhuggede, ikke glat af- 
slebne, og ringe af Størrelse som i Form og For- 
arbejdning. Midt paa Gulvet et stort Stykke udtaget 
af en af de indtil 4 Alen tykke Skaldynger, hvori 
disse Flintøkser, Knive, Bor, Skrabere og de mange 
øvrige Sager fortrinsvis findes. Det er her de fjer- 
neste Tider. Vi er omgivet af Minderne fra den 
ældre Stenalders Jægere og Fiskere, som først be- 
byggede Danmark — vistnok i det 4. Aartusinde før 
Kristus. 

I de følgende Værelser atter Flint, hvorhen man 
vender Blikket; men nu er det store og nydelig til- 
dannede Sager, Økser og Spyd til en Længde af 3 
Kvarter, glathuggede og afslebne med den største 
Omhu; Æggene jævne og skarpe, Bladet tyndt og 
Spidserne fint udhuggede. Formen skøn og regel- 
mæssig, hver en Ujævnhed fjernet. Hvor var det dog 
muligt at fremstille disse Stenarbejder? Det er jo rene 
Kunstværker. Men Tusinder af disse skønne Sager 
ligger her; de har da været almindelig brugt. Ja, det 
var vor yngre, store Stenalder, da Færdigheden i at 
behandle Flinten hos os havde naaet et Højdepunkt 
som intet andet Sted i Europa. Det var dengang, at 
Dysser og Jættestuer rejstes af mægtige Stenblokke, 
som vi vel nu kan sprænge med Krudt, men ikke 
løfte og flytte uden ved Hjælp af Kraner, Jernkæder 

og Trisseværk. Ganske mærkelige Forhold maa der 
have været hos det Folk, der i den yngre Sten- 
alder, d. 3. og 2. Aartusinde f. Kr., drev Agerbrug 
og Kvægavl over hele Landet. 

Igennem en Dør, og Stenen forsvinder. Alt er 
Bronze, nu brunt og grønt af Ir; men hist og her, hvor 
Metallet ikke er angrebet, ser man, at det var lyst 
og skinnende som Guld. Sværd og Dolke i lange Ræk- 
ker, Smykker i Mængde, baade Ringe og Plader med 
den fineste fordybede Tegning, Spænder og Naale, som 
vi ikke gør dem smukkere nutildags. Ogsaa Arbejds- 
økser af samme Metal; intetsteds noget af Jern. Og 
saa Guld i Mængde, tyndt udhamret til prægtige Skaale 
og formet i svære, kostbare Ringe. Pragt og Rigdom 
kendetegner denne Tid. Store Høvdinge, dygtige Kri- 
gere, fornemme Kvinder, skulde man sige, dannede 
Landets Befolkning i Bronzealderen. Og længe 
varede dette Tidsrum ; det viser disse Masser af Bronze 
og Guld, der breder sig gennem to tæt fyldte Værelser. 
De rækker over et tusinde Aar, indtil efter Midlen af 
Aartusindet før Kristus. 

Men ved den sidste Væg ser det anderledes ud; 
Her begynder Jernet at vise sig, og i det næste Værelse 
ses talrige Sværd, Spyd, Økser og Kedler, der nu be- 
standig er af Jern, som de forud var af Bronze. 
Ogsaa alt andet er forandret. Man lægger Mærke til 
de smukke og fine Lerkar fra Jylland, der fylder 
mange Skabe, og mellem disse staar den store, billed- 
smykkede Sølvkedel fra Gundestrup. Det er de første 
Aarhundreder efter Kristi Fødsel, den romerske 
Tid, som den kaldes, fordi Kejserne i Rom dengang 
strakte deres Magt vidt over Landene. 

Men den Tid kom, da Romerstaten opløstes. 
Ungdomsfriske Krigerskarer strømmede i Folke- 

vandringstiden frem fra Nord; hele Folkeslag var 
i Bevægelse. Volds- og Ufredstider begyndte, og slutte- 
lig omstyrtedes hele den ældgamle, høje Kultur i Syden. 
Ogsaa vort Land har haft Del i denne store Rørelse 
fra d. 3. til d. 5. Aarhundrede e. Kr. Vi ser et helt 
Værelse fyldt med Vaaben, Hestetøj og alskens Ud- 
styr for Krigsfolk. Det er de store Mosefund med 
Offere til Guderne efter Kampe, der forefaldt hos os 
under Folkevandringstiden. Men Guldet, som plyn- 
dredes hos Romerne, kom efterhaanden i Masse til 
Norden. Vi ser det i Museet liggende tæt under Glas- 
set, den ene store Skuffe fuld efter den anden. Kunst- 
færdig forarbejdet til vægtige Smykker eller simpelt 
udsmeltet til tykke Barrer og Betalingsringe opgraves 
det i vore Dage som Danefæ. 

Andre Tider fulgte, hvorom andre Fund fortæller, 
og sluttelig Vikingetiden, d. 8. til d. 10. Aarhun- 
drede, da vore Forfædre drog paa Krigstog over Havet 
mod Øst og Vest. Her ses Vikingernes store og brede 
Sværd og de lange, sølvbelagte Spyd, Kæder og Ringe 
af Sølv, der sammen med arabiske Mønter er hidført 
fra Egnene østen for det Kaspiske Hav, og Kostbar- 
heder, der er gjort til Bytte i England og Frankrig. 

Tydeligt viser sig derpaa det store Vendepunkt i 
vort Lands Historie ved Overgangen til Kristendom- 
men. Det hedenske Gravudstyr forsvinder; vi finder 
ikke længere disse Sæt af Vaaben og Hestetøj, der 
skulde følge Krigeren til Valhal, de store Spænder og 
Ringe, der prydede den fornemme Kvinde. Nu er det 
kirkelige Sager, som fylder Salene. Prægtige Altre og 
kostbare Relikvieskrin, stive og strenge Kristusbilleder 
og hele det smukke og alvorlige Kirkeudstyr fra den 
ældre Middelalder, d. 11. til d. 13. Aarhundrede. 
Ringe i Sammenligning hermed er, hvad Tiden ellers 

har efterladt. Kun drages Øjet af de lange og spidse 
Riddersværd, som dengang beherskede Samfundet. 

Længere fremme, i den senere Middelalder, 
d. 14. og 15. Aarhundrede, viser den kathoiske Kirke- 
magt sig i al sin Pragt. Forgyldning og stærke Farver, 
hvor man ser hen. Hele den Helgenvrimmel, alle de 
brogede Billeder, som dengang fra Altere og Kirke- 
vægge beherskede Sindene. Kostbare Bispeskrud og 
gyldent Alterudstyr, som engang viste sig gennem 
Dampen fra de Røgelsekar, der nu er kommet til Ro 
i Museets Skabe. For de glimrende Minder om 
Pavevælden staar alt det øvrige fra denne Tid langt 
tilbage. 

Saa atter et stort Omslag ved Reformationen. 
Fra det 16. Aarhundrede af er det Kongerne og Rigets 
Adel, som har fyldt Museets Sale. En pragtsyg 
Fyrstetid, det rige Kunstarbejdes Tid ser man for sig 
i de udskaarne og indlagte Møbler, i al den Herlig- 
hed af gyldent Metal og slebne Stene, der tjente som 
Udstyr paa Gaarde og Slotte. Ogsaa den rige Borger 
træder nu frem; en god Del af de mange Sølvbægre 
og Skeer stammer fra hans Hjem. Men alt dette er 
os ikke længere fremmed. Et og andet tilsvarende er 
gaaet i Arv og har været brugt indtil vor Tid; det 
ses endnu i god Stand i Kirkerne, og Jernkakkelovnen, 
som dengang kom i Brug, er endnu vor Husven. 
To-tre hundrede Aar ligger disse Sager bag os; men 
mangen en Forbindelse er endnu ikke bristet. 

Vi standser ved disse Forhold og Tider, der ligger 
os nær, og mindes da den lange Vej, vi har tilbage- 
lagt fra den ældste Stenalder gennem mange vekslende 
Tider. Saare nemt, blot ved at flytte Benene og aabne 
Øjnene, har vi gennemløbet vort Lands historiske 
Udvikling. Vi har set Minderne fra de svundne Tider 

og, saavidt de rækker, har de vist os Folkets Kultur. 
Med dette oprindelig indførte Ord, som i det følgende 
ofte maa bruges, idet det ikke kan erstattes af noget 
dansk Udtryk, betegner man : Indbegrebet af alt, hvad 
Tiden ved og kan, dens hele Eje af Erfaringer og Er- 
kendelser, af Kunster og Færdigheder. Kulturen er 
Summen af alt det gennem Tiderne indvundne af 
Udvikling og Fremskridt. 

Det var kun Hovedpunkterne i denne Kullurens 
Historie, som foran nævntes; men om alle særlige 
Forhold kan der i Museet hentes lignende Oplysnin- 
ger. Naar der da til en Begyndelse spurgtes om, hvad 
Museet duer til, saa har vi nu selv, ved at gennem- 
gaa det, udfundet Svaret: til at alle og enhver kan 
lære vort Folkelivs hele Udvikling gennem Tiderne 
at kende paa den lettest mulige Maade. 

Thi der er det særegne ved et Museum, at alle 
uden Vanskelighed kan benytte det, unge og gamle, 
læge og lærde, hvor de saa hører hen i Livet. Man 
behøver nemlig blot at kunne se. Dette hænger 
sammen med Museets inderste Væsen, som det før 
blev sagt: Museet er til for at ses. For de fleste 
Mennesker er dette en meget nemmere Maade at lære 
paa end ved at læse eller høre. Dog er der i saa 
Henseende nogen Forskel. At opfatte gennem Øjet 
er en Gave, der ikke i samme Grad er alle tildelt, 
saa lidt som det at opfatte gennem Øret. Ikke alle 
er musikalske, og heller ikke enhver forstaar at bruge 
sine Øjne i et Museum; men man kan vænne sig til 
det. Sædvanlig falder det dog let for praktiske og 
aandelig sunde Folk, der af Livet har lært at have 
Øjnene med sig. De er sædvanlig gode Museums- 
besøgere. Just for det store, brede Lag, for den tal- 

rigste Del af Befolkningen, har Museet en meget stor 
Betydning, idet det er saa let tilgængeligt. 

Endnu eet er der, som giver Museet et særligt 
Værd: det paahvirker saa stærkt, det gaar saa dybt 
ind i os, hvad vi dér ser, fordi det er selve de gamle 
Minder. Det er Sagen selv og ikke Fortællingen om 
den eller Billedet af den. Blegt og farveløst er, hvad 
der kan siges og skrives i Sammenligning med Sagen 
selv. Paa dette Sværdfæste hvilede en Konges Haand 
i Bronzealderen; denne lille Hammer af Sølv var 
tilbedt som Tordengudens hellige Tegn; paa denne 
Sten blev Øksen tilsleben, og her er Madgryden med 
Sod af Køkkenilden. Smaat og stort har vi lige for 
os. Vi hensættes i de svundne Tider her, hvor vi er 
omgivet af dens Minder, der taler stærkere og tyde- 
ligere til os end nogen Bog. 


Digitized by Google 



2. Betydning for Videnskaben. 


M useet er til for alle og enhver; thi det hele er 
ordnet og lagt tilrette. Hver Ting er paa sin 
Plads. Alt er fremlagt i Tidsfølge, saa at man kan 
se, hvad der er ældre og hvad yngre, og dernæst er 
Sagerne ordnet efter deres Art og Bestemmelse. Under 
Middelalderen findes saaledes alt, hvad der henhører 
til det kirkelige Liv, for sig, Fundene fra Byer og 
Borge særskilt for de forskellige Pladser. Under Old- 
tiden er der paa samme Maade skelnet mellem Tids- 
rummene; man ser, hvorledes det stod til i de enkelte 
Landsdele og selv paa de mindste Øer. Her er Fun- 
dene fra Bopladserne, der fra Gravene, Mands- og 
Kvindesager særskilt, hvert enkelt Redskab og Smykke 
har sin Afdeling. Museet er ganske let at opfatte. 

Men dette har kostet meget Arbejde; vanskeligt 
har det været at faa Rede paa det altsammen, og kun 
lidt efter lidt er dette vundet gennem de forløbne 
hundrede Aar. Før Samlingerne er blevet noget for 
alle, har de været til for Studierne. Til det, som 
foran ytredes om, hvad Museet duer til, maa der 
endnu føjes: til at være Grundlag for Forskningen, 
og dette maa stærkt fremhæves. 

Visselig er det Museets sidste og højeste Maal at 
være til Belæring for alle, men dets første og dybeste 
Bestemmelse er det at tjene det videnskabelige Stu- 
dium, og det første naas ikke uden det sidste; thi 
før Videnskabsmanden har arbejdet, kan Lægmanden 
ikke faa noget at vide. Saaledes er Museet baade 
populært og videnskabeligt, og det i samme Omfang 
og paa een Gang ; det er kun to Sider af samme Sag, 
lige vigtige og uadskillelig forbundne. Nye og rig- 
tigere Erkendelser kan Publikum kun faa fra Museums- 
manden; men denne maa have nogen at bringe sine 
Opdagelser til, ellers var hans Arbejde unyttigt. 

Det samme gælder nu vel egentlig al Videnskabe- 
lighed; men ved Studiet af de nationale Fortidsminder 
er der dog det særegne, at Afstanden mellem Forsker 
og Folk er ganske kort: de mødes i Museet. Her 
fremstiller Videnskabsmanden sit Fund synligt og for- 
staaeligt for enhver, og her kan alle gøre sig bekendt 
med det. Saaledes kommer det, at der bestandig har 
været et nært og fortroligt Forhold mellem Publikum 
og Museumsstudiet; de kan slet ikke undvære hin- 
anden. Og naar de Videnskaber, der ved lange Veje 
er skilt fra Folket, og som derfor maa vænne sig til 
en tilbagetrukken, fornem Tilværelse, ikke sjælden 
lader haant om Museumsstudiet, fordi det har et saa 
folkeligt Præg, da er det vel i Grunden, fordi de med 
Sorg maa misunde den store Lykke, som Museet har, 
at være i umiddelbar Berøring med Befolkningen. 

Hvad der nu er bragt frem ved disse Studier 
gennem hundrede Aar, er det næsten vanskeligt at 
forestille sig, fordi det hurtig og helt er gaaet over i 
den almindelige Bevidsthed. Det bemærkes straks i 
Museet; der skrives og tales om det. Snart kommer 
det frem i mindre Skrifter og Blade; det mere betyde- 

lige faar Plads i Haandbøger, og saaledes deles det 
ud til de mange Hjem. Til sidst ved man ikke, hvor- 
fra det kom; men Kilden, hvoraf det hele vældede, 
er Nationalmuseet. 

Hvad der nu om Stunder vides om Oldtiden, 
kan ses af Bogen »Vor Oldtid«, som udgaves for faa 
Aar siden. Sammenlign hermed Skriftet »Danmarks 
Oldtid, oplyst ved Gravhøje og Mindesmærker«, der 
er omtrent 50 Aar ældre, og det vil ses, hvor over- 
ordentlig stærkt vor Kundskab er udvidet i dette halve 
Aarhundrede. Gaa saa endnu lige saa langt tilbage, 
til Begyndelsen af forrige Aarhundrede, da Museet blev 
grundlagt, og se, hvad der dengang vidstes. 

Om alle de Stensager, som vi nu ved er Økser 
og Mejsler, Dolke og Knive, beviste en lærd Professor 
ved vort Universitet, at de var gjort for at forestille 
Tordengudens Vaaben, hvormed det tænktes, at han 
kæmpede mod Trolde og Jætter; de var et Slags hel- 
lige Billeder eller Symboler paa Gudens Magt. Og 
dette anpristes af Samtiden i høje Toner som den 
vigtigste og heldigste Opdagelse, ja selv af den sunde 
og klart seende Mand, der stiftede Nationalmuseet. 
Om en Sten- og Bronzealder vidste man intet; det blev 
almindelig antaget, at Nordboerne benyttede Jernet 
fra de fjerneste Tider. Endnu ned imod Midten af 
forrige Aarhundrede kunde det drøftes, om Stendys- 
serne dog ikke var Ofiferaltere, idet Blodet udgødes 
paa Dækstenen og Gravrummet var Gemmested for 
Helligdomssager. Ikke fjernere ligger alt dette fra os 
end at, vel ikke selve Forestillingerne, men dog Be- 
nævnelserne endnu lever; der kan endnu høres tale 
om Tordensten og Offerknive, Altere og Tingsteder. 

Ved d en Tid, da Museet blev oprettet, skrev den, 
som var den kyndigste paa dette Omraade, at alt, 

hvad der var fra Hedenold, svævede for os som i en 
tyk Taage. Det var det mørke, umaalelige Tidsrum. 
Man vidste, at det var ældre end Kristendommen, 
men om nogle faa Aar eller nogle hundrede eller 
maaske over tusinde Aar, det var lutter Gisninger. 
Naar vi nu ved mere, naar vi nu med al Sikkerhed 
leder os tilbage gennem Aarhundreder og Aartusinder 
og overalt har en rig Fylde af paalidelig Kundskab, 
da skyldes dette udelukkende Studierne i Museet. 
At dette er Kilden til alt, hvad vi ved om vort Land 
og vort Folks fjerne Fortid, at det er Opbevarings- 
og Samlingssted for de Minder, der har været og be- 
standig vil være Grundlag for Oldforskningen, er dets 
store Betydning. Dette er det, som gør National- 
museet til vort bedste Eje og vor dyrebareste Skat. 

M an hører dog ogsaa ganske anden Tale. Der 
falder Ord om, at det gamle intet er værd, og 
at det saa godt kan undværes. Man har nok i sin 
egen Tid og bryder sig ikke om Fortiden. 

Det er dog kun enkelte, der taler saaledes; Hoved- 
massen af Befolkningen staar paa den anden Side. 
Det store Besøg i Museet, det at bestandig nye Sam- 
linger oprettes omkring i Byerne, at man saa alminde- 
lig slutter sig til Fredlysningen af Fortidsminderne — 
hvad der nedenfor skal omhandles — , at fremdeles 
Museet overalt finder redebon Hjælp og Støtte, og at 
man sædvanlig hellere end gerne vil høre om Old- 
tiden og gamle Dage, alt dette viser, at man i Alminde- 
lighed skatter Fortidsmindernes Værd. 

Nødvendigt er det da egentlig ikke at give sig af 
med de faa, der tænker anderledes. Rigtigt dog maa- 
ske at gøre det; thi Daarlighed kan smitte, som det 
vides. Paa nogle af dem skal der dog ikke spildes 
Ord; de hører til den Slags Folk, som altid siger 
imod, og de skal have Lov til at følge deres Lyst. 
Men andre formaar virkelig ikke at se, at Fortiden 
betyder noget. De har nok i Dagens Liv, i sig selv 

og deres lille Plet; de føler intet Savn, naar de blot 
sidder lunt inden egne Døre. 

Men snævert har de det dog; de maa undvære 
meget. Det kan man jo ogsaa og dog leve. Man 
vænner sig til det, saa at man slet ikke ved, hvor 
fattigt og trangt man har det, naar man saaledes 
lukker Fortiden ude. Men saadanne indsnævrede 
Folk burde hellere tie om hele det store uden for deres 
egen lille Kreds, som de intet kender til. 

Ilde vil det ogsaa gaa dem med deres Menin- 
ger, naar de faar noget af det at se, og det kan slet 
ikke undgaas. Thi Fortiden har sat sine Minder 
overalt i vort Land og vort Liv; alt hvad der om- 
giver os, alt hvad vi tager og bruger, har sin Fortid, 
der paatrænger sig os. Men især i Museet staar det 
klart, at den har Bud til alle, og at det er vor egen 
Sag og vor egen Dont, det gælder. 

Er det Landmanden, som benægter Fortidsmin- 
dernes Værd, alt imedens han med Velbehag hører 
Saamaskinens klaprende Lyd, eller han selv endnu 
kaster Kornet paa Fædrenes Vis, saa vil han i Mu- 
seet med Forbavselse finde selve de Sædekorn, som 
spredtes ved det ældste Agerbrug i Landet. Det er 
fra den yngre Stenalder og har en Alder af henved 
4000 Aar. Man har fundet det paa Bopladser i For- 
bindelse med Sager, der angiver Tiden, eller det har 
siddet fast indtrykket i Overfladen af Lerkar. Meget 
almindelig ses der i Leret Aftryk af Korn, der er saa 
tydelige, at Sorterne har kunnet bestemmes. I Sten- 
og Bronzealderen var det Hvede, Byg, Havre og Hirse, 
som dyrkedes; først i Jernalderen, efter Kristi Fødsel, 
begynder Rugen at vise sig. Fra fjerne Tider af har 
Kornet været almindeligt i Landet. 

Sophus MOiler: Nationalmuseet. 2 

Det cr fra Asien og Ægypten, at Agerbruget er 
blevet udbredt over Europa, og sikkert ogsaa de der- 
til nødvendige Redskaber, slet ikke saa meget for- 
skellige fra dem, som endnu bruges. Der er i Museet 
en Plov, som godt kan være fra Bronzealderen, saa 
meget ligner den de Plove, der ses blandt Billeder, som 
findes indhuggede paa Klippeflader i Sverige, og som 
vides at være fra denne fjerne Tid. Et af disse er 



Fig. 2. Pløjning i Bronzealderen, Klippebillede i Sverige. 

gengivet i Fig. 2; det viser Bonden bag sin Plov, der 
er forspændt med to Okser. Af samme Form er vor 
Plov, som opgravedes ved Døstrup nord for Hobro, 
og som ses i Fig. 3. Den er helt af Træ og har kun 
to Hoveddele : Aasen og Styret, der fortsætter sig i 
Plovhovedet. Det var ganske saaledes, at Pløjered- 
skabet var formet i Ægypten flere Aartusinder før 
Kristi Fødsel, og i denne ældste Skikkelse har vore 
Forfædre lært Ploven at kende. 

Fig. 3. Plov fra Døstrup ved Hobro. 


Naar saa Kornet skulde høstes, skete det i Sten- 
alderen ved Hjælp af et Seglblad af Flint, der var 
omhyggelig indsat i et langt, for- 
neden ombøjet Haandgreb af Træ, 
se Fig. 4. De skarpe Flintblade 
kunde længe bruges uden at op- 
skærpes; ikke sjælden er de spejl- 
blank slidte. Bedre var dog Seglen 
af Bronze, som kom i Brug i det paafølgende 
Tidsrum, og atter senere blev Bronzen afløst 
afJern. Alle disse Redskaber ses i Museet. 

Lejernet kom først i Brug ved Oldtidens 
Slutning. 

I Begyndelsen knustes Kornet mellem 
to Sten som de her afbildede, Fig. 5. Den 
underste laa fast og blev ved Brugen dybt 
udsleben; den øverste bevægedes frem og 
tilbage. Først i de senere Aar er saadanne 
Kværnsten indkommet til Museet; mon de 
haves nu i Mængde fra forskellige Bopladser. 

Atter dette Redskab havde fra forst af 
hjemme i de gamle Kulturlande i Østen; 
der haves fra Ægypten ogsaa Billeder, som 
viser Stenene i Brug, idet den, som maler 
Kornet, ligger paa Knæ med begge Hænderne 
stemmede mod den øverste Sten for at skyde ildved Hobro. 

2 * 


am 

den frem og tilbage. Overalt i Europa træffes lig- 
nende Kværnsten hyppig paa den fjernere Oldtids 

Bopladser, og her i Nor- 
den vedblev man at 
male Mel paa denne 
Maade indtil adskillige 
Aarhundreder efter Kri- 
sti Fødsels Tid. 

Den omdrejende 
Kværnsten kom dog nu 
i Brug hos os. En ret 
ny Opfindelse var det 
dengang ogsaa i Syden, 
hvor den var fremkom- 
met i de nærmeste Aar- 
hundreder før Kristus ; 
men siden har denne Dreje-Kværn holdt sig i det 
væsentlige uforandret indtil vore Dage: kun er det 
paa Møllen Vind- 
kraft, der frem- 
bringer Bevægel- 
sen, medens det i 
Oldtiden var Hæn- 
derne. Fig. 6 viser 
en saadan fuld- 
stændig Kværn, 
der er opgravet, 
som den her ses, 
med Stenene lig- 
gende oven paa Fig. (i. Omdrejende Kornkværn, 

hinanden i rette fra Vammen Sogn mellem Viborg og Hobro. 
Stilling. Der be- 
høvede kun at indsættes en Træakse i et lille dybt 
Hul, der er udboret i Understenen, for at Kværnen 


Fig. 5. Dansk Kornkværn med 
Ligger og Løber. 

kan gøre det Korn, som fyldes i det 
brede Hul i Overstenen, til godt og 
fint Mel. 

— Saa hurtig fik Landmanden 
noget at se, som han dog nødig vil 
undvære. 

Og Fiskeren, som sætter Madding 
paa Krog og stanger Aalen med Lyster, 
han vil dog nok vide, at hans Kunst 
er uendelig gammel og ikke synderlig 
forandret gennem — man kan med 



Fig. 7. Fiske- 
krog af Ben, 
fra Skaldyngen 
ved Ertcbolle. 
Fuld Størrelse. 



Tryghed sige: hen ved 6000 Aar. Her ses 
i Fig. 7 og 8 en nydelig lille Fiskekrog 
skaaret af Ben og den yderste Tand af et 
Lyster omhyggelig tildannet af Træ. Som 
andre lignende hører de til store Fund fra 
den ældre Stenalder, da Fisk og Østers var 
vigtige Fødemidler. Naar senere hen en 
og anden af Bronzealderens Krigere har 
faaet nedlagt i Graven, ikke blot sit kost- 
bare og skønne Sværd, men ogsaa en Fiske- 
krog af Bronze, saa skulde man tro, at det 
dengang har været som i vore Dage, at fine 
Folk drev Fiskeri som en Adspredelse. 

Men for Handelsmanden vil det være 
som et fængslende Æventyr at se, hvilken 
Rolle hans særlige Dont har spillet allerede 
i fjerne Tider. Tænk, at disse Metalmasser, 
alt det Bronze og Guld, som ses i Museet, 


Fig. 8. Lyster- 
tand af Træ, 
fra Brabrand 
Sø ved A ar- 


er ført ved Handelen til vort Land. Ned 
til Mellemeuropa, mod Øst til Ungarn og 
vestpaa endog til Island strakte sig den- 


hus. Spidsen g an « Forbindelserne fra Danmark. Flere 
vender ned- 00 . 

ad ’/e storr hundrede Guldringe, dannede af tynd, spiral- * 

lagt Traad — det var den staaende Form, hvorunder 
Guldet blev oparbejdet i Alpelandene og Siebenburgen 
for at forsendes — er saaledes kommet til Jylland. 
Herfra udførtes til Gengæld Ravet, der til forskellige 
Tider blev skattet af Sydboerne som det skønneste 
og kostbareste, man kunde eje. Her ses ophængt de 
Masser af Ravsmykker, som hengemtes i Jylland under 
Stenalderen; hist ligger mange af de Sæt af to store 




Fig. 9. Ornamenter fra den ældre Bronzealder. 


Knapner, 2-3 Tommer brede, som var den staaende 
Prydelse paa Dragten. Handelen med Rav bidrog 
ma?gtig til al udvikle Forbindelserne mellem Syden og 
Norden i Oldtiden, og dengang ligesom nu havde 
Købmanden sin store Andel i, at Befolkningen førtes 
fremad i Kultur. 

At minde Haandværkets og Industriens Mænd 
om Fortidens Værd er rent overflødigt. Thi ingen 
kender del bedre end de, der i mange Aar er ydmygt 
gaaet i Fortidens Skole. Fulde af Beundring slaar 

de overfor gammelt Haandværk og gammel Kunst; 
ærlig har de stræbt at naa op ved Siden deraf og ved 
Hjælp af, hvad der er modtaget og lært af det gamle, 
at frembringe noget nyt og for vor Tid ejendomme- 
ligt. Træk fra Fortiden genfinder vi overalt, hvor 
noget bliver udført, lige fra de største Bygningsfagader 
til Mønstret paa en Knap. Ofte tilsløret og skjult er 
det gamle; men at det strækker sig ind overalt i Nu- 




tidens Værk, ser enhver — sikkert nok da fordi det 
har en Værdi, der er højere end, hvad Nutiden evner. 
Ikke blot nu, men bestandig vil man vende tilbage 
til de dybe Brønde i Fortiden, hvor der er Væld fra 
de inderste, bedste Lag af menneskeligt Kunstsnilde. 

Der var rundt om i Landene mange store, 
skabende Tidsrum; her i Danmark maa vi først og 
fremmest nævne den ældre Bronzealder. Ingen Tids 
Kunstindustri frembragte ædlere Arbejder; se i Fig. 9 
og 10 disse skønne og fine Mønstre, hentede fra for- 

skellige danske Bronzesager, og bemærk herved, at de 
er udført saaledes, som endog den dygtigste Haand- 
værker i vor Tid ikke kunde naa det. I Fig 11 er 
gengivet en Guldnaal, der har en Form-Ynde som de 
ypperste senere Smykker, medens den er smedet og 
dannet, som det nu er umuligt, udarbejdet saa fint, 
at det ikke kan tegnes. 

Højt staar fremdeles Arbejdet i Vikingetiden, 
præget af en egen, nordisk Stil; se i Fig. 12 en Gruppe 
af to glubende Dyr, der er det bedste, som findes fra 
Oldtidens Slutning. Ogsaa i hvert af de følgende 
Tidsrum er der en Kunstskat, som fuldt er vurderet 

..■o i ii i >1 ■V i 1 / f p v 

arUii'V 


Fig. 11. Spænde af Guld. Naalen er tilføjet efter et tilsvarende 
Stykke af Bronze. Fuld Størrelse. 

og idelig anvendt i Nutidens Arbejde. Hver den, som 
medvirker, ved, hvorledes dette næres af Fortidens 
Værk. 

Her er kun nævnt, hvad Museet rummer. Læn- 
gere fremme skal tales om de jordfaste Minder om- 
kring i Landet, fra Dysser og Høje til Huse og Kirker. 
De ses overalt, paa hver Del af vor Grund, og for 
alle har de Værd som Part af det Arbejde, der gennem 
Aarhundrederne blev udført ogsaa for os. For enhver, 
som agter paa Nutidens Værk, og som tager Del i 
at opbygge Fremtiden, har det Betydning at vide, 
hvorledes Fortiden virkede, og hvorledes de henfarne 
Slægter arbejdede fremad til Nutiden. 

Men ringe er dog alt, hvad der fra Fortiden 

strækker sig ind i vort Dagværk, og hvad der endnu 
staar som Minder ved Vejen, mod det store Udsyn, 
som Oldtiden giver os. 

Tværtimod hvad der skulde ventes efter vort 
Lands Beliggenhed højt imod Nord og fjernt fra Kul- 
turens Vugge i Østerlandene, havde det en talrig Be- 
folkning allerede i saa fjern en Tid som den ældre 
Stenalder, vel henimod 6000 Aar tilbage. En begyn- 
dende Civilisation med Agerdyrkning og Kvægavl gaar 
mindst 4000 Aar tilbage, og de gamle danske Egne, 



Fig. 12. Midtparti af en Mankestol, Bronze med Sølv og Guld, 
fra Vikingetiden. 

fra Sønderjylland til Skaane, stod allerede dengang i 
Velstand og Befolknings-Tæthed over de omliggende 
Lande, det tilgrænsende Nordtyskland, Norge og det 
nordligere Sverige. 

Denne høje Stilling hævdedes senere. 1 intet 
Afsnit af Oldtiden stod vort Omraade tilbage for 
Nordtyskland. Først ved Midten af Aartusindet efter 
Kristus, for omtrent 1500 Aar siden, kom Norge og 
de højere Dele af Sverige frem ved Siden af os. 

Hvad der frembragtes her af Kunst og Haand- 
værk Oldtiden igennem kan fuldt inaale sig med, 
hvad der fandtes i de omliggende Lande, naar det 

da ikke stod højere. Gods og Guld var der altid nok 
af. Mængden og Værdien af, hvad der er samlet i 
Nationalmuseet, overgaar langt, hvad der har kunnet 
tilvejebringes paa et mange Gange større Land- 
omraade i Nord- og Mellemtyskland. 

Et eget Præg har Kulturen til alle Tider haft i 
det sydlige Skandinavien, kendelig forskelligt fra, hvad 
der møder i det nordlige Tyskland. Fra Sønderjyl- 
land til Skaane boede en ensartet Befolkning; paa 
vor Grund voksede den nordiske Stamme sig stor og 
stærk, indtil den sent i Tiden, om Midten af Aar- 
tusindet efter Kristus, skilte sig i Danske, Norske og 
Svenske. 

Disse store og tydelige Forhold viser, at vort 
Land i Oldtiden var godt, dets Jord og Have, dets 
Klima og Beliggenhed, halvt adskilt, halvt forenet, 
som det var, med andre Lande. Det var et Land, 
hvor der kunde dannes en dygtig Befolkning, selv- 
stændig og fremadskridende. 

At Oldtidsminderne lærer os dette, giver dem 
deres store Værd for alle Danske; det er godt at vide 
det ogsaa for den, som helst kun vil tænke paa Nu- 
tiden og Fremtiden. Det store Vidnesbyrd om vort 
Land i Oldtiden giver en sikker Fortrøstning til, at 
Arbejdet for at værne dets Selvstændighed, for at 
hævde vor egen Folkeart og for at udvikle vor Vel- 
stand og høje Kultur ikke vil være forgæves i Frem- 
tiden. 

D et maa nu imidlertid synes noget mærkeligt, at 
man kan faa saa meget ud af Oldsagerne. Er 
det ogsaa fuldt sikkert, hvad man fortæller os om 
dem? Der er jo ikke fra gamle Dage opskrevet et 
eneste Ord desangaaende, og ingen mundtlig Over- 
levering har strakt sig fra Oldtiden til vore Dage. 
Hvor kan man da vide saa meget om de fjerne 
Tider? Der maa i alt Fald være en egen Maade, 
hvorpaa det udforskes, tænker man, og en og anden 
havde da nok Lyst til at deltage i denne Forskning. 
Han vil gerne lære Kunsten og ønsker at faa den 
tydelig forklaret. 

Delte kan nu ogsaa meget let gøres, saaledes at 
enhver kan forstaa det. Men noget andet er, om 
man saa har let ved selv at udøve Kunsten. Man 
vil vistnok erkende, at det her gaar som med alle 
andre Kunster og Haandværker, at der kræves en 
vis Læretid, for at man kan vinde den fornødne Kvn- 
dighed og skaffe sig Haandelaget. 

Til en Begyndelse synes det dog at gaa meget 
let. Vi kan jo ikke være i Tvivl om, at dette er en 
Økse og dette en Kniv; Sværd, Spyd, Dolke og Skaale 

— der er grumme meget, hvis Art og Anvendelse vi 
uden videre kan angive. Det hører der intet til; en- 
hver kan være med. 

Det vil dog snart ses, at det er temmelig lidt, 
som vi saaledes hurtig kan forklare, nemlig ikke 
andet end, hvad vi kencter fra vore egne Omgivelser, 
og hvad der er væsentlig ens til alle Tider; en Æg 
til at skære med og en Spids til at stikke med vil 
paa Verdens sidste Dag se ud om- 
trent som i Stenalderen. Men saa 
snart man vil have noget nærmere 
at vide, om det er Æggen paa en 
Madkniv, en Offerkniv, en Rage- 
eller en Skomagerkniv, saa vil man 
intet kunne sige for sikkert herom ; 
og spørges om, hvor gammelt det 
Sværd eller det Spyd er, da maa 
man blive Svar skyldig. 

Men ikke blot er det kun lidt, 
hvad man saadan uden videre kan 
Fig. 13. Bronzeøkse sige om Oldsagerne; man kan des- 
med Hulhed til Skaf- uden saa overmaade let tage fejl, 
tet. */ 1 Størrelse, idet nemlig de gamle Sager kan 
ligne meget, hvad vi nutildags ken- 
der og bruger, medens de dog har haft en ganske 
forskellig Anvendelse. Efter Ligheden alene kan 
man ikke bestemme Oldsagerne. 

Fra Oldforskningens Barndom, da man endnu 
holdt sig hertil, er der Eksempler nok paa, hvor- 
ledes man paa denne Vis kunde tage fejl i sin Be- 
dømmelse. Stendysserne kaldtes jo for Altere, fordi 
den store Overligger oven paa Bærestenene havde 
Lighed med et Alterbord. De almindelig forekom- 
mende Bronzeøkser med en Hulhed til at optage 

Skaftet og en Øsken til Stykkets Fasthinding — se 
Fig. 13 — blev opfattede som som et Slags Drikke- 
bægre, idet Øskenen skulde være en Hank og Æggen 
antoges indrettet som et Slags Fod paa Bægeret, for 
at det kunde stikkes ned i Jorden og saaledes staa 
fast. Visse meget brede Armringe, som Fig. 14, blev 
til Hestehale-Prydelser, fordi de kunde passe godt 
paa Hestens Hale, medens saa svære Armbaand var 
ukendte i nyere Tider. De mærkelige takkede Hals- 
ringe, som Fig. 15, ansaas for at være Kroner, idet 
de ligner de senere Tiders 
Kronringe; de almindelige Nip- 
tænger fra Bronzealderen be- 
tragtedes som kirurgiske In- 
strumenter o. s. fr. Men ikke 
bedre er, hvad man nu til 
Dags kan høre af Per og Povl, 
som tror, at det kun kommer 
an paa at linde noget, som Old- 
sagerne kan ligne, og bedre 
er det heller ikke, hvad en og 
anden indbildt kyndig endnu 
kan bringe paa Tryk. For 
faa Aar siden blev det saaledes forklaret, at Flint- 
økser som den her afbildede Fig. 16 maatte være et 
Slags Haandredskaber , f. Eks. Knive til at skære 
Læder med, fordi disse Økser, der er trinde og spidse 
mod Nakken, kunde passe saa godt til at omfattes 
med Haanden. 

Nej, der skal mere til end det at se, hvad det lig- 
ner, og hvad det nok kunde være. Det gælder om 
at udfinde, hvad mere der da behøves, at skaffe det 
og benytte det rigtigt, og dette sker paa mange for- 
skellige Maader, dels ganske nemme og lige for, dels 



Fig. 14. Bronzearmbaand. 
‘/g Størrelse. 

meget fjerne og besværlige. De oftest anvendte Maa- 
der skal her nævnes. 

Først ser vi ikke paa det enkelte Stykke, men 
paa mange af samme og lignende Art; der vil da 
ofte kunne vindes sikker Oplysning. Det ses, at 
Flintøkser, Mejsler og Knive ofte er slidte og beska- 
digede ved Brug og derefter atter opskærpede, indtil 
kun selve Skaftpartiet er levnet. De var da ikke 
Billeder paa Guddomsmagter, som det engang an- 
tages, men Arbejdsredskaber fra det daglige Liv. Fra 
Økseformen Fig. 16 findes der saa jævne Overgange 



Fig. 15. Halsring af Bronze, fra den ældre Jernalder. 


til de almindeligere Former, at det er umuligt at 
drage Grænsen; de havde da sikkert ikke nogen 
anden Bestemmelse end de øvrige. »Kronringene«, 
Fig. 15, forekommer med lavere Takker, og disse 
svinder ind til Tværrifler paa Ringen; de var da ikke 
andet end overdrevent udviklede Halsringe. Saaledes 
ogsaa »Hestehaleprydelserne«, der frem byder alleOver- 
gange til Armringe af sædvanlig Bredde. 

Det fremgaar af disse Eksempler, hvorledes det 
er nødvendigt at samle ind til Museet for at danne 
det Sammenhæng mellem Oldsagerne, hvoraf Op- 
lysning vindes. Fremdeles siger allerede Antallet 

noget; det meget almindelige var 
i daglig Brug: naar Bronzeniptæn- 
gerne foreligger i Hundreder af 
Eksemplarer, saa kan de ikke 
have været Lægeinstrumenter. 

Naår de tværæggede Pilespidser 
af Flint, som Fig. 17, er saa sær- 
deles almindelige — endog 1400 
Stykker opsamlede paa en lille 
Plet, saa taler alene dette for, at 
de var Pilespidser, hvad der ikke 
skulde formodes efter Formen, 
idet Pilen skulde antages at have 
været spids. Museet maa da være 
stort og indeholde meget, for at 
ogsaa Antallet kan give sit Bidrag 
til Forstaaelsen. 

Meget opnaas dernæst ved at 
betragte Sagerne i den Forbindelse, 
hvorunder de foreligger fra Old- F „. SpM ,„. kkrt 
tiden: ikke de enkelte Stykker Flintøkse, 

særskilt, men »de samlede Fund«, 
som der siges. Det gælder da at tilvejebringe større, 
baade fuldstændige og vel oplyste Fund, og heraf 
følger det, at Udgravninger kun maa 
foretages af virkelig sagkyndige Folk. 
Et Par Eksempler vil klargøre, hvor 
meget mere det samlede Fund kan 
lære os end det enkelte Stykke. 

Ret almindelig forekommer i Bronze- 
alderen store, smukke Plader som Fig. 
18, med en fremstaaende Spids paa 
Forsiden og en Øsken til Fastbinding 
paa Bagsiden. Man troede først, at 



ægget Flintpil. 
Skaftenden ven- 
der nedad. Fuld 
Størrelse. 

de var Prydelser til Skjolde, hvortil de efter Formen 
kunde synes vel egnede. Men saa bemærkedes det, at 
disse Plader aldrig fandtes sammen med Sværd, men 
stadig i Forbindelse med Smykker; saaledes erfaredes 
det, at de var Kvindeprydelser. Den fine Bronzenip- 
tang, der først antoges for et kirurgisk Instrument, blev 
stadig truffet i Forbindelse med en spinkel, lille Syl 
og en ejendommelig, smukt dannet Kniv. Det men- 
tes da, at de tre Stykker havde dannet et Syapparat, 
idet Niptangen skulde være til at trække Traaden 



Fig. 18. Smykkeplade af Bronze til Kvindens Bælte. 


gennem Huller, som var boret med Sylen. Men, at 
ogsaa dette var galt, maatte fremgaa af større Fund, 
der viste de samme tre Stykker ved Siden af Svær- 
det, hvorimod de ikke forekom i Forbindelse med 
Kvindesmykker. Det blev da klart, at de har været 
Mandssager og, som det saas ved andre Sammen- 
stillinger, bestemte til at fjerne Haarvækst (Ragekni- 
ven og Niptangen) og til Tatovering (Sylen). 

Nok saa vigtigt er det, at de samlede Fund 
giver Tidsbestemmelser. Hvad der i flere eller helst 
mange Tilfælde findes sammen, maa være fra samme 

Tid. Det var saaledes, at den første, store Inddeling 
af Oldtiden blev fundet, idet det saas, at Stensager 
fandtes sammen, Bronzesager i andre Fund og atter 
Jern ikke sammen med 
Sten og med de gamle 
Bronzer. Men senere er 
man væsentlig paa sam- 
me Maade kommet til at 
erkende en lang Bække 
af Tidsgrupper Oldtiden 
igennem. Og vi er langt 
fra færdige; det er meget 
tydeligt, at der er endnu 
flere Tidsrum at finde. 

Ogsaa er der mange En- 
keltheder, der endnu ven- 
ter paa at bestemmes 
ved Hjælp af samlede 
Fund. Selv et saa vigtigt 
Redskab som den om- 
drejende Kværnsten har 
først for ganske nylig 
fundet sin Plads i Old- 
tiden, idet den blev frem- 
draget i AfFaldslag fra 
Tiden efter Kristus. Tid- 
ligere maatte det anta- 
ges, at Drejekværnen først pjg 19 Kvindegrav fra den 
kom i Brug i Middel- ældre Bronzealder, 

alderen. 

Saa er der selve Oldsagernes Plads og Stilling, 
som de er nedlagt i Gravene eller paa andre Ste- 
der. Det var vel klart, at de foran omtalte Bronze- 
plader havde været Kvindesmykker; men hvorledes 

Sophus MOller: Nationalmuseet. 3 

de var anbragt, fik man først at se, da de i Gra- 
vene fandtes liggende ved Bæltestedet. Fig. 19 viser 
et saadant Fund. Den dødes Arme ligger korsvis 
hen over den store Bronzeplade; omkring denne ses 
fire mindre Smykkeplader, samt Arm- og Finger- 
ringe og en Dolk. At de blev baaret foran paa Bæl- 
tet, kunde ikke udfindes af deres Form. Paa samme 
Maade vidste man nok fra de samlede Fund, at den 
store buede Bronzeplade var et Kvindesmykke; men 

det antoges baaret oven paa 
Hovedet soin en opstaaende 
Prydelse. Saa afgjordes Sa- 
gen ved, at disse Plader i 
Gravene — saaledes ogsaa i 
den Fig. 19 gengivne — saas 
liggende om Halsen, hvor 
man efter deres Form ikke 
skulde have tænkt dem an- 
bragte. Rester af Svovlkis 
paa den lille, aflangt tildan- 
nede Flintsten viste, at den 
var et Redskab til at slaa Ild 
med ; Bronzeringen liggende 
om Skelettets Ankel gav Kund- 
skab om en Art af Prydelser, som man ikke skulde 
have troet hørte hjemme i Norden ; den lille Kop, der 
altid i Jernalderens Grave staar inden i det meget store 
Fad, maa angive, at dette var en Bolle til Drikken, som 
med Øsekarret blev hældt op i Bægeret. Man ser 
heraf Nødvendigheden af mange og nøje iagttagende 
Undersøgelser. 

En overordentlig Mængde Oplysninger hentes 
paa disse Maader fra vore egne Oldsager. Men det 



Fig. 20. Lerkar med for- 
dybede Ornamenter, fra Dan- 
marks yngre Stenalder. 

forslaar ikke. Vi maa gaa til Udlandet, hele Europa 
over og endog til de andre Verdensdele. 

For det første faar vi fra Udlandet sikker Op- 
lysning om, hvad der hos os er indført, og det kan 
være kommet fra meget fjerne Lande. De i Jylland 
saa ofte forekommende Guldringe af spirallagt Traad 
(se S. 22) genfinder vi i Ungarn og paa Vejen derned. 
Til Italien maa vi gaa for at finde Magen til de 
etruriske eller romerske Bronzekar, som opgraves i 
Danmark, tjl Irland for 
at opdage Forbillederne 
for de Ornamenter og Fi- 
gurer, soin almindelig træf- 
fes paa Kunstarbejderne 
fra Vikingetiden. Og over- 
hovedet er grumme meget 
i vor Oldtid optaget og ind- 
ført fra andre Folk. Vor 
hele Kultur er saa inder- 
lig sammenføjet med de 
øvrige Folks, at den vilde 
være ganske uforstaaelig 
uden Kendskab til den al- 
mindelige Udvikling i Europa og Forasien. Bronzealde- 
ren er kommet til os udefra, Jernalderen med alle 
dens Former blev indført hos os; om største Parten af 
vore Oldsager gælder det, at de har ældre Slægt- 
ninge sydpaa. For at forstaa vort eget maa vi da 
kende det fremmede. Som et enkelt Eksempel her- 
paa peger vi paa det i Fig. 20 afbildede Lerkar og 
paa de mange lignende, der er fundet i den yngre 
Stenalders Grave i Jylland. Hvorledes fandt man 
paa at danne disse ejendommelige Bægre? Er denne 

3* 



Fig. 21. Lerkar med paamaledc 
Ornamenter, fra Øen Rliodos 
ved Lilleasien. 

Form blevet opfundet af en Pottemager i Danmark? 
Nej, ned gennem Europa paa Vejen til det Sorte 
Hav træffes lignende Kar, kun, naar man kommer 
fjernere, forsynede med en Hank paa Siden. Og 
gaar vi til de østlige Middelhavslande, da findes her 
malede Lerkar fra det andet Aartusind før Kristus, 
som det i Fig. 21 gengivne, der øjensynlig er de 
første Forbilleder for de Bægre, der noget senere 
dannedes hos os og udstyredes med fordybede Orna- 
menter. Paa saadan Maade skaffes en Uendelighed 
af Oplysninger om vore Sager, og da ikke blot om, 
hvad der modtoges, men i Modsætning hertil ogsaa 
om, hvad vore Forfædre selv formaaede, og hvorled 
vort eget i det hele forholdt sig til det fremmede. 

Dernæst hentes alle egentlige Tidsbestemmelser 
fra Udlandet. Vore Oldsager bærer jo ikke Aarstal, 
der er ingen Beretninger om, hvornaar de forfærdi- 
gedes eller brugtes, og overhovedet gaar Aarsangivel- 
serne i Norden ikke tilbage til Oldtiden. Man skulde 
da tro, at det var umuligt at angive Oldsagernes 
virkelige Alder. Men her hjælper det, at den histo- 
riske Tid i Frankrig og England begyndte omkring 
Kristi Fødsels Tider, da disse Lande blev erobret af 
Romerne, og at Aarsberegningen i Italien gaar 1000 
Aar, i Grækenland benved 2000 Aar tilbage før Kr. 
F., og i Ægypten endelig flere Aartusinder. Jo læn- 
gere mod Syd, desto længere tilbage kan Tiden an- 
gives, ikke blot for enkelte historiske Tildragelser, 
men ogsaa for Mindesmærker og alle Slags Brugs- 
genstande. De hos os indførte Genstande, hvis Tid 
saaledes forud er bestemt, tjener da til at angive 
Tiden for de hjemlige Sager, der findes sammen 
med de fremmede. Saadanne indvandrede Tids- 
bestemmere træffes i vore Fund langt tilbage i 

Bronzealderen. Paa lignende Maade bestemmes Ti- 
den for alle de danske Oldsager, der er Efterlignin- 
ger af fremmede, eller som paa anden Maade slutter 
sig til dem. Saaledes vindes der tilstrækkelige Holde- 
punkter til, at Tiden for de nordiske Oldsager kan 
beregnes meget langt tilbage, vel aldrig til et bestemt 
Aar, men for Sager fra Jern- og Bronzealderen til 
eet eller flere Aarhundreder og fra Stenalderen dog til 
Aartusinder. Til Eksempel kan det anføres, at de 
skønne Spiralmønstre, som er omtalt S. 22, er i Slægt 
med de Ornamenter, der ses paa græske Oldsager 
fra Tiden mellem 2000 og 1500 f. Kr.; derefter an- 
sættes de nordiske Ornamenter til mellem 1500 og 
1000. Ja, saa utroligt det er, vil der være Mulighed 
for en virkelig Tidsbestemmelse endnu længere til- 
bage, idet de smaa Flintøkser fra vor ældre Sten- 
alder har deres ganske tilsvarende i Ægypten, lige- 
som ogsaa andre Forbindelser er paaviselige ned 
gennem Europa. Der vil kunne findes en dog til- 
nærmelsesvis rigtig Tidsbestemmelse for denne Sten- 
alder i Ægypten og da ogsaa for de beslægtede Sager 
i Norden. 

Dog endnu længere borte, i andre Verdensdele, 
maa Oplysninger søges om vore Oldsager. Den før- 
ste Tanke om, at der havde været en Stenalder i 
Europa, blev fremkaldt af, at man saa Stenen i Brug 
til Vaaben og Redskaber hos lavtstaaende Naturfolk 
i andre Verdensdele. Man saa hos dem, hvorledes 
de store Kar bygges op af Lerruller, der lægges over 
hinanden og glattes sammen, og saaledes forstodes 
det bedre, at dette ogsaa gjordes i Nordens Stenalder. 
Fra Naturfolkene kendes Fremgangsmaaden ved Sten- 
sagernes Tildannelse; det at visse Eskimostammer 
hertil bruger et Benredskab, der meget ligner de 

Hjortetaksender med en fladt tildannet Spids, som 
saa ofte træffes i vor ældre Stenalder, støtter væsent- 
lig den Bestemmelse, man har givet disse Redskaber, 
at de brugtes som Slagstokke til Flintarbejde. 

Det forslaas jo nok, at naar det her skulde for- 
klares, hvorledes Oplysninger søges om Oldsagerne, 
saa blev der valgt ganske simple og tydelige Eks- 
empler. Oftest er Sagen dog mere indviklet; men 
væsentlig anderledes er den ikke. Der sammensøges 
Oplysninger, først fra den nærmeste Kres og dernæst 
Jorden over, og baade fra gamle og nye Tider. Dette 
er jo let forstaaeligt: til Oldforskningen kræves da ikke 
andet end Kundskaber. - Ja, og saa een Ting til: 
at forstaa at bruge dem. Og naar alt kommer til 
alt, saa beror det egentlig herpaa, om man kan faa 
noget ud af Oldsagerne. Med Kundskaben er det 
godt nok, den skal jo til; uden den udretter man 
ikke noget; men heller ikke med den, naar man ikke 
rigtig ved, hvorledes og hvortil den skal anvendes. 
Og det falder ikke lige let for enhver. Det kan 
hænde, at man med grumme mange Kundskaber 
paa alle Omraader gaar og ser paa Sagerne i det 
uendelige og dog ingen Ting udretter, medens en 
anden, der kan langt mindre, hurtig ser noget, der 
trænger til Forklaring, og som ogsaa, naar det sam- 
menstilles saadan og saadan, kan forklares ved Hjælp 
af det og det, der kan søges og findes der og der. 

Dette sidste, at anvende Kundskaben paa rette 
Maade, er en Kunst, alt det først anførte, om at 
indsamle Oplysninger, henhører under Haandværket. 
Og Kunst hører der til; ellers kommer der ikke noget 
rigtigt Udbytte af alle Anstrengelserne. 

Saa skulde det da ogsaa helst angives, hvorledes 
man lærer den Kunst at bruge Kundskaberne. En 

hel Del kunde der ogsaa siges herom; men det væ- 
sentligste vil dog altid blive, at man faar Greb paa 
Kunsten ved selv at arbejde, ved at forsøge, ved at 
ville — det kommer da efterhaanden ad Erfaringens 
Vej. Men paa Bunden af det hele ligger dog den 
medfødte Evne og det naturlige Anlæg, det, man kal- 
der Begavelse. Hos den rigtige Forsker maa der 
findes medfødt Evne, Udvikling gennem Arbejde og 
rig Kundskab; han har det Greb, der rammer det 
rette og det store. 

Herved maa endnu særlig bemærkes, at det ikke 
nytter, hvor meget heraf der end medbringes fra et 
fremmed Omraade. Man skulde mene, at dette er 
ganske selvfølgeligt: det er Oldforskeren, som løser 
Oldtidens Opgaver. Men dette er ingenlunde almin- 
delig anerkendt, og ilde gaar det da ogsaa saa ofte. 
Et stort og lærerigt Eksempel skal anføres herpaa. 

Skaldyngerne opdagedes med deres hele Indhold 
af Sager, der hidtil ikke kendtes og nu skulde for- 
klares. Worsaae udfandt da, at de hidrørte fra en 
ældre Tid end alt, hvad man forud havde kendt; 
det var den ovenfor S. 6 omtalte ældre Stenalder, 
som var fundet; et stort, nyt Oldtidsomraade var op- 
daget. Men dette bestred en jævnbyrdig Videnskabs- 
mand og Naturforsker, der var W or saa es samtidige. 
Han indrømmede vel den paaviste Forskel mellem 
de to Fundgrupper, den ældre og den yngre Sten- 
alder, men hævdede, at der ikke var nogen Tids- 
forskel mellem dem. De kunde være ganske sam- 
tidige, idet de viste to Sider af samme fælles Sten- 
alders-Kultur; de var Minder om forskellig Levevis 
og fra forskellige Omraader af Livet; men alt var 
samtidigt. Gennem 30 Aar forfægtede han dette. 

De to Mænd havde i Forening fremgravet Fun- 

dene, og de havde det samme Kendskab til dem. 
Men den ene bedømte dem fuldstændig rigtig; den 
anden greb ganske fejl. Sagen var, at Naturforske- 
ren for vild i de uvejsomme Oldtidsegne, hvor der- 
imod Arkæologen let og sikkert fandt frem. 

Gennem dette Eksempel er vi ført til den videre 
Forskning og dybere Forstaaelse af Oldsagerne, som 
følger efter den Udtydning af alle Enkeltheder og 
Dele, som foran er omtalt. Alt samles og ses i 
indbyrdes Forbindelse, saaledes at Menneskelivet i 
Oldtiden forstaas i dets Udvikling gennem Tiderne 
og i alle dets Sider og Dele. Saaledes opfattet frem- 
stilles alt i Skrift og i Tale. Slægt efter Slægt 
tager fat paa de samme Opgaver, der bestandig kan 
løses sandere og mere indtrængende, eftersom Kund- 
skaben udvides ved nye Fund, der fremkommer i 
vort eget Land eller ude, og eftersom Forskningen 
bliver klarere og dybere. Saaledes skrider Viden- 
skaben fremad, og hvad den yder, bliver sandere og 
fyldigere. 

Det var nu ikke Meningen med, hvad der her 
blev fremsat, at vække Forestillingen om, at Old- 
forskningen er vanskelig. Tværtimod, ved rolig at 
overtænke, hvad der er sagt, vil man finde, at det 
ikke er Hekseri, men ganske simpelt og forstaaeligt. 
Dog er det ikke hermed givet, at alle og enhver kan 
deltage i Forskningen. Det saas, at der kræves Ev- 
ner, Uddannelse og Kundskaber. Det første har ikke 
enhver i tilstrækkeligt Maal, det sidste er det ikke 
enhvers Sag at skaffe sig. Saaledes maa Forsknin- 
gen tilhøre Fagmanden, der kan anvende hele sit 
Liv paa at dygtiggøre sig til sin Gerning. Det er nu 
hans Sag, men han kan ikke sy Sko; ogsaa det maa 
der en Fagmand til, 

Men paa den anden Side — og dette maa stærkt 
fremhæves — er der det herlige ved Oldforskningen, 
at der er store Dele af Arbejdet, hvori enhver kan 
deltage, selv om han ikke har Kundskaber og Ud- 
dannelse — men det særlige Anlæg for Sagen maa 
rigtignok ikke mangle. Det findes dog ikke blot hos 
dem, der er blevet Videnskabsmænd, men ogsaa ret 
jævnlig ude i Befolkningen, hos en og anden, der 
sidder dybt i det praktiske Liv. For saadanne Be- 
gavelser er en vis Del af Oldforskningen let tilgæn- 
gelig, nemlig den, som vi foran omtalte S. 28 flg., be- 
staaende i Behandlingen af vore egne, danske Old- 
sager, hver for sig og indbyrdes. Denne Part af 
Sagen har meget at sige, og Adgangen til Oldsagerne 
staar aaben for enhver, idet jo Museet er aabent, og 
idet de derved ansatte har til Pligt og til Glæde at 
bistaa enhver, der søger Kundskaber. Desuden er 
der jo mange gode Bøger paa Dansk om vor Old- 
tid, af hvilke meget kan læres. Saaledes kan ogsaa 
den praktisk optagne Mand tage Del i Forskningen, 
først og fremmest til egen Glæde og Underholdning; 
han kan, idet han har Sagerne for sig i Museet, 
undersøge, hvorledes det hænger sammen med de For- 
klaringer, der gives; men han kan ogsaa søge at finde 
nyt, og han kan saaledes komme til at gavne Forsknin- 
gen og føre den fremad, endog paa vigtige Punkter. 

Dette er jo ogsaa sket. Andetsteds er det fortalt, 
at en Haandværker i København fandt ud af, hvor- 
ledes man i Bronzealderen udførte saadanne fine 
Ornamenter, som foran er afbildede S. 22 flg., og dette 
var dengang en vigtig Sag, idet man i Udlandet 
ikke vilde anerkende Thomsens Paavisning af en 
Bronzealder uden Jern (se herom S. 90). Man an- 
førte derimod nemlig det, at saadanne Ornamenter 

ikke kunde være gjort med Bronzeredskaber, men 
kun med Jern eller Staal. Da saa en Søndag den 
gamle Guldsmed aflagde sit sædvanlige Besøg i Mu- 
seet, hvor hans skarpe Øje og kloge Hoved var kendt 
fra mange Samtaler, forelagde en af Museets unge 
Folk ham Sagen i hele sin Sammenhæng. Det be- 
vistes for ham med videnskabelige Grunde, at man 
ikke kunde have haft Jern i Bronzealderen; det 
maatte da kunne udfindes, hvorledes Bronze kunde 
virke paa Bronze, og det skulde udfindes; dertil var 
han, Haandværkeren, just den rette Mand. Men 
Guldsmeden rystede paa Hovedet: det vilde vist ikke 
gaa. Allerede næste Dag kom han imidlertid med 
Forsøgsstykker i Haanden, der fuldt oplyste Sagen. 
Saa simpelt som det var, saa mærkeligt var det 
imidlertid. Man ser det deraf, at Tysklands store 
Metalteknikere paa ny mødte op med Erklæringer 
om, at Bronze umulig kunde arbejde paa Bronze. 
Senere er det dog blevet almindelig erkendt, at 
Haandværkeren virkelig havde udfundet, hvad Viden- 
skabsmanden ikke havde kunnet se. 

Det er ogsaa tidligere blevet omtalt, at en Mand, 
der havde en Stilling som Andenlærer ved en jydsk 
Landsbyskole, fandt og selv rigtig bestemte det 
første Hvedekorn siddende fast i et Lerkar, hvad 
der siden har ført til den vigtige Paavisning af Korn- 
avlen hele Oldtiden igennem (se S. 17). Den samme 
Mand har senere gjort flere andre gode Fund; saa- 
ledes har han i Jordfladen set og opsamlet en 
Mængde særdeles fine og spinkle Pilespidser fra Sten- 
alderen af en egen Art, der hidtil ganske var und- 
gaaet Opmærksomheden her i Landet. — Denne 
Lærer og denne Guldsmed havde øjensynlig Evner 

og Øjne, der rakte langt ud over deres Gerning og 
lige ind i Oldsagerne. 

For saadanne Folk er der Brug i Oldforsknin- 
gen. De vil kunne finde et taknemligt Arbejdsfelt, 
med Høst for dem selv og Videnskaben. Opdage- 
rens Glæde og Opfinderens Grebethed, dette som er 
Forskerens bedste Løn, kan enhver naa, som blot 
har det særlige Anlæg og dertil en stærk Vilje. Der 
er Arbejde nok til enhver — kun for Fuskeren og 
Vigtigmageren er der ikke Plads. 

D og ogsaa paa anden Maade kan de mange være 
med, og i Virkeligheden har de været med ved 
Oldforskningen og i Nationalmuseet fra første Færd 
af. Der er hos os det mærkelige Forhold, som ikke 
findes i noget andet Land, at Befolkningen er saa at 
sige personlig, ved Hengivenhed, Interesse og Med- 
arbejde, knyttet til Nationalmuseet, og paa den anden 
Side har dette fra den første Dag af betroet sig til 
Folket og søgt al sin Hjælp og Fremgang hos det. 
I Aaret 1807 blev der udsendt et Opraab »paa det 
forønskede Nationalmuseums Vegne« , hvori dets 
Stifter skrev: 

»Landsmænd! Uden lieres patriotisk-virksomme 
Deltagelse maa jeg med min Plan om et National- 
museum blive staaende paa Halvvejen. Jeg stoler paa, 
at naar man i Danmark regner paa Borgeraand, for- 
regner man sig aldrig«. Lignende Ord har siden be- 
standig lydt under Museets fortsatte Vækst, som de 
atter lyder fra denne Bog efter 100 Aars Forløb. 

Og Svaret er givet i Gerning. Det Museum, som 
for første Gang nævntes i de anførte Ord, er nu en 
verdensberømt Institution, fra hvilken der har rejst sig 

et eget Videnskabsfag. Men dette er først og fremmest 
sket ved Befolkningens Medvirken. Vistnok er der 
fundet Hjælp og Støtte hos Statsmyndighederne; men 
lidet havde det nyttet, og heller ikke vilde det vel 
være opnaaet, om Befolkningen ikke havde været med, 
og hovedsagelig er Museet dannet ved de mange 
enkeltes Bidrag til dets Forøgelse. 

Et ganske enestaaende Forhold er det, at Museet 
har vokset sig stort væsentlig ved Gaver. Mellem Fin- 
deren og Museet var der fra Begyndelsen af ikke Tale 
om Køb og Salg. Sagen ordnede sig paa anden og 
højst ejendommelig Maade. 

Finderen indsendte Oldsager til Museet som Gave, 
fordi han ønskede, at de skulde opbevares der, idet 
de da kom paa rette Plads. Det skete af fri Vilje; 
men der var tillige en Følelse af, at det paa en Maade 
var en Skyldighed, som man ikke kunde unddrage 
sig. Det var næppe Lovbestemmelsen om Danefæ, 
som fremkaldte denne Følelse, der har været saa ud- 
bredt, at det endnu kan høres paa Landet, at Oldsager 
jo skal indsendes. Som Danefæ er der nemlig, hvad 
nedenfor skal omtales, bestandig kun blevet krævet 
visse Sager. Naar det almindelig betragtedes som en 
Pligt at indsende i alt Fald vigtigere Fund, var det sik- 
kert, fordi der bestandig saa ivrigt blev opfordret der- 
til af Museets mange Venner og Hjælpere, fordi det 
indsaas, at det var rigtigt saaledes, og fordi det var 
almindelig Skik. Halvt om halvt blev det til en Lov, 
som Folket gav sig selv. 

Fra sin Side modtog Museet alt, hvad der saa- 
ledes indsendtes som Gave, og bragte Finderen en 
varm Tak for hans Velvilje og Interesse. Men i Reg- 
len nøjedes man ikke dermed. Naar Fundet havde 
Værdi, og naar Forholdene var saadanne, at Penge 

havde Betydning, fulgte med Takken et lille Penge- 
beløb i Paaskønnelse af Indsendelsen. Det alminde- 
lige Forhold blev: fra Finderens Side en skyldig Gave 
og fra Museets en skyldig Paaskønnelse i Penge. 
Men et Køb var dette ikke: Hengivenheden hist og 
Taknemligheden her vardet fremherskende i Sagen. 

Dette sjældne og smukke Forhold er væsentlig 
uforandret den Dag i Dag. Finderen indsender Old- 
sager, for at de skal komme paa rette Sted, og fordi 
han ønsker at bidrage til Museets Forøgelse. Museet 
modtager Fundet som et Bevis paa Velvilje og brin- 
ger sin Taksigelse. Men i øvrigt har Forholdene ud- 
viklet sig saaledes, at Indsenderen nutildags venter 
at modtage en passende Godtgørelse, og at Museet 
altid yder den, og da ikke som i gamle Dage en ringe 
Paaskønnelse, men et Pengebeløb, der svarer til Sager- 
nes virkelige Værdi i Handel og Vandel, endog med en 
Forhøjelse under Hensyntagen til den særlige viden- 
skabelige Betydning, som de kan have, og til den 
Omhu, hvormed de er behandlet. Denne Forandring 
er kommet ganske naturlig. Efterhaanden har Oldsager 
faaet en virkelig Værdi, og det er ikke længere de 
gamle knappe og beskedne Tider. Ikke mere end 
billigt er det da, at Nationalmuseet godtgør Værdien 
og det rundelig, da der nutildags er saa stor Rift om 
Oldsager, ja, med et Tillæg, naar Fundet har en sær- 
lig Betydning. Men heller ikke nu staar der Salg og 
Køb mellem Finder og Museum. Som i gamle Dage 
er det Hengivenhed og Taknemlighed, der knytter de 
to Parter til hinanden, hvortil der nu fra Finderens 
Side er kommet en smuk Tillid til, at Museet ud- 
betaler, hvad der rettelig tilkommer enhver, og fra 
Museets Side en Følelse af Forpligtelse til at handle 
i Overensstemmelse hermed. 

Paa lignende Maade som Finderen staar Sam- 
leren til Museet. Snarest skulde man tro, at der 
maatte være et Modsætningsforhold mellem de to Par- 
ter, der lige gerne vil erhverve og beholde værdifulde 
og mærkelige Sager, og i andre Lande er dette ogsaa 
sædvanlig saaledes. Men i Danmark har der tvært- 
imod bestandig været et nært og fortroligt Forhold. 
I Museet var der den rette Forstaaelse af Samler- 
interessen og Blik for, at Samleren er en højst 
værdifuld Medarbejder; desuden viste man en fornuf- 
tig Taalmodighed i Kraft af det gamle Ord: »Museet 
lever længst; det kan vente«. 

Men er der noget, som det ikke kan vente med, 
noget som har fremragende Betydning navnlig for 
Studiet, saa er det Skik, ifølge gammel Tradition, 
aabent at udtale det og at fremføre en Bøn om at 
afstaa det til Museet. »Jeg havde rigtignok ikke tænkt, 
at De skulde have det endnu« , svarer en kyndig 
Privatsamler og bekendt Apoteker; »men De fik jo 
ogsaa Dupskoen med Runeindskrift straks, da jeg 
havde faaet den«. Det drejer sig denne Gang om et 
herligt ornamenteret Bronzestykke. Offeret bringes 
uden Betænkning. Det har altid været anerkendt, at 
Nationalmuseet skulde have, hvad det nødvendig be- 
høver. »Jeg bringer Dem mit Hjerteblod«, siger Høj- 
skoleforstanderen, »denne mærkelige, buede Flint- 
mejsel, som Museet ikke har Mage til, har jeg altid 
holdt højt i Ære; men jeg mener, at jeg ikke længere 
selv bør beholde den«. 

Ikke blot til de egentlige Samlere, men ogsaa til 
andre Ejere af Oldsager staar Museet i stor Taknemlig- 
hedsgæld for mange af dets bedste Sager, og dette 
Forhold er ikke undergaaet Forandring gennem 
Tiderne. »Det var min Faders store Glæde og Stolt- 


Digitized by Googl 



48 


Nationalmuseet. 


hed, saa længe han levedec, siger Præstedatteren, som 
bringer en af de skønneste Stridsøkser; »men min 
Moder vil nu helst give den til Museet«. 

For nylig opgravedes der ved et af vore Herre- 
sæder en mægtig Granitsten med et udhugget Solbjul, 



Fig. 22. Solguddommens Billede, udhugget paa en Granitsten. 
Fra Hygaard ved Roskilde. 


et iøjnefaldende mærkeligt Guddomsbillede fra den 
ældre Bronzealder, som dette hidtil ikke var truffet 
her i Landet. Besidderen saa Betydningen af Fundet 
og gav Stenen en Htedersplads ved Gaardens Hoved- 

portal. Men en kort Udtalelse af Museets Ønske om 
at faa dette vigtige Stykke blev øjeblikkelig besvaret 
med, at det nok var tænkt, at Museet gerne vilde 
have Stenen, og at den skulde blive kørt til Stationen. 
Den er nu opstillet i Museets Forhal og ses her i 
Fig. 22. 

Da de mange Museer efterhaanden rejste sig om- 
kring i vore Byer, kunde det se ud til, at de paa en 
Maade vilde kile sig ind mellem Befolkningen og 
Nationalmuseet. Den overleverede Anskuelse om, at 
Oldsager burde indsendes til Nationalmuseet, maatte 
naturlig løsne sig; det stedlige Museum maatte fange 
Interessen. Saaledes var der Fare for, at Hoved- 
museet skulde hæmmes i sin Udvikling og vor Old- 
forskning gaa i Staa. Men den Anskuelse er dog 
endnu almindelig, at det gamle, store Museum, der er 
Moderen til alle de andre, og som er Midtpunktet i 
Forskningen, bør have de særlig mærkelige og viden- 
skabelig betydningsfulde Fund. Selve Provinsmuseerne 
har anerkendt dette. 

Allerede i 1861 gav Museet i Viborg et smukt 
Vidnesbyrd om Sammenhold og Offerberedvillighed 
ved at indføre følgende Bestemmelse i sine Love; 
»Kommer Selskabet i Besiddelse af sjældne og vigtige 
Genstande, som fortrinsvis egner sig til Opbevaring i 
den store nationale Samling i København, vil det 
anse sig pligtigt til at afhænde disse til hin Samling, 
i alt Fald mod at erholde andre passende Sager i 
Bytte«. Senere er Bestemmelser af lignende Art blevet 
vedtaget af alle de andre større, offentlige Museer, i 
Hjørring, Aalborg, Randers, Aarhus, Herning, Kol- 
ding, Ribe, Odense, Køge, Maribo og Rønne. Kun de 
smaa og nylig dannede Institutioner indtager endnu 
en afventende Holdning. 

Sophus MOIler: Nationalmuseet. 4 

Der er da intet Modsætningsforhold mellem Pro- 
vinsmuseerne og Nationalmuseet, men tværtimod 
Sammenhold og dermed følgende Samarbejde. De 
første er i rask Udvikling, hvert paa sin Grund ; men 
ogsaa det fælles Landsmuseum faar, hvad det behøver 
til sin Vækst og til Fremme af Studierne. 

Fra Begyndelsen af har Forholdene saaledes været 
gode og gunstige, og de er det endnu. Det nævnes 
i Udlandet gentagende med Beundring, hvorledes alle 
i Danmark staar samlet om Nationalmuseet og den 
dertil knyttede Forskning: de andre Museer, Samlerne 
og Befolkningen i det hele. En vis Bevægelse har der 
været heri, som tydelig kan udlæses af Museets Pro- 
tokoller; den afspejler den almindelige Udvikling 
gennem de hundrede Aar. 

Først var det navnlig Præster, Godsejere og højere 
Embedsmænd, som var Museets frivillige og interes- 
serede Hjælpere; saa kom Læger og Apotekere til, saa 
Skolelærere og Landmaalere. Den Interesse, som 
Kong Frederik d. VII nærede for Oldsagerne, havde kun 
en forbigaaende Betydning; men varig og overordent- 
lig vidtrækkende har den Indflydelse været, som Høj- 
skolen har udøvet. Vel havde Landboerne tidlig været 
med; men først i vor Tid er de kommet fremmest 
i Rækken. Nu er det bag Harve og Plov, i Mosen 
og Grusgraven, at man finder Museets og Oldforsk- 
ningens bedste Venner. 

Og vel at mærke kloge og oplyste Mænd, der 
kan og vil mere end den daglige Dont. De har en 
klar Opfattelse af, hvad de kan være lor National- 
museet, og i Virkeligheden skylder dette dem saare 
meget af, hvad det er blevet til. Det kommer jo 
nemlig an paa andet end at faa selve Oldsagerne ind 
til Museet. Findestedet skal opdages; Fundene skal 

vogtes vel, naar de fremkommer; der skal forstandige 
Øjne til at se, hvorledes de ligger, Dømmekraft for 
at skønne om, hvad der har Betydning, Besindighed 
og Selvovervindelse for at standse i rette Tid, saa- 
ledes at Museet kan foretage Undersøgelsen. Hvad 
der i saa Henseende ydes af Landbefolkningen, for- 
tjener ligefrem Beundring; det vidner tydelig om, 
hvor oplyst, forstandig og brav den er. Med sand 
Begejstring, med den varmeste Anerkendelse og med 
dyb Taknemlighed vil Nationalmuseet altid tale om 
Landboernes Medvirken ved Opdagelsen og Sikringen 
af Fundene — der menes just dem, som staar med 
Træskoene dybt i Muld og Mose og med de stærke, 
snavsede Hænder om Spadeskaftet. Et Par Eksempler 
valgte i Flæng. 

Der blev skaaret Tørv i Dystrup Mose, en halv- 
anden Mils Vej fra Ryomgaard Station, da en af Ar- 
bejderne i c. 3 Fods Dybde bemærkede en Haandfuld 
korte Kviste, nogle af dem flækkede. Der hører noget 
til at lægge Mærke til en saadan Ubetydelighed, til at 
opsamle -det, undersøge det og se, at det er tildannet 
af Meuneskehaand, og til saa ikke at kaste det bort, 
men tværtimod lægge det til Side velforvaret i et Hul 
med en Tørv over. Saa gravedes der videre, og der 
fremkom da straks inden for Stedet, hvor Kvistene 
havde ligget, de her afbildede Stykker af et Hjul, 
Fig. 23. Ogsaa disse optoges med Omhu, og .Med- 
delelse indgik til Nationalmuseet. 

Det var noget højst mærkeligt, som her blev 
fundet. Der er forud engang i det nordlige Italien 
fremdraget et saadant Hjul, som dog ikke kunde 
bevares; det laa sammen med mange andre Sager, 
der angav Tiden. Dels herefter, dels af andre Grunde 
kan Dystrup-Fundet henføres til Stenalderen, medens 

4 * 

Fig. 23. Vognhjul af Træ, fra Dystrup Mose ved Ryomgaard. 

tildags anvendte. Det her omhandlede er derimod 
højst ejendommeligt: sammensat af 3 svære Ellestykker 
— af hvilke dog eet mangler — forbundne ved Ege- 

træs-Baand, der er indfældede paa begge Sider, og 
ved Tapper langs Kanterne. Navet dannes af et 
særskilt Stykke, det lange Rør, der ses nederst i Af- 
bildningen. Til at fastkile dette i Hjulets Midthul 
tjente de først fremdragne Kviste, der maa være gle- 
det ud, da Hjulet faldt fra hinanden. Denne over 
3000 Aar gamle Vogndel, der hører til Museets mær- 
keligste Stykker, vilde uden den store Agtsomhed, 
som Tørvearbejderen her viste, og uden hans kloge 
Skøn over Betydningen af det fundne, være blevet 
til hensmuldrende Træstumper. 

Fra Smerup paa Thyholm indløb Brev. »Plo- 
ven har tiere Gange i Dagens Løb stødt mod Sten. 
Kl. 5 gentog det sig, og jeg gav mig derfor til at 
undersøge Stedet med Lærer . . . som Assistance. 
Omtrent 1 Al. nede stødte vi paa en 'stor, flad Sten, 
2 Al. i Længden og l 1 / 4 Al. i Bredden. Efter at vi 
omhyggelig havde faaet Jorden til Side, lettede vi 
Stenen, hvorved en Grav kom til Syne. Øverst laa 
et Sværd, formodentlig af Bronze, tillige med en Masse 
af Knogler. Maaske er der flere Metalgenstande 
under dem. 

Der kom en Mængde nysgen ige Mennesker val- 
fartende til Stedet. Vi rørte dog ikke ved Gravens 
Indhold, hverken ved Knoglerne eller ved Sværdet; 
men vi lagde Stenen forsigtig paa sin Plads og øste 
lidt Jord ovenpaa for at forhindre mulige Mishand- 
linger, og vi blev enige om at skrive til National- 
museet for at faa sagkyndige til at undersøge Graven, 
inden den blev rørt.« 

Saaledes reddedes for os og for al Eftertid de 
sjældent tydelige og oplysende Billeder, som er gen- 
givet her i Fig. 24 og 25. I det første Billede ses 
Dækstenen paa sin Plads over Graven, omgivet af en 

Stendynge. Det hele havde været dækket af en 
Jordhøj, »Korshøj«, der forlængst var forsvundet. I 
det andet ses Gravens Indre, efter at Stenen var af- 
løftet. Ikke en Smule Jord var trængt ned. De hvid- 
brændte Knogler fra Ligbaalet laa spredt over hele 
Bunden, ganske som de anbragtes i Bronzealderen. 
Over dem ligger Krigerens smukke Sværd, saa vel- 



Fig. 24. Mandsgrav fra Bronzealderen. Dækstenen ikke afløftet. 


bevaret, at Bronzen for en Del endnu har sin op- 
rindelige, blankt skinnende Overflade. I Fæstet sid- 
der endnu de 6 spinkle Nagler, der har fastholdt 
Træbeklædningen ; under Klingen fandtes Dele af 
Skeden og ved Odden Dupskoen af Bronze. Ved 
Sværdets Midte saas to Bronzeknapper, der har hørt 
til Sværdremmene, og nær dem en Naal af samme 
Metal, der har sammenholdt Mandens Kappe. 

Et saadant helt og uforstyrret Stykke Oldtid 
kommer kun frem, naar der er en saadan udmærket 
Finder, som bemærker, at der er noget usædvanligt, 
og saa standser Arbejdet, søger efter, afdækker og 
ser nøjagtig til, men saa lader alt urørt, holder sin 
Haand over Stedet og straks giver Meddelelse om det 
fundne. 



Fig. 25. Samme Grav som Fig. 24. Dækstenen borttaget. 


Har man saadanne Venner og mange af dem, 
saa kan man vel finde sig i Fjenderne; thi de gives 
ogsaa, og farlige nok, det tør ikke forties. Det er de 
Folk, der udbreder falske Oldsager, som i ret stort 
Omfang, baade af Sten og af Bronze, bliver fabrike- 
ret i Jylland; eller de omrejsende Folk, som handler 

med forskelligt og samtidig tilbytter sig Oldsager 
for Billeder og Nysølvsskeer. Andre er Udsendinge 
fra Hovedstaden, der fortæller, at de rejser for et 
Museum, eller at Sagerne nok skal blive forevist der, 
eller at de har Afsætning til rige Privatmænd og til 
Udlandet, hvor der betales højeste Pris. Ubegribe- 
ligt, at man endnu lader sig besnære af saadanne 
falske Ord, da det nu maa vides, at de ovenfor 
S. 49 nævnte Museer raader over fuldt tilstrækkelige 
Midler til at indløse alt, hvad der fremkommer af 
Oldsager Aaret igennem. Fjender er ogsaa de vel- 
havende Folk, der paa Kontoret eller i Forretningen 
køber Oldsager alene for at sælge dem igen med 
Fordel, og de Samlere, der kun har til Hensigt en 
Gang at sælge det hele ubemærket i Udlandet. Alle 
disse er sande Fjender ikke blot, fordi de skaffer 
Fundene af Vejen, men fordi de forringer deres Be- 
tydning, idet Oplysninger om Findested og Fund- 
forhold gaar tabt under al denne Handel. Vanske- 
lige er de tillige at opdage, idet de raader over 
mange Midler. Købmanden kan betale Oldsager med 
en høj Pris og bag efter le deraf; thi samme Dag fik 
han mere end Halvdelen af Beløbet tilbage, idet Pen- 
gene blev anvendt til Indkøb i Butiken. En og 
anden staar i den Formening, at el Mellemværende 
i det praktiske Liv lettere lader sig ordne, naar der 
samtidig afgives nogle Oldsager. Bedrøveligt er det 
at maatte advare mod sligt, og at det ikke er over- 
flødigt at minde om, at de offentlige Museer ikke har 
Interesse af at købe billig, idet de jo ikke skal tjene 
ved atter at sælge Oldsagerne. Ogsaa den, som kun 
tienker paa Pengene, vil staa sig bedst ved at gaa til 
Museerne. 

» TVTaar Landmanden pløjer, saa høster Arkæologen«, 
det er et gammelt Ord i Museet. Men for at 
høste maa han naturligvis ud i Marken og have Red- 
skaberne med, og til dette som til andet Høstarbejde 
skal der dygtige Folk, som forslaar sig paa det. Med 
andre Ord: for at Fundene skal komme ordentlig 
frem, maa der undersøges baade med Omhu og med 
Kyndighed. Her maa Fagmanden til, om ikke det 
hele eller det halve skal overses eller ødelægges — 
det er jo ikke blot Oldsager, der graves efter, men 
snarere efter al den Forstaaelse af Oldtiden, som lig- 
ger dækket af Muld og Tørv, i Ler og Grus. Der er 
desværre Eksempler nok paa, hvad der gik tabt, fordi 
Museet ikke i rette Tid kom til at undersøge og op- 
tage. Hellere skal dog nævnes noget af, hvad der 
er fundet, fordi alt gik, som det burde. Først lidt af 
det fine og smaa. 

Før Museet ret begyndte at grave — det er ikke 
15 Aar siden — antoges det, at Stenalderens Grave 
altid var bygget af store Sten , i Form af Dysser, 
Jættestuer og Kister. Hele Midten og Vestsiden af 

den jydske Halvø, hvor saadanne Grave næsten mang- 
ler, antog man, var væsentlig ubeboet i Stenalderen. 
Vistnok fremkom der ofte Stenredskaber i de jydske 
Høje af Grus og Sand; men dette var man ikke i 
Stand til at forklare; thi Gravene kunde man ikke 
finde. Saa begyndte Undersøgelserne, og med det be- 
standig mere skærpede Blik opdagede Museets Mænd 
Sporene af de sammensunkne Grave i Sandets brun- 
lige Striber og Lag; snart efter lykkedes det at se 



Fig. 26. Jydsk Stenaldersgrav med fuldstændig oplost Skelet. 


Resterne af Trækistens Laag og Sider og at optage de 
papirtynde Lag. Det saas nu, hvorledes den ene 
Grav laa oven paa den anden ned under Højen, ind- 
til en Dybde af 4 — 5 Fod under den gamle Jordflade. 
Sluttelig fik man ogsaa Øje paa selve Skelettet, der 
var fuldstændig opløst, men dog saa kendeligt i den 
mørke Tegning paa det lyse Sand, at mangen Sten- 
alders-Mand med sil Udstyr har kunnet fotograferes 
i sin Grav. Fig. 26 gengiver et saadant Billede. Man 
ser den i disse Grave sædvanlig forekommende Strids- 
økse liggende, som Reglen er, ved Mandens højre 
Skulder og Flinlkniven ved Bæltestedet. 

En hel Sum af de fineste Enkeltheder vedrørende 
Oldsagernes Anvendelse har Arkæologens øvede Øje 
kunnet iagttage, naar hans nænsomme Haand med 
Ske og Pensel havde fremdraget dem. Selve Old- 
tiden, kan man sige, blev fotograferet: Perlebaandet 
om Halsen og Smykkerne paa Brystet af det Skelet, 



Fig. 27. Kvindegrav fra Tiden nærmest efter Kristi Fødsel. 


der var blevet fuldstændig til Støv; omkring Hovedet 
et helt Sæt af Naale, hvormed Haaret var ordnet; 
Lerkarret med dets Skaar, som det trykkedes itu, da 
Graven faldt sammen. De skrøbeligste Sager, blad- 
tyndt Sølv og hensmuldrende Tøj , bragtes uskadt 
til Museet for at blive behandlet, saa at det kunde 
bevares. 

Fig. 27 viser en Kvindegrav fra Tiden nærmest 
efter Kristi Fødsel, afdækket ved Lisbjerg nord for 

Aarhus. Skelettet er her vel bevaret. Det ligger paa 
højre Side med Benene stærkt optrukne og ligeledes 
med Armene bøjede, saa at Hænderne synes at gribe 
efter det Lerkar, der staar tæt foran Hovedet. Lidt 
derfra staar et helt Sæt Mad- og Drikkekar, og foran 
dem ses en Mængde Dyreknogler. En lang Jernkniv 
til Brug ved Maaltidet ligger oven paa dem. Neden- 
for, ved Fødderne, staar det store Fad, der var Be- 
holder for Drikken, og inden i det en Skaal, hvor- 
med der østes op. Et tydeligt Billede af, hvorledes 
den døde anbragtes liggende til Bords og næsten i Færd 
med at nyde de fremsatte Mad- og Drikkevarer. 

Vi vilde anføre Eksempler paa det fine og smaa, 
der fremkom ved Museets Undersøgelser; men smaat 
er det egentlig ikke, at der kan vises et saa talende 
Billede af Hedentiden. Og saaledes med det øvrige. 
Hastig set kan det kaldes smaat; men det kan dog 
være særdeles betydningsfuldt. Det kunde saaledes 
tænkes endelig at være ret ligegyldigt, om man fandt 
de ovenomtalte mørke Skygger i Sandet af Stenalders- 
folkene, eller de ikke var set. Men tværtimod: da 
de først var paavist, saa kunde man angive, hvor- 
ledes Gravudslyret havde sin faste Plads, forskelligt 
for Mand og for Kvinde; de gravlagdes i modsat Ret- 
ning. Og saa kom den mærkelige Erkendelse, at een 
Mand og een Kvinde laa sammen i en fælles Grav 
eller hver for sig i to tæt ved hinanden liggende 
Høje. Altid een Mand og een Kvinde; der var da Een- 
gifte allerede i Stenalderen. Som Flerkoneriet hørte 
hjemme i Østerlandene fra de fjerneste Tider, saa- 
ledes Eengifte i vore nordlige Egne. Saa vigtigt et 
Bidrag til Forstaaelse af Menneskelivet gav de fine, 
mørke Spor i det jydske Sand. 

Vi skal dernæst nævne noget af det omfattende 

og store, der er fremkommet, efter at Gravningerne 
er kommet i Gang. 

Først da Skaldyngerne blev ordentlig undersøgt 
i 1893 — 98, skaffedes egentlige Beviser til Veje for 
de store Tidsafsnit, den ældre og den yngre Stenalder, 
med al deres Forskellighed. Der er talt herom S. 39. 

De nys omhandlede jydske »Enkeltgrave« fra 
Stenalderen, der nu er undersøgt i stort Antal, har 
vist, at Midt- og Vestjylland, tværtimod hvad tid- 
ligere antoges, har haft en egen, højtudviklet Befolk- 
ning i den yngre Stenalder. 

De dybtliggende »Lerkargrave« fra Jernalderen, 
der ikke har noget Kendetegn i Markfladen, er op- 
daget — paa en enkelt Gravplads endog halvandet 
Hundrede tæt ved hinanden. Som den ovenfor S. 59 
omtalte viser de stedse den døde i sin Pynt med en 
hel Opdækning foran sig. 

Bopladserne fra de forskellige Tidsafsnit er fun- 
det, om hvilke tidligere intet var hørt, med Affalds- 
lag, hvori Titusinder Skaar af mærkelige Lerkar. 
Oldtidens stenlagte Veje over Moser er fremgravede, 
nu dækkede af Tørv, der har beskyttet de Vaaben, 
som efterlodes fra Kampe ved Overgangsstederne. Et 
helt Tidsafsnit i den første Jernalder er aabnet, med 
ejendommelige Gravminder og med den ypperste 
Lerkarindustri, som fandtes i vor Oldtid. 

Her kan ikke nævnes det meget, der allerede har 
fyldt en Række af Skrifter, og som vil fylde mange 
flere. Nationalmuseet er blevet beriget med Tusinder 
af Sager, og vor Kundskab om Oldtiden er mægtig 
udvidet. Og alt dette siden 1893, da Museet begyndte 
de større Gravninger. 

Det var et Vendepunkt i Nationalmuseets Historie, 
og som det skete, var det et smukt Vidnesbyrd om 

den almindelige Interesse for Museet. Fra en stor 
Kreds af Landets bedste Mænd rettedes der en Op- 
fordring til Museet om at søge Statsmidler til at fore- 
tage Udgravninger, hvor nødvendigt var. »Det frem- 
adskridende Agerbrug«, hedder det, »medfører, at ikke 
alle Fortidslevninger kan bevares, og man bliver da 
overalt i Landet med Sorg Vidne til, at Oldtidsmin- 
der forsvinder, uden at der bevares af dem det, som 
dog kunde og burde reddes: de Oldsager, de inde- 
holder, og Beretningen om deres Ydre og Indretning. 
Vi erkender fuldt ud, at Museet ogsaa paa dette Punkt 
har ydet alt, hvad der stod i dets Magt; men lige saa 
klart har det været os, at de Midler, som staar til Raa- 
dighed, langtfra strækker til. 

»Dag for Dag jævner Spaden Fylden fra Højene 
ud over Marken; Ploven skærer gennem Urnen paa 
Oldtidens Gravplads. Dyssen bliver ryddet og Borg- 
volden udjævnet, uden at Stedet forinden er blevet 
underkastet en sagkyndig Undersøgelse, fordi Midlerne 
til at foretage Udgravninger for ikke var til Raadig- 
hed. Saaledes udrives jo samvittighedsløst de Blade 
af den eneste Bog, som indeholder Kundskaben om 
vore Forfædres Liv og Færden, og Skaden vil senere 
aldrig kunne udbedres. 

»Denne sørgelige Ødelæggelse af vore Fortidsmin- 
der i stort Omfang uden forud foretagen Undersøgelse 
bør sikkert ikke finde Sted. 

»I Erkendelse heraf er det, at vi undertegnede, 
som kun er faa blandt de mange, der tænker som 
vi, herved tillader os indtrængende at rette den Op- 
fordring til Nationalmuseet, at det vil søge Midler til 
tilfredsstillende Undersøgelse af saadanne Fortidsmin- 
der, som kan ventes at ville blive ødelagte i en nær 
Fremtid. 

»Vi nærer den sikre Overbevisning, at Museet ikke 
forgæves vil henvende sig til den danske Regering og 
Rigsdag«. 

Denne Udtalelse havde 400 Underskrifter. 

Og den hjalp. Der opnaaedes fra 1893 afen aar- 
lig Bevilling paa 10,000 Kr., og hermed begyndte 
Undersøgelserne. Nogle af Hovedresultaterne er nævnt 
ovenfor; om det store Antal af Oldsager, der siden 
da er indgaaet i Museet, skal tales S. 94. Det kan 
forstaas, at en ny og rig Udviklingstid begyndte for 
Nationalmuseet og Oldforskningen. 

Men allerede fra 1904 af blev Bevillingen nedsat 
med 2000 Kr. — fordi Landet ikke havde Raad til 
at udrede Beløbet. Der synes slet ikke at have været 
Tvivl om den Ting; ingen Bemærkning faldt derom 
i Folkets Raad. 

Stakkels, fattige Land, maa man sige, der ikke 
kan fortsætte med en Bevilling, der i Udlandet er 
blevet betegnet som »meget beskeden«. Tilmed bliver 
jo Beløbet omsat i Værdier, der ligger i Folkets 
Skatkammer, som Museet med Rette kan kaldes. 
Pengene bliver i Landet, idet de gaar til Rejser, 
Arbejdsfolk og Erstatning for Ulempe paa Jord og 
til Godtgørelse for de fremdragne Oldsager. Thi selv- 
følgelig maa Ejerne ikke have Tab af, at der graves 
paa deres Grund, og Værdien af det fundne skal ud- 
betales. 

Med det nedsatte Beløb har det ikke længere 
været muligt fuldt at overkomme alle Henvendelser 
til Museet om at foretage Undersøgelser, skønt det 
dog burde være saa, at intet vigtigere Forlids 
minde forsvinder uden at blive tilbørlig undersøgt. 
Al delle ogsaa er den almindelige Mening, det viser de 
mange Klager over Højødelæggelser, der bestandig 

indløber; hvor indtrængende og stærke, det vil skøn- 
nes af nogle tilfældig valgte Eksempler. 

Fra Tjæreborg: »I mange Aar har jeg med Sorg 
set paa Ødelæggelsen af vore smukke Gravhøje. Hist 
og her er der skredet ind mod Vandalismen ; men i 
Heglen fortsættes Ødelæggelsen, og i de sidste 20 Aar 
er mange forsvundet her paa Egnen«. 

Fra Fredericia: »Der er 11 Høje, og disse til- 
hører Sognefogden. Han oplyste mig om, at en Be- 
drager for nogle Aar siden henvendte sig til ham og 
opgav at være udsendt af Museet. Han fik Tilladelse 
til at grave ud, men forsvandt med Byttet efter at 
have udgravet alle Højene paa 3 nær. Jeg synes, at 
sligt Hærværk er skandaløst«. 

Fra Drammelstrup: »Tillad at jeg henvender mig 
til Dem angaaende en Vandalisme, der er ved at fore- 
gaa her paa Egnen, og som næppe burde ske i vor 
oplyste Tid. Et Par Arbejdere har i disse Dage været 
ved at udgrave en Høj — kun for egen Fortjenestes 
Skyld — for at kaste de fundne Sager paa Mar- 
kedet og muligvis i fremmede Opkøberes Hæn- 
der, og derved gaar jo det videnskabelige Udbytte 
tabt«. 

Fra Herning: »Det er forResten ærgerligt og harme- 
ligt, som vore Gravhøje bliver ødelagt, ikke mindst 
ved, at omstrejfende Personer — jeg er stærkt 
fristet til at kalde dem Gravrøvere — rejser om- 
kring og faar Lov til at grave i Gravhøje, og 
hvad disse Personer saa finder, gaar jo tabt for vore 
Museer«. 

Fra Asbo: »Det er desværre meget almindeligt her 
omkring, at man overlader til Spekulanter at rode i 
Gravhøjene. Hvad der findes paa den Maade, gaar 
gerne helt tabt for Landet, og vedkommende Ejer 

fnar kun en Brøkdel udbetalt af Værdien. En Del Per- 
soner har ligefrem gjort en Næringsvej af denne 
Trafik*. 

FraMørup: »En Mængde Høje her paa Egnen er 
udgravede for Vindings Skyld og deres Indhold i 
Forvejen eller bagefter solgt til omløbende Op- 
købere. Resultatet er: Højene ødelægges, Folk be- 
drages for Genstandenes Værdi, og Tingene føres ud 
af Landet«. 

Fra Sparkjær: »Forleden havde jeg en stor 

Ærgrelse. Jeg opdagede, at der var Folk, som gra- 
vede i nogle kønne, hidtil urørte Høje. Jeg cykler 
straks derover for at faa Rede paa, hvad det er for 
Røvere. Saa er det en Spekulant, en ung Fyr, der 
rejser omkring og graver Høje ud. Han gør Akkord 
med Ejerne om, at de skal have Halvdelen af, hvad 
han tinder — og saa skærer den«. 

Saaledes taler Vennerne af vor Oldforskning; men 
Fjenderne tier og handler. 

Deres Gerning er tydelig nok: de forstyrrede og 
aabnede Gravhøje — hele Herreder er udplyndrede, 
saa næsten ikke en Høj er levnet. Gravrøverne har 
været der, Højbryderne, som ødelægger for at skaffe 
Penge. Thi som Højene er ødelagte, saaledes ogsaa 
Fundene. Noget fandt de, andet beskadigede de, og 
Resten blev liggende. Men hvad de levnede, er uden 
Betydning for Videnskaben, og hvad der fandtes, blev 
adsplittet ved Salg. Ejeren, som fik Løfte om Andel 
i Byttet, kunde ikke forvisse sig, om der egentlig blev 
fundet noget af Værd, og ofte blev han vel narret. 
Nogle af disse Folk er bestandig paa Færde, snart 
hist, snart her i Jylland; men flere er der, som kun 
tager fat, naar andet Arbejde mangler. Forgæves 
søger man at tale dem tilrette; men Befolkningen 

hører gerne et fornuftigt Ord, og dem har National- 
museet gentagende, naar det etsteds blev altfor galt, 
udtalt i Opraab, der uddeltes i Hjemmene og ind- 
rykkedes i Bladene : 

»De, som raader for Jorderne, har ogsaa den Pligt 
- at værne Fortidsminderne, som ligger paa deres 
Grund. De bør overgive dem til Efterkommerne, 
som de har modtaget dem fra Fædrene. 

»Højene er Fortidens Minder; de fortæller om de 
Slægter, som i fjerne Tider levede, hvor vi nu bor 
og færdes. Enhver, som elsker sit Land og dets gamle 
Historie, hør ære og værne om disse Minder fra de 
ældste Tider. 

»Højene er Forfædrenes Grave; de gemmer Benene 
af Mænd, som dyrkede Jorden og græssede deres 
Kvæg, hvor vi nu lever. Ingen bør forstyrre Fædre- 
nes Grave. Lad de afdødes Ben faa Lov til at hvile 
i Fred. 

»Men skal endelig Højen sløjfes for Agerbrugets 
Skyld, er det ganske nødvendigt at Ijerne de gamle 
Grave, som ligger skjulte under Jordfladen eller dæk- 
kede af Høje, lad det saa foregaa saaledes, at Min- 
desmærket bliver omhyggelig undersøgt. Lad der 
ske en Henvendelse til Nationalmuseet i København, 
for at Højen kan blive udgravet under sagkyndig 
Ledelse. De afdødes Ben vil blive behandlet paa 
hensynsfuld Maade, og hvad Højen rummer af Old- 
sager eller andet til Kundskab om Oldtiden , vil 
blive fundet og opbevaret paa rette Sted, i Landets 
offentlige Samlinger. Fra Regering og Rigsdag har 
Nationalmuseet tilstrækkelige Pengemidler baade til 
at foretage Udgravninger og til at give en rundelig 
Godtgørelse for de fremdragne Oldsager. 

»Dog opfordrer man ingen til at lade sine Høje 
udgrave; tværtimod bedes enhver om at virke for, at 
alle Fortidens Minder maa henligge fredlyste og ufor- 
styrrede. Og særlig opfordres alle til at hindre Øde- 
læggelsen af vore Fortidsminder ved usagkyndige 
Folk og alene for Vindings Skyld.« 



7. Fredningsværket og Landets arkæologiske 
Undersøgelse. 

D et fremgaar heraf, at Nationalmuseet ikke lægger 
Haand paa nogen Gravhøj, naar det ikke he- 
stenit forlanges under Hensyn til Nutidens Krav. 
Hertil har alle de foran S. 49 nævnte Museer sluttet 
sig. Overhovedet foretager de ikke Udgravninger 
uden Billigelse af Nationalmuseet, hvor der bedst kan 
skønnes om, baade hvor og hvorledes en Udgravning 
skal foretages. Og det gælder noget, hver Gang Old- 
tidens Arv skal hæves: at det uerstattelige, maaske 
det sidste ikke skal letsindig forspildes. Langt 
hellere værne og vente, naar det lader sig gøre. Men 
hvad der ikke kan vente, er Kulturlag og Grave, som 
naas af Flov og Spade, hvad der bloltes ved Grustag- 
ning eller i Tørvegrave, Højene, hvorover der piøjes, 
og Dyssen, som nødvendigt skal ryddes. Saa ivrigt 
som der arbejdes med Undersøgelse af saadanne Ste- 
der, lige saa ivrigt virkes der imidlertid for Fredlys- 
ningen af alt, hvad der kan bevares, navnlig de egent- 
lige Mindesmærker, men ogsaa de dybtliggende og 
beskyttede Lag. 

Fredlysningen er blevet til et nyt og i Sandhed 
storartet Minde om Fædrelandssind og Offerberedvil- 

lighed hos dem, som ejer Jorden i Danmark, fråden 
største Besidder til den mindste Husmand. Thi dem 
har man at takke for, at flere Tusinde Fortidsminder 
ligger værnede for alle kommende Tider. Smaat be- 
gyndte det, nu just for 100 Aar siden, med et lille 
Antal særlig mærkelige Monumenter. Saa kom de 
store Jordejere og bandt sig frivillig til at bevare alt, 
hvad der fandtes baade paa Hovedgaard og Gods. 
Men rigtig Fart tog det først, da Gaardejeren og Hus- 
manden kom til, og især i de senere Aar. Foruden 
alt hvad der ligger paa Statens Jorder, beløber An- 
tallet af fredlyste Monumenter fra Oldtiden sig ved 
Udgangen af Aaret 1906 til 4665, og heraf er 3243 
tilkommet i Løbet af de sidste 16 Aar. 

De som endnu betænker sig, vil komme med efter- 
haanden — i alt Fald Sønnerne. Thi et mægtigt Eks- 
empel til Efterfølgelse giver, hvad der allerede er ud- 
rettet. Bedre og bedre forstaar man Betydningen af, 
at hver Egn bevarer sine Minder. Det mærkelige i, at 
Oldtiden gennem dem strækker sig ned indtil vore Dage, 
kommer til at staa klarere. Bestandig nødigere ser 
man de Minder fjernede, der hører til paa den Jord, 
man har kær. Det er en modtagen Arv, som man 
ikke vil forøde. Men at det er et stort Offer, som 
bringes, er klart, naar man saaledes binder sig selv 
og senere Ejere, selv om det kun er til ikke at øde- 
lægge. Og man er i Tvivl, om Offeret er størst hos 
Husmanden, hvor en eneste Høj ligger paa den knappe 
Jordlod, eller hos Lensgreven paa Bregentved, hvor 
de 25 fredlyste Høje breder sig ind paa Plænerne 
foran Slottet. Del er vel saa, at naar baade den 
første og den sidste lader Granitstenen med Frednings- 
mærket F M (Fredet Mindesmærke) sætte paa deres 
Grund, da maa man beundre begge i samme Grad. 

Det bedste og tillige det mærkeligste ved hele 
denne Sag er dog det, at den er fremmet ad Frivil- 
lighedens Vej, og at heller ikke de kære Penge har 
haft noget at sige. Frit og klart bragtes Offeret for 
de gamle Minders og for Landets Skyld. Meget be- 
tegnende for den danske Folkekarakter er det, at 
Fredningssagen slet ikke lod sig fremme paa anden 
Maade, hvad der ogsaa har været forsøgt. Den konge- 
lige Oldsag- Kommission , som først tog Arbejdet op 
i Begyndelsen af forrige Aarhundrede, kunde — før 
Grundloven — virke ved en Slags Befalinger. Kan- 
celliet forordnede uden videre, at de og de Mindes- 
mærker skulde fredes. Men dette trængte ikke ind 
hos Befolkningen; man fik paa denne Maade ingen 
Interesse for Fredlysningen, og meget heraf er siden 
ubemærket forsvundet. Senere engang, for en Snes Aar 
siden, var man efterhaanden kommet ind paa ofte 
at give en dog kun ringe Godtgørelse for Fredlysnin- 
gen; men dette bragte kun bestandig stigende Vanske- 
ligheder — heller ikke var der jo Midler dertil. Først 
da del rent og klart blev udtalt, at der ikke kan køb- 
slaas om Forfædrenes Gravhøje, og at der ikke skal 
tjenes Penge paa Fortidens Æresminder og de histo- 
riske Steder, først da tog Fredlysningen Fart. Den 
er nu en Folkesag, der har sin Rod dybt i den bedste 
Grund. Hvad der frivillig er fredet, vil ogsaa frem- 
tidig blive værnet. Den store og den lille Jordejer 
betænker sig ikke længere paa at underkaste sig de 
samme strenge Fredningsbestemmelser med Bødestraf, 
idet de indser, at der kun saaledes opnaas Sikkerhed 
for kommende Tider. Vel bliver der ogsaa nu under 
særlige Forhold ydet en Godtgørelse; men hvor ringe 
et Omfang dette har, fremgaar af, det kun har fun- 
det Sted ved 4(5 af ialt 1836 Monumenter, der er 

fredede i de sidsle 10 Aar. Men mange gode Tals- 
mænd har Sagen ogsaa haft i Aarenes Løb, blandt 
disse navnlig Oberstløjtnant Søegaard og Forfat- 
teren Johan Skjoldborg, der endnu er National- 
museets trofaste og energiske Hjælpere. 

Jævnsides med Fredlysningen er et andet stort 
Arbejde blevet fremmet, nemlig Eftersynet af samt- 
lige Fortidsminder i Landet. For at vide, hvad der 
belst maatte fredes, skulde egentlig alt forud kendes; 
men overhovedet var det nødvendigt endelig engang 
at tilvejebringe fuldstændige Oplysninger om alle be- 
varede Fortidsminder, lige fra Stenalderens Affalds- 
dynger til de gamle, historiske Gaarde og Kirkebyg- 
ningerne med deres Indhold. Allerede under Kristian 
d. IV og flere Gange senere blev det forsøgt at ind- 
samle disse Oplysninger, og atter ved Nationalmuseets 
Stiftelse for hundrede Aar siden blev der taget fat 
herpaa. Men bestandig vidste man ingen anden Vej 
at gaa end at paalægge Præsterne at foretage Efter- 
forskninger og indsende Beretninger. Dog, hvad der 
saaledes tilvejebragtes, blev baade ufuldstændigt og 
lidet tilfredsstillende; tbi Kundskaber og Tid slog ikke 
til ved dette Arbejde, der jo laa ganske uden for Præ- 
sternes Gerning. 

Overhovedet maa det siges, at en virkelig 
brugelig Beskrivelse af samtlige Landets Fortids- 
minder ikke kunde tilvejebringes før ned imod vor 
Tid; der maatte først være dannet et Grundlag af al- 
mindelig Kundskab — der maatte foreligge gode og 
udførlige Kort, som vi nu bar dem i Generalstabens 
Maalebordsblade — der maatte være hurtige og bil- 
lige Befordringsmidler o. s. v. Da Tidens Fylde var 
der, kom ogsaa Sagen i Gang. Fra 1873 af bar Natio- 
nalmuseet aarlig udsendt sagkyndige Folk, der bar 

berejst Landet Sogn for Sogn for at optage Beskri- 
velse over samtlige endnu bevarede Mindesmærker 
og tillige indhente Oplysninger om, hvad der er for- 
svundet. Alt er blevet indført paa Kort, og de udfør- 
lige Beretninger ledsages af Afbildninger. Det Tids- 
punkt ligger ikke fjernt, da det hele Arbejde kan 
siges at være gennemført, om der end ogsaa da vil 
være en Del at udfylde. Men allerede nu danner 
denne store Indsamling en sand Skat for enhver, der 
sysler med de svundne Tider, ligesom den ogsaa har 
givet store Bidrag til de senere Aartiers Skrifter. Des- 
uden kan der nu paa Grundlag af det foreliggende 
brevveksles om enhver Døbefont og enhver gammel 
Gravsten ; ogsaa om ethvert Oldtidsminde, naar blot 
Ejendommens Mahrikul-Nummer anføres og Mindes- 
mærkets Plads løselig angives paa et Omrids af Lod- 
den, som enhver Ejer kan gøre det. Man kan da 
straks faa Svar fra Museet, uden at der behøves en 
Hejse og et Eftersyn. 

K un et eneste Lovbud giver Nationalmuseet og Forsk- 
ningen særlige Rettigheder; men det er ikke nyt 
— saa gammelt og godt er det som Danmarks Rige. 
Saa agtet og æret er ogsaa Bestemmelsen om Danefæ, 
at der, saa længe Lovens Overholdelse er blevet hæv- 
det gennem Nationalmuseet, ikke har været noget 
Tilfælde af bevidst Overtrædelse, der har medført 
Straf. Et bedre Vidnesbyrd kan vel ikke gives for, 
at Loven er god og stemmer med, hvad Folket selv 
vil og ønsker, nemlig at forøge sin nationale Museums- 
skat og fremme Forskningens Sag. 

For at forstaa Danefæ-Bestemmelsernes Oprindelse 
maa det mindes, at der i Oldtiden kom en umaade- 
lig Mængde Gods og Guld i Jorden — man ser det 
i Nationalmuseet. Den døde gravlagdes med rigt 
Udstyr — der henlagdes Gaver til Guderne — hvad 
man havde nedgravet, skulde man eje i Valhal — i 
Jorden gemte man sin Skat og skjulte den for Fjende- 
haand. At Oldtiden selv var opfyldt af Forestillin- 
gerne om alt dette skjulte Gods, og at det ned imod 
Hedenskabets Slutning, da Troen paa de gamle Guder 
vaklede og Vikingeiidens Overmod og Tøjlesløshed 

beherskede Sindene, kunde blive efterstræbt, er vel 
forstaaeligt. Der er da ogsaa i den ældre Middel- 
alders Skrifter mangen en Beretning, som minder 
herom. Om Odin siges der, at han vidste, hvor 
Skatte laa skjult, og udførlig fortælles der om Høj- 
brud, hvorunder der maatte kæmpes med den døde, 
før Skatten kunde hæves. Denne vovelige Færd 
kunde endog bringe Ransmanden Berømmelse; men 
at den dog ogsaa bedømtes paa anden Maade, viser * 
det, at Frode Fredegode forbød Højbrud under Livs- 
straf. 

Vistnok er saare mange Gravhøje saaledes blevet 
udplyndret i Oldtidens Slutning og vel især i den 
ældste Middelalder; mangt et fuldstændig sammen- 
skredet og tilvokset Skaar tværs over Toppen gaar 
vistnok saa langt tilbage, og der er da ogsaa under- 
tiden ved Museets Udgravninger fundet bestemte Be- 
viser herfor. Paa Bunden af en mægtig Gravhøj stod 
en Egekiste, i hvis Laag der var hugget et Hul, og 
indeni fandtes den Krogkæp, hvormed Værdisagerne 
er blevet raget sammen, derimellem Sværdet, me- 
dens Skeden endnu laa der, to slore Trækar og andet, 
som blev forsmaaet af Gravrøverne. Ja, endog den 
ene af Jellingehøjene, der til alle Tider har været 
kendt som Hvilested for kongelige Herskere, fandtes 
jo saaledes udplyndret, idet de svære Loftsbjælker i 
Kammeret var overhugget. Og om delle Højbrud var 
der ingen Erindring; det maa være foregaaet i den 
ældste Middelalder. 

1 denne Tid, da ingen religiøse Forestillinger 
længere kunde beskytte Gravhøjene, men maaske alle- 
rede tidligere, maa de Bestemmelser om Danefæ have 
fæstnet sig, som tindes udtalte i vore ældste middel- 
alderlige Lovbøger. 1 Valdemar Sejrs Jydske Lov, 

II, 113, og omtrent enslydende i andre gamle Lov- 
samlinger, hedder det: »Finder nogen Mand Sølv eller 
Guld i Høje eller efter hans Plov eller paa nogen 
anden Maade, da skal Kongen have det«. Det ses, 
at man ligesom vi har kendt ikke blot Højfund, men 
ogsaa det Guld, der uventet viser sig ved Markarbejde, 
og det er da vel, efter de mange Aarhundreders For- 
løb, efter at Plov og Spade saa længe har bearbejdet 
Jordfladen, kun en ringe Del af den hele Oldtidsarv, 
som er naaet ind i Museet eller endnu hviler i 
Jorden. 

Fra de gamle Provinslove gik Bestemmelsen om 
»Danefæ«, det vil sige: »Død Mands Gods«, over i 
Kristian d. V’s Danske Lov, IX, 3, uden nogen For- 
andring; men en vigtig Udvidelse fik den i en For- 
ordning af 22. Marts 1737, hvori det hedder: »Guld, 
Sølv, Metal og al anden Skat, som findes enten 
nedgravet eller forborget i Jord, Skov, Mark, Hus 
eller andensteds, og ingen kender sig ved, det kaldes 
Danefæ og hører Kongen til og ingen anden«. Naar 
der her siges: »Metal og al andenSkat«, da kan der 
ikke være Tvivl om, at der hermed er ment Bronze og 
overhovedet gamle og mærkelige Sager, der har Kunst- 
værd og arkæologisk Betydning; det maajo erindres, 
at der dengang fandtes et kongeligt Kunstkammer, 
hvortil der med den største Iver indsamledes al Slags 
sjældne og ikke mindst historisk mærkelige Sager. 

Men klart udtalt bliver dette, at Lovbestemmel- 
sen ikke blot sigter paa ædle Metaller, men over- 
hovedet paa betydningsfulde og sjældne Oldsager og 
gamle Sager fra historisk Tid, i den snart derefter 
givne Plakat af 7. August 1752 : »Skønt alt, hvad som 
i Danmark lindes nedgravet eller forborget udi Jord, 
Skov, Mark, Hus eller andet Sted, være sig Guld, 

Sølv, Metal og anden Skat, som ingen sig vedkender, 
tilhører, som Danefæ, Kongen alene, saa bevilges dog 
til Opmuntring for de Undersaatter, som noget saa- 
dant opdager, at hvo som linder gamle Mønter og andet, 
som formedelst dets Ælde eller særdeles Beskaffen- 
hed af nogen Rarhed kan anses, skal, imod at samme 
til Rentekammeret behørig indsendes, derfor af Kon- 
gens Kasse nyde efter dets Værd fuldkommen Be- 
taling*. 

Hermed lik Danefæ-Bestemmelsen den Form, som 
senere har været gældende; den sigter ikke blot til 
Værdimetal, men navnlig til Sager, som har Betyd- 
ning ved Ælde og Sjældenhed, og at just dette menes, 
fremgaar yderligere deraf, at der tilsiges Finderen 
fuld Betaling. 

Saa længe det gamle Kongelige Kunstkammer 
bestod, gik Danefæet fra Rentekammeret til denne 
Samling; men efter dens Ophævelse og efter at alle 
de Oldsager, den indeholdt, og ogsaa Danefæet var 
indlemmet i Nationalmuseet, indsendes Fundene di- 
rekte hertil. Sager af Guld og Sølv vurderes af Mønt- 
og Stadsguardeinen, og Beløbet tilstilles Finderen fra 
Museet, med et passende Tillæg efter Fundets arkæo- 
logiske Betydning og efter alle nærmere Forhold. 
Den store Sølvkedel fra Gundestrup, der fandtes 1891, 
bestod udelukkende af Værdimetal til det betydelige 
Beløb af 1188 Kr.; dette udbetaltes med et Tillæg af 
100 Kr. Solbilledet fra Trundholm, fremdraget 1902, 
var overvejende af Bronze, medens Guldet kun havde 
en Værdi af 80 Kr.; der udbetaltes da til Finderen 
ialt 500 Kr. 

Fra det Kongelige Kunstkammer modtog Natio- 
nalmuseet i 1844—45 omtrent 100 Stykker Danefæ; 
men herimellem var intet ældre end Kristian d. IV. 

Hvad der tidligere var indsendt til Kongerne som 
Danefæ, maa være indsmeltet. Meget maa ogsaa være 
gaaet tabt ved, at det fra 1671 af hørte til Grevernes 
Privilegier at modtage, hvad der fremkom paa deres 
Grund, en Forret, der bortfaldt ved Grundloven. Saa 
vidt vides, opbevares der nu paa Grevskaberne kun 
et eneste vigtigere Stykke, en Haandledsring af Sølv 
fra Vikingetiden paa Brahesminde. F,t prægtigt Hals- 
smykke med Kæde, Perler og Hængeprydelser af Guld 
blev fra Grevskabet Bregentved skænket Museet 1809; 
det var det første Guldfund, der indkom til det unge 
Museum. 

Først fra Kunstkammerets Oprettelse under Fre- 
derik d. III blev Danefæ bevaret i denne Samling; 
men mangt et Fund blev vistnok hemmeligholdt i 
det 18. Aarhundrede. Det kan siges, at Danefæ- Be- 
stemmelsen ikke fik fuld Gyldighed før ved National- 
museets Fremvækst; men siden da kan det sikkert 
antages, at intet er gaaet tabt. Atter paa dette Punkt 
har Befolkningens Hengivenhed for Museet været det 
afgørende; men naturligvis har ogsaa den stigende 
Oplysning og klarere Retsfølelse indvirket. 

Som alt nævnt maa ikke blot Værdi metal og 
egentlige Kostbarheder, men ogsaa sjældne og mærke- 
lige Sager fra Oldtiden og fra gammel historisk Tid 
henregnes til Danefæ. Dog har Museet kun overfor 
den første Art af Sager hævdet Lovens Bestemmel- 
ser, og det fuldt ud, ogsaa med Hensyn til Genstande, 
der kun for en ringe Del bestaar af Guld og Sølv, 
anvendt som Belægning eller til Ornamenter. Ingen 
andre Sager er blevet krævet som Danefæ, men dette 
nærmest fordi det aldrig har været nødvendigt. Man har 
foretrukket ikke at anvende Loven, idet Sagen altid 
under den almindelige Velvilje overfor Museet har 

kunnet ordnes ved, at Fundet ska'nkedes eller over- 
gaves til Museet mod en Godtgørelse eller ved Køb. 
Der er imidlertid næppe Tvivl om, at Museet vilde 
anvende Loven i sin fulde Udstrækning, dersom det 
skulde hænde, at der ikke kunde træffes en Ordning 
ad Frivillighedens Vej. I to Tilfælde, i 1865 og 1889, 
har det været nærved, at det kom hertil, idet særlig 
betydningsfulde Bronzesager var kommet i Hænderne 
paa Handelsmænd, der vilde udbyde dem til Salg i 
Udlandet. Begge Gange var dog en Meddelelse om, 
at Danefæ-Loven i fornødent Fald vilde blive anvendt, 
tilstrækkelig til at foranledige en Afstaaelse ved rime- 
ligt Køb. 

Kun med Ravfund staar Sagen anderledes; det 
har bestandig været overholdt, at forarbejdet Rav, 
der er stort, velbevaret og af arkæologisk Betydning, 
skulde indsendes til Museet som Danefæ, en Praksis, 
der sikkert nok beror paa, at Rav er et Værdistof 
og en Handelsvare paa en noget lignende Maade som 
Guld og Sølv. 

Danefæ- Bestemmelsen skyldes det, at National- 
museet har en herlig Samling af Ravfund fra Sten- 
alderen, og at det ved sin Rigdom paa Smykker af 
Guld og Sølv og paa Sager, der er udstyrede med 
ædle Metaller, kan maale sig med de største Museer 
i Udlandet. Hovedmængden af Danefæ er fra Old- 
tiden. Ved Udgangen af Aaret 1906 opbevaredes der 
i Nationalmuseet næsten 1700 derhen hørende Fund, 
omtrent Vs a f dem fra Bronzealderen og 2 / 3 fra Jern- 
alderen. En stor Del af dem indeholder imidlertid 
flere eller mange enkelte Stykker; men paa den anden 
Side er der i det anførte Tal medregnet ogsaa ganske 
ringe Fund, hvori Værdimetallet kun er anvendt til 
Belægning og Prydelse paa Bronze eller Jern. 

Dette Oldtidsguld fra vor egen Jord har noget 
særlig tiltrækkende ved sig; det er i Sandhed Arven 
fra Forfædrene, samlet ikke blot ved Kamp, men og- 
saa ved Købmandsmod og Snildhed. Dette er det 
Guld, som deres Hjerte hang ved, den tykke, vredne 
Guldring, der i Bronzealderen vandt sig om Krige- 
rens Haandled, alle disse parvis fundne Spiralringe, 
der samtidig var Kvindernes Smykke. Saa er det 
smukt i Farven dette gamle Guld, ganske anderledes 
end det moderne. Ogsaa er det ikke sjælden det 
reneste og fineste Guld, som nu ikke anvendes. En 
stor Halsring fra Havnsø, nordvestlig paa Sjæl- 
land, er linere end Dukatguld og har en Værdi af 
1796 Kr. En anden Ring, fra Strib Jernbanestation, 
er af næsten rent Guld, til en Værdi ef 437 Kr.; 
den indeholder kun 5 Dele uædelt Metal mod 995 
Dele Guld. 

Saadant Guld har Oldtidslød, og Æventyret hæn- 
ger ved det, naar det findes. Som da en meget fat- 
tig, hæderlig Mand med et jordløst Hus fik Lov af 
Gaardinanden til at grave lidt Tørv i Lavindsgaards 
Mose, ved Sanderumgaard paa Fyen, og saa fandt 
11 Guldskaale til en Værdi af 2200 Kr. Eller da den 
11-aarige Vogterdreng ved Hillested i Stevns slog til 
Maals efter en »Skorsten«, som han havde lavet sig 
til Tidsfordriv mellem Gæssene, og saa, da han kom 
løbende for at stille Stenene op igen, lik Foden ind 
i noget, hvorved han faldt: det var en herlig, 12 
Tommer vid Guldring, hvortil intet Sidestykke haves i 
Museet; den havde en Værdi af 545 Kr. Eller da den 
kloge Gaardmandskone i Greve, ikke langt fra Køge 
Bugt, saa, at Lærlingens Pibekradser var af det pure 
Guld. Den var gjoit af en lang, smukt udarbejdet 
Guldstang, der var oppløjet paa Gaarden. Engang 

dannede den et prægtigt Halssmykke, som Museet 
ikke har Mage til. Værdien var 435 Kr. 

Saadan gaar det ikke sjælden; man aner ikke 
Værdien af det fundne. To Guldbarrer fra den senere 
Jernalder, til en Værdi af 270 Kr., laa 7 Aar hos en 
Gaardmand i Stjær ved Skanderborg, indtil han fik 
det Raad at lade dem undersøge. Ved Vejleby under 
Grevskabet Kristianssæde blev der i 1845 oppløjel en 
af de skønneste, ornamenterede Halsringe af Guld; 
men Manden hængte den paa en Gærdestav og gik 
hjem til Middag. Om Aftenen viste han den dog til 
en Smed, der raadede til at bringe den til Nakskov, 
hvor langt om længe en Købmand mente, at det var 
bedst at vise den til Greven. Saa kom Ringen til 
Museet, der udbetalte Værdien med 1026 Kr. Heraf 
gav Greven, som den Gang havde Ret til Danefæ, 
200 Kr. til Finderen, og Resten af Beløbet lod han 
være Bidrag til Opførelse af et Hospital, hvortil han 
udlagde Grund med Have og Vænge nær ved det 
Sled, hvor Oldtidsguldet var fundet. 

Man maa have Øjnene godt med sig. Guldet 
hænger paa Harvetanden eller Plovjernet, og det kan 
komme paa de mærkeligste Steder. Den ovenomtalte 
Ring af næsten rent Guld traf en Stenhugger, da han 
tættede en Rendesten ved Strib Station. Kn Bronze- 
alders Skal, bestaaende af 8 Spiralringe af Guldtraad 
til 147 Kr., fandt en Mand i Volstrup ved Sæby, da 
han læssede Gødning af Møddingen. Der var blevet 
kørt Fyld til fra en Tørvemose. Af og til stikker 
Ringen i en Tørv, der lige skal i Ilden, eller Muld- 
varpen skyder den op. 

Ogsaa Havet gemmer sin Part. Den ovennævnte 
Halsring fra Havnsø fandt en Fisker paa 8 Fod 
Vand. Der blev i 1861 slanget Aal ved Taasinges 

Kyst paa samme Dybde; men en sjælden Halsring 
kom op paa Aalejernet, til en Værdi af 279 Kr. Ny- 
lig gled Fiskerbaaden hen langs Kysten af Fæmø, 
100 Al. fra Land; da saas et mærkeligt Hængesmykke 
af Guld liggende blankt paa Sandbunden under 4 Fod 
Vand. 

Naar flere er delagtige i Fundet, kan det have 
sin Vanskelighed med Fordelingen af Godtgørelsen. 
Et mindeligt Forlig opnaas dog altid, selv naar Sagen 
er indviklet. I Foraaret 1902 kom saaledes en Tje- 
nestedreng i Gudme, mellem Nyborg og Svendborg, 
kørende med Harven op mod Enden af Marken, hvor 
Husbonden og en Nabo stod. De saa, at Harven 
slæbte, og sagde derfor til Drengen, at den skulde 
lettes. Baade han og Naboen tog saa fat, hver paa 
sin Del af Sæddækkeren. Husbonden bemærkede nu, 
at der hang noget paa Tænderne af den Harvedel, 
som Drengen lettede, og sagde, at han skulde tage 
detal', hvad Drengen gjorde, idet han udbrød: »Hvad 
er dette«. Husbonden iik det saa og sagde: »Det er 
Guld«; Naboen vaskede det i Mergelgraven. Saa 
rejste Husbonden med det ind til Nationalmuseet; 
thi det var et helt Bundt svære Guldringe, en af 
Størrelse som en Armring og 5 andre ophængte paa 
den; Værdien var 1210 Kr. Enighed om Fordelingen 
opnaaedes først, da Sagen kom for Amtmanden. Be- 
løbet deltes lige mellem Husbonden og Drengen, men 
saaledes, at den første skulde give Naboen en Kvie 
til Værdi 140 Kr., som han straks paa Marken havde 
lovet, ham i sin Glæde over Fundet, og dertil 10 Kr., 
og af Drengen skulde Naboen have 60 Kr. 

Besværligere blev Sagen ved Fundet fra Broholm 
i Nærheden af Svendborg, det største danske Guld- 
fund, med 3 vægtige Halsringe og benved 50 mindre 

Stykker af Guld til en samlet Værdi af 7001 Kr. Der 
blev pløjet paa Broholms Hovmark i April Maaned 
1833. Ved en af Plovene kørte en Dreng Hestene, 
medens en Karl førte Ploven. De var begge i Tjene- 
ste hos hovpligtige Bønder. Ploven stødte da mod en 
af Halsringene, og ved den paafølgende Omgang kom 
de to andre store Ringe frem. De vakte jo Opmærk- 
somhed — paa den Kgl. Mønt blev de senere ansat 
til en Værdi af 5180 Kr. — og Ladefogden gik *hjem 
paa Gaarden med dem til Besidderinden, Enkefru 
Sehested. Straks derefter kom Fruen tilstede paa 
Marken og lod foretage en Eftersøgning, hvorved alt 
det øvrige blev fundet. 

Men paa Vejen til Gaarden havde Ladefogden 
delt en af Ringene med en Gaardmand, som han 
mødte. Siden henlagde han sit Stykke i en Vogn- 
port, vistnok for at komme af med det; her blev det 
fundet, og saa kom ogsaa Gaardmanden med sit 
Stykke. Men hvorledes Godtgørelsen for Danefæet 
skulde fordeles, kunde man ikke blive enig om. Paa 
Drengens Vegne gjorde hans Værge Fordring paa en 
stor Andel, idet Drengen først skulde have set og 
haft Haanden paa en af de to sidstfundne Ringe, 
medens Karlen paastod, at han alene havde stødt dem 
begge op med Plovkæppen. Det kom til en Proces, 
der først endte i 1836 med et privat Forlig, hvorved 
Drengen tik 1000 Kr. og Karlen 1400 Kr., medens Resten 
tilfaldt Besidderinden. Naar man nu gennemlæser 
de lange Procesakter, faar man det Indtryk, al Dren- 
gens Part var for stor, men Karlens meget for lille. 
I alt Fald synes det klart, at selve de to Findere burde 
have faaet hele Værdien af de tre store Ringe. 

Som del er set ved alle de her anførte Tilfælde, 
kommer Guldet altid uventet; det er Lykken, som 

bringer det, og dette er det vel, som gør Danefæet 
saa tiltrækkende. Det er aldrig hørt, at der er fun- 
det Guld, naar man gravede efter det. Ved Museets 
Undersøgelser kan der vel fremkomme Danefæ, hvis 
Værdi da udbetales til Grundejeren; men større Be- 
løb bliver det aldrig. Dette ligger i, at det egentlig er 
sjældent, at Guldsager findes i Gravene eller paa Bo- 
pladser, og da er det kun et enkelt Smykke. Dette 
ved man nu for sikkert; det er da mærkeligt, at der 
paa Landet endnu saa ofte tales om, at der skal ligge 
Guld i den eller den Høj, og desværre er man ikke 
hørt op med den altid ganske forgæves Søgning efter 
det. Dette taabelige Guldgraveri er endnu i vor op- 
lyste Tid Aarsag til megen Højødelæggelse. 


6 * 

G anske ejendommelige som Nationalmuseets For- 
hold er og har været i mange Retninger, var 
ogsaa dets Tilblivelse. Der kan peges paa en enkelt 
Mand ; Aar og Dag kan angives. Og forud var der 
intet. Tomt var der, hvor Museet skød frem ; men 
Grunden var rig, fyldt fra Fortiden, og spirekraftig 
blev den ved Befolkningens Fædrelandskærlighed. 
Udsæden kom fra et varmt Hjerte og en klar Tanke, 
og den blev kastet af en kraftig og utrættelig Haand. 

Det var Bondesønnen fra Fyn Rasmus Nye- 
rup, der nu var Professor og Bibliotekar ved Uni- 
versitetet. Han var en kundskabsrig og begejstret 
Forsker i vort Lands gamle Skrifter, Sprog og Hi- 
storie. dertil en livfuld og frugtbar Forfatter; men 
med Oldsagerne havde ban ikke haft synderligt at 
gøre alene af den Grund, at der næsten intet saadant 
var for Haanden til Studium. Man maatte selv finde 
det. »Rejser! Rejser! er den kundskabsgridske Old 
granskers første og sidste Raab« — saaledes lød det 
dengang bos Historikeren (WerlaulT); men det var 
jo vanskeligt nok dengang at rejse i vort Land; en 
anden Forsker (Molhech) havde planlagt en Under- 

søgelse af Samsø, men maatte opgive det paa Grund af 
Modvind. Nyerup drog paa Fodrejse til sin Fødeø i 
1805; men hvad han fortrinsvis søgte, var kort forud 
tilintetgjort, og selv blev han Vidne til ny Ødelæggelser. 
Han vendte hjem fyldt af Sorg »over den utilgivelige 
Skødesløshed, hvormed man overalt i Riget behandler 
vore Oldsager og Mindesmærker, der dog afgiver de 
bedsle Bilag til Fremstillelsen af hvert Aarhundredes 
Aand og Kulturens Afvekslinger i vort Fædreneland«. 
Pennen var ham straks i Haanden; »Naturligvis blev 
den Tanke i høj Grad levende i min Sjæl, hvor nød- 
vendigt og nyttigt og hæderligt det vilde være, om 
vi hos os fik anlagt et Museum for nationale Min- 
desmærker«. Og Indholdet i dette Museum kunde 
den klartseende og lærde Mand i Aaret 1806 angive 
væsentlig svarende til, hvad det senere er blevet. 

Det ser jo ud som en pludselig Indskydelse, lige 
hastig modtaget og fremsat. Men længe havde del 
sikkert staaet klart for Nyerup og for hans Omgivel- 
ser, hvor lidt Fortidsminderne var kendt, og hvor 
meget de vilde kunne yde, naar de samledes og ord- 
nedes. Ingen havde dog udtalt det. Selv siger Nye- 
rup, at han bestyrkedes hertil af, hvad der allerede 
dengang var gjort andetsteds, i Sverige og Frankrig, 
for Bevaringen af Fortidslevningerne. Men Nyerups 
Plan var noget ganske andet og fuldt selvstændigt, 
hvad der ses alene deraf, at Udlandet først langt 
senere fik Museer af samme Art som vort og da efter 
dets Forbillede. 

Der faldt Ord om, »at naar Kongen i Steden fol- 
den begærede Museumsbygning blot gav Professor 
Nyerup en Skude til at gemme sine Oldsager i, saa 
vilde han have mere end Plads nok til dem«. Og 
selv var Nyerup ikke langt fra at mene det samme; 

han skrev senere i sit ' Levnetsløb«, at saa fast over- 
bevist, som han for Resten var om, at det var en 
god Sag, ban havde at føre, saa maatte han dog til- 
staa, at han kun ansaa Projektet for et fromt Ønske, 
hvis Virkeliggørelse ikke var at vente. »Hvor over- 
rasket maalte jeg altsaa blive, da det viste sig, at 
jeg havde berørt en Streng, som gav Genklang i alle 
Dannemænds Hjerter.« Man begyndte nemlig at til- 
sende ham Oldsager; de første kom i Oktober 1806 
fra Provst Schade paa Mors. »Det kan ikke andet 
end inderlig røre enhver tænkende dansk Mand«, 
saaledes skriver han til Nyerup, »at erfare vore Old- 
sagers uheldige Skæbne. Gid der dog snart maatte, 
efter Deres Plan, tænkes paa at indrette et National- 
museum. Med første Skibslejlighed giver jeg mig den 
Frihed at anbefale Dem Resten af mine Oldsager.« 

Hvad der saaledes indkom, anbragte Nyerup paa 
Universitetsbiblioteket, hvor han var ansat, og arbej- 
dede saa ufortrøden videre. I Begyndelsen af Aaret 
1807 skrev han i en Avis om et Besøg i København 
i Aaret 1837 — altsaa tredive Aar frem i Tiden, og 
heri hedder det, at »en af de største Mærkværdig- 
heder i Kongestaden, som først og fremmest bør 
nævnes, er det danske Nationalmuseum. En hel 
Række Værelser paa Slottet er indrømmet dertil. 
For 30 Aar siden foreslog Nyerup i sin Bog om 
Fædrelandets Mindesmærker fra Oldtiden denne 
skønne Idé. Længe har det varet, førend den blev 
realiseret — — men nu, den er udført, ligner den 
en stolt Eg, der vokser langsomt og blomstrer desto 
længere. Danske Hædersmænd kappes om at for- 
herlige dette Museum; frivillig frembærer enhver sin 
Skærv paa Nationalhæderens Alter; hvad der fordum 
laa adsplittet i enkelte Mænds Gemmer, skjult for 

Kig. 28. Minde for Hasmus Nyerup i Nationalmuseets Gaard. 


Granskerens og Kenderens Øje, findes nu her samlet 
som i et skønt Helt. Aldrig har nogen tænkt paa, 
at der vilde kunne bringes saa megen Lys i dette 

Kaos af Mørke.« Delle Udblik fremad i Tiden, del- 
er saa betegnende for Nyerup, var en sand Profeti: 
længe før det angivne Tidspunkt fandtes der en be- 
tydelig Oldsagsamling opstillet paa Slottet, og endnu 
100 Aar efter »vokser og blomstrer den stolte Eg«. 

Maaske var det disse Ord af Nyerup. der gav 
Ideen til det Minde, der i 1907 bliver sat i National- 
inuseetsGaard, saaledes som det vises i Fig.28. Snarere 
sigter det dog til Nyerup selv og siger, at hans Minde 
skal fremtidig staa frisk som denne unge Eg. 

Paa Indskrifttavlen læses: 

NATIONALMUSEETS STIFTER 
RASMUS NYERUP 

VIES DENNE MINDE-EG 
PAA MUSEETS HUNDREDAARSDAG 1907. 

I Februar 1807 foretog Nyerup et iøjnefaldende 
Skridt ; han lod i fleres Overværelse opstille nogle 
Runestene ved Indgangen til Universitetsbiblioteket 
for saaledes at henvende Opmærksomheden paa sin 
Samling og vise, at den virkelig var i Gang. I 
Marts lod ban uddele en trykt »Anmodning til Ejere 
af nordiske Oldsager« om at indsende Fund, der 
skulde opbevares i Biblioteket, indtil et National- 
museum blev dannet. Nogle fængende Ord heraf er 
anført foran S. 44. 

Og ganske uventet viste det sig, at de havde 
fænget: Regeringen tog sig af Sagen. Det hed sig 
senere, at det var en lille Tildragelse i Roskilde, der 
gav Stødet hertil. En Del Sager, der var udskudt 
af Domkirken, kom til offentlig Auktion og derimel- 
lem et stort Kristusbillede af Træ. Da Køberen saa 
flækkede Hovedet for at gøre det til Brænde, faldt et 
prægtigt, middelalderligt Guldkors ud, besat med 


Digitized by Google 



9. Nationalmuseets Grundlæggelse og senere Udvikling. 89 

Ædelstene og Perler. Delte vakte megen Opsigt og 
gav et tydeligt Bevis for, hvor ligegyldig der handle- 
des med værdifulde Fortidsminder. Om det nu var 
dette eller Nyerups varme Ord og ufortrødne Virken : 
den 22. Maj blev der nedsat en kongelig Kommis- 
sion til Oldsagers Opbevaring, bestaaende af kyndige 
Mænd og med Nyerup som Sekretær. Kommissio- 
nen skulde samle Oplysninger om Oldsager og Min- 
desmærker og udbrede Kundskab om dem, udpege, 
hvad der burde fredlyses, og virke for et Stats- 
museum til offentlig Nytte. 

Hermed var Grunden lagt for det Museum og 
hele den dertil knyttede Virksomhed, der siden uaf- 
brudt er blevet fortsat. Men Begyndelsen var ikke 
meget lovende, skønt Kommissionen udfoldede en 
hæderlig Virksomhed. Der blev brevvekslet med 
mange, og en Del Mindesmærker blev fredlyst; men 
Samlingen var efter 10 Aars Forløb kun vokset til 
e. 1000 Numre. De ulykkelige Forhold under og 
efter den langvarige Krig med England hæmmede jo 
alt. Samlingen var ikke aaben for Publikum, idet 
den stod i et Rum bag ved Biblioteket, hvortil det 
var vanskeligt at give almindelig Adgang. At den 
skulde være til for andre end Videnskabsmænd, var 
heller ikke blevet klart; endnu var det næsten kun 
studerede og højere staaende Mænd, der sendte Bi- 
drag til Samlingen' Desuden var en Kommission en 
daarlig Beslyrelsesform for Museet; det er en Er- 
faring, der er gjort overalt. Sagerne gaar i Staa, 
naar flere har at gøre med dem, der tilmed alle har 
anden Virksomhed. Men Nyerup skal taknemlig 
mindes som Museets Stifter, der tilmed gav det i 
Arv baade Varme og Kraft, ufortrødent Arbejde, Frej- 
dighed og Tro, hvad der senere kun alt for lidt var 

Brug for, naar den sløve og træge Modstand rejste 
sig mod Museets Krav. 

Museets egentlige Skaber blev Thomsen — »Kon- 
ferensraad Thomsen«, som han senere hed (f 1865). 

I de 50 Aar, da han 
var Museets Styrer, 
voksede det med 
27,000 Numre. Det 
blev efterhaanden 
en overalt højt an- 
set Samling, og 
Grunden lagdes for 
de forhistoriske Stu- 
dier ved Thomsens 
Opdagelse af de tre 
Hovedperioder, 
Sten-, Bronze- og 
Jernalderen. I 1819 
aabnedes Samlingen 
for Publikum; Old- 
sag - Kommissionen 
opløstes, og Thom- 
sen blev Museets Di- 
rektør; han over- 
førte det først til 
Krisliansborg Slot og 
derefter til Prinsens 
Palæ. Fuldt saa vig- 
tigt dog, at Museets 
Virksomhed i denne 
Periode fik sit rette og ejendommelige Præg ved, at 
Befolkningen nu sluttede sig nært om det. Nærmest 
en Arv fra Thomsen er tillige det sunde og solide i 
Museets hele Færd, det jævne og nøgterne, uden Ra- 


Fig. 29. Marmorbuste af Christian Jur- 
genscn Thomsen i Museets Forhal, sat 
af Higsdagsmænd. 

balder og Reklame, ogsaa det, at Døren altid er 
aaben for enhver, og at alle linder samme imøde- 
kommende Modtagelse. 

Thomsen var ret egentlig Museumsmand og Sam- 
ler, men ikke Skribent. »Ordningen og Sammenstil- 
lingen i Museet var hans Forfatterskab«, som det er 
blevet sagt. Han var en fremragende og ejendomme- 
lig Begavelse, navnlig med et medfødt, lint og skarpt 
Øje for alle Arter af Arkæologi og Kunst. Disse 
sjældne Evner var det, som gjorde, at den 28-aarige 
Handelsmand blev Nyerups Efterfølger som Sekretær 
i Oldsag-Kommissionen, og sandt var det, naar Nye- 
rup senere skrev om ham: »Mage til ham til saadan 
en Post findes ikke i syv Kongeriger.« Han maa 
have været en ualmindelig handledygtig Mand, siden 
han fik dannet og opstillet ikke blot den danske 
Oldsagsamling, men ogsaa de andre Statssamlinger, 
som dette nedenfor skal omtales. 

Thomsens anselige og fængslende Personlighed 
var paa sin Plads overalt. Der taltes om den fuld- 
endte Værdighed, hvormed han udførte en arkæolo- 
gisk Sendelse fra Frederik d. VII til Napoleon d. III. 
Da Prinsesse Caroline første Gang kom i Prinsens 
Palæ, efter at Samlingerne var indflyttet, ytrede hun, 
truende med Fingren, til Thomsen: »Og det var Dem, 
som jagede min Faders gamle Venner ud herfra« (i 
Prinsens Palæ havde der hidtil været Bolig for Mænd, 
som stod Hoffet nær). Men Thomsen tog Prinsessen 
lempelig bagom og drejede hende mod Skabene med 
et: »Her skal Deres kongelige Højhed se!« Man 
skulde iagttage Thomsen i Museet om Søndagen, 
fulgt af den brogede, lyttende Skare, naar han holdt 
det mærkelige Stykke, som han vilde forklare, bag 
paa Ryggen, medens han spændte Opmærksomheden 

ved nogle indledende Ord, eller naar lian lagde den 
store Guldring om Halsen paa en lille fattig Pige. 
Der hørtes da naturligvis meget, som kun kunde siges 
i Forskningens Barndom. Foroven i Dørkarmen mel- 
lem Bronze- og Jernalderen var ophængt en Økse, der 
er afJern, overtrukket med et Lag af Bronze, og som 
nu vides at være fra Vikingetiden. Her standsede Thom- 
sen og sagde: »Men — her er nu noget af det aller- 
mærkeligste; det viser Overgangen fra Bronze- til Jern- 
alderen.« Men i en sjælden Grad forstod han at finde 
de rette Ord til enhver. En Gang, fortælles det, kom 
han dog til kort. Der indfandt sig en Bonde med 
en stor Kugle af broget Glas, der dengang blev be- 
tragtet som en stor Sjældenhed, idet den antoges at 
være fra Romertiden, medens den i Virkeligheden er 
venetiansk og fra den nyere Tid. Thomsen blev 
meget glad, men sagde blot: »Den skal han have en 
Rigsdaler for« ; men Bonden havde set Blinket i Øjet 
og svarede, at han vilde have det dobbelte. Efter 
mange Ophævelser blev der sagt ja; men nu skulde 
Prisen være een Gang saa høj. Til sidst maatle 
Thomsen rykke ud med et klækkeligt Beløb. Og 
det var knebne Tider; man var nødt til en Gang at 
købe Udstillingsskabe til Museet paa Auktionen efter 
en Hattemager. 

Stigende var atter Museets Tilvækst i den føl- 
gende Periode, som var præget af J. J. A. Worsaae 
(f 1885). Fra 1806 til 1891 var Forøgelsen over 
20,000 Numre, altsaa c. 800 om Aaret mod tidligere 
c. 540. Museet blev fuldstændig omordnet, den plan- 
mæssige Fredlysning af Fortidsminderne kom i Gang, 
Landets arkæologiske Undersøgelse paabegyndtes, 
Kirkerne og deres Inventarium blev undersøgt og 
restaureret. Men først og fremmest blev den viden- 

skabelige Forskning grundlagt og vidt fremmet i 
delte Tidsrum. Worsaae var den fremragende Viden- 
skabsmand og dertil en aandfuld Forfatter. Rigt 
udstyret og som født hertil skrev den 23-aarige unge 
Mand den første samlede Fremstilling af »Danmarks 



Fig. 30. Mindetavle for .1. J. A. Worsaae i Nationalmuseets Gaard. 
Nutidens Videnskab og Fortiden rækker hinanden Haunden over 
Worsaaes Billede, og Fortiden afslorcr sig for Videnskaben. 


Oldtid, oplyst ved Gravhøje og Mindesmærker«, og 
dermed indlededes en Forfatterbane, der ikke blot 
førte viden om i vore egne Oldtidsegne, men tillige 
ud over Verden. Worsaae indtog en Førers Plads 
ogsaa i Udlandet. Den nordiske Forsknings ansete 
Stilling og det, at Nationalmuseet blev et Hjemsted 


Dlgitized by Google 


94 


Nationalmuseet. 


for godt videnskabeligt Arbejde, er en Arv efter ham. 
Den smukke og lysende Personlighed var tiltræk- 
kende for alle. Den berømte Videnskabsmand og Hs. 
Majestæts Kammerherre gik livlig samtalefide og for- 
tællende gennem Museet med en brav Sømand, og 
da de standsede ved Udgangsdøren, var Manden saa 
henrykt over Worsaae, at han maatte grave en Krone 
op af Bukselommen og byde den med Tak for Ulej- 
ligheden. 

Det sidste Afsnit fra 1892 til 1906 ligger endnu 
for nær til, at det kan nøjere omtales. Dog tør det 
siges, at det har været en Fremgangstid, idet Museets 
Tilvækst for disse Aar kan angives til c. 25,000 Nr., 
aarlig altsaa dobbelt saa meget som forud. Men 
baade ved denne og ved de foranstaaende Talangi- 
velser maa det bemærkes, at der kun kan anføres 
det Antal Nummere, hvorunder Sagerne er protokol- 
lerede, men ikke Antallet af enkelte Stykker. Ofte 
er der under eet og samme Nummer bogført en 
Række Stykker eller endog et stort Fund, der da er 
særskilt nummereret, og navnlig for de sidste 15 Aar, 
da de store Udgravninger er foregaaet, har dette meget 
at sige; de særskilt bogførte Fund indeholder over 
100,000 enkelte Stykker. 

En nærmere Sammenligning mellem Forøgelserne 
i de forskellige Tidsrum kan altsaa ikke anstilles, og 
heller ikke kan Museets hele Indhold af enkelte Gen- 
stande nøjere angives. Skulde der dog nævnes et 
rundt Tal, maatte det blive, at den danske Samling 
i Nationalmuseet indeholder mindst 100,000 vigtigere 
Genstande og mindst lige saa mange ringere Sager, 
af Sten, Lerkarskaar o. lign. Fremdeles er det klart, at 
der har været en bestandig Stigning i Museets Til- 
vækst, og at de sidste 15 Aar har bragt en ganske 

overvældende Forøgelse, alene af yigtigere Sager c. 
1600 oin Aaret mod gennemsnfitlrg WM) - r Ktfgyndelses- 
perioden. 

Indordningen af den store Forøgelse i de senere 
Aar har medført en fuldstændig Nyordning og Ny- 
opstilling af Samlingerne, og de har genvundet deres 
Daabsnavn: Nationalmuseum. I Virkeligheden an- 
giver dette, som det nedenfor skal omtales, at der er 
naaet frem til et Maal efter en hundredaarig Ud- 
vikling. 

S om foran sagt var Nationalmuseet, saaledes som 
det først tænktes af Nyerup, og som det derefter 
blev, noget ganske nyt. Der var forud intet saadant 
hverken hos os eller i det øvrige Europa, medens der 
nu i alle Lande findes Samlinger af denne Art, eller 
i alt Fald Ønsker om at faa dem. 

Men vel at mærke var der fra gammel Tid Mu- 
seer — kun ikke saadanne, og man vil da spørge om, 
hvad det var, der egentlig gjorde Forskellen. Hvad 
var i Grunden det nye ved Sagen, og er det virkelig 
noget at tale om? Var det da ogsaa saa godt, at 
man ikke lige saa vel kunde være blevet ved det 
gamle? 

Der kan svares herpaa med faa og store Ord : 
Nationalmuseet var den nye Tids ægte Barn, den Tid, 
der begyndte med det 19. Aarhundrede, efter det mæg- 
tige Frembrud af nye Tanker og Viljer i den franske 
Revolution. Det svarede til alt det andet nye i Livs- 
syn og Livsmaal ; det blev, hvad man nu vilde, da 
det gik fremad mod Frihed, Selvbevidsthed og Oplys- 
ning for Folk og Enkeltmand. Det var, hvad man 
nu havde Brug for, som de gamle Museer passede for 

de Tider, som man nu brød med paa alle Omraader. 
Man kunde lige saa lidt paa Museets Grund være 
blevet staaende ved det gamle, som man ellers 
kunde det. 

Men skal det nærmere forstaas, hvorledes National- 
museet var et Udtryk for Tidens Aand og svarede til 
dens Krav ganske i Modsætning til de ældre Museer, 
da maa det ogsaa vides, hvad disse var, og for at 
komme til Bunds i Sagen maa man gaa længere til- 
bage, til selve Begyndelsen for alt Museumsvæsen, og 
helt dybt ind til dets Kærne. Man kan da ikke nøjes 
med faa og store Ord ; men synderlig mange behøves 
der ikke, og ganske smaat skal det heller ikke blive. 

Vi begynder med at sige , at det dybeste Grund- 
lag for alt Museumsvæsen og dettes første Begyndelse 
findes i Menneskets Sans for synlige Minder og for 
skønne, mærkelige og oplysende Sager og i den dermed 
følgende Lyst til at eje, gemme og samle saadanne. 
Vi kender jo alle denne Sans og dette Hang fra os 
selv eller fra vore Omgivelser, og vi har erfaret, at 
det findes særlig stærkt hos nogle, medens andre 
næsten mangler det. Man skulde næsten sige, at der 
gives en egen, medfødt Samler- eller Museumssans; 
det kommer an paa, om man har »Øje«, som det siges. 
Er det der, saa finder man aparte Natursten og samler 
dem paa Højen i Haven; fra Sogn til Sogn Landet 
over ser man dette hos enkelte Folk. Andre samler 
paa forvoksede Raadyrtakker eller overvættes store 
Hjortegevirer, eller Skuflen er fuld af alle Slags Snurre- 
piberier, eller Huset er næsten et Slags Museum for 
Familieminder. Ja, hvad bliver der ikke samlet paa 
i opadstigende Række, nye Postmærker og gamle 
Mønter, Porcellæn eller Portrætter — helt op til de 
herligste Kunstværker. Det er alt Udslag af den fælles 

Samler- eller Museumssans, og denne er saa gammel 
som Verden. For at tage et enkelt stort Navn frem, 
saa ejede Valdemar den Første den Kniv, hvormed den 
norske Konge Harald Haarderaade i sit Fængsel i 
Konstantinopel havde dræbt en Drage. Den halvt 
oprustede Kniv viste Kongen ofte til sine Venner. Det 
berettes ogsaa, at han udsendte Mænd, der skulde 
undersøge og aftegne en gammel Runeindskrift. 

Denne almenmenneskelige Sans førte allerede i det 
gamle Grækenland til, at der dannedes et Slags Sam- 
linger af Seværdigheder og Kostbarheder. Dette dog 
ikke paa de Steder, som først havde Navn af »Museer«. 
Ordet er oprindelig græsk, og »Museion« kaldtes det 
Sted, hvor Muserne dyrkedes — de Gudinder, der an- 
toges at beskytte Kunst og Videnskab. Senere hen 
blev der mange Steder til Musernes Tempel føjet en 
Anstalt for Studium og Videnskab, og der var her et 
Bibliotek. Saaledes blev et »Museion« omtrent det 
samme som et »Videnskabernes Hjem«, og i denne Be- 
tydning var det, at Ordet blev genoptaget i den nyere 
Tid, da de første store Samlinger dannedes i Italien, 
om hvilke nedenfor skal berettes; de skulde være som 
et Musernes Tempel, et Hjem for Videnskaben. Paa ny 
indført gik nu Ordet ud over Verden og ned gennem 
Tiden, saaledes at vi nu, uden at føle noget urimeligt 
deri, taler om Museer i vort nordiske, kristne Land. 

Det var som sagt ikke i de græske Museer eller 
Musetempler, at der først dannedes Samlinger, som 
havde en vis Lighed med vore Dages Museer; derimod 
blev der ved andre større og navnkundigere Templer 
ophobet Mindegaver og Kunstværker til Gudernes Ære 
i saadan Mængde, at disse Samlinger næsten blev for 
Grækerne, hvad Museerne er for os. Senere hen, 
under Middelalderen, var der tilsvarende sikre og 

blivende Forhold i de berømte Kirker og Klostre, og 
atter her samlede der sig Seværdigheder i Mængde, 
Fortidens Kostbarheder eller Vaaben, der nylig var 
taget paa Korstog mod Tyrkerne. 

Egentlige Samlinger, dannede under det Formaal 
at samle og med Navn af Museer, opstod derimod først 
ved det store Gennembrud til det Tidsrum, som kal- 
des »den nyere Tid«, altsaa omkring 1500. Der frem- 
kom da den særegne Museumsart, som har været 
eneraadende indtil Tiden omkring 1800, altsaa gennem 
lange 300 Aar. Ganske mærkeligt vil det findes, at 
saaledes de to store Opbrudstider: Renæssancetiden 
eller Genfødelsestiden omkring 1500 og Revolutions- 
tiden eller Folkerejsningstiden omkring 1800, har hver 
frembragt sin nye og ejendommelige Museumsform. 
De kom til Verden i vidt adskilte Lande, men paa de 
Steder, hvor disse Nyskabelser saa at sige maatte og 
skulde foregaa. Den sidste i vort Land, der som 
næppe noget andet uden for Syden er fyldt med Old- 
tidens Minder; den første i Italien, der gemmer den 
rige Arv fra den græsk-romerske Kultur. 

Herlige Billedværker i Marmor og Bronze rejste 
sig af Italiens Jord; Oldtidens Mønter med deres 
skønne og fortællende Præg og ædle Stene med kun- 
stigt udskaarne Fremstillinger blev fundet i de gamle 
Palads- og Tempelgrunde. Hertil kom haandskrevne 
Bøger, paa det skønneste udmalede i Middelalderen, 
Samlinger af trykte Bøger, Malerier af Verdens største 
Mestre, som dengang levede i Italien. Jo, der kunde 
i Sandhed dannes Museer. Rigt forøgede ned gennem 
Tiderne er de bestandig — i Rom og Florens — Maalet 
for Længsel hos hver, der fik Øje for Fortidens Stor- 
hed. Ogsaa var det jo de store Opdagelsesrejsers Tid, 
og Italien var et Midtpunkt for Verdenshandelen. Sam- 

lingerne blev da forøget med hidtil ukendte Dyr og 
Planter og med alle Haande Sager fra de nyopdagede 
Folk. Alt ved Siden af hinanden dannede det store 
Museer. 

Men det var Fyrsters og Rigmænds Samlinger og 
kun bestemte for dem selv og for de Videnskabsmænd, 
som de beskyttede. Den egentlige Forskning var endnu 
i sin første Vorden. Museerne var mere til Beundring 
end til Forstaaelse, og hvad Oldtiden angik, da brød 
man sig kun om de Tidsrum og de Lande i Syden 
selv, der havde efterladt den store Kunst. Hvad der 
laa længere tilbage og længere borte, uden for Italien 
og Grækenland, forblev næsten upaaagtet. 

Fra Italien forplantedes disse Museer til det øvrige 
Europa, men jo længere bort, des ringere blev deres 
Værd. Megen herlig gammel Kunst tilvejebragtes dog 
i Munchen, Wien og Dresden, der siden har været 
Midtpunkter for Kunst og Arkæologi. Til os kom 
derimod lidet af det bedste, men nok af det ringere, 
dette alene af den Grund , at den ædle første Gen- 
fødelsesperiode nu var tilbagelagt, hvorefter der ind- 
traadte en Nedgangstid for Smag og Sans. 

Det var Kong Frederik d. III, som oprettede et 
Kunstkammer«, hvad der nu almindelig blev Navnet 
paa saadanne Samlinger. Allerede forud var der paa 
Københavns Slot meget af, hvad der dengang samledes 
paa, navnlig Kunstsager og Kostbarheder, og for en 
Del havde dette været samlet i et eget Værelse, det 
saakaldte Drejerkammer, der paa en Maade var Kon- 
gens personlige Arbejdsværelse. Kunstdrejeriet var nem- 
lig dengang saa fornem en Beskæftigelse, at endog Fyr- 
sterne kunde give sig af dermed. Men et egentligt Mu- 
seum dannede først Frederik d. III. Kongen var en ivrig 
Samler, der anvendte store Summer paa Indkøb i Ud- 

landet, og han arbejdede selv som Museumsmand i 
sit Kunstkammer. Der paabegyndtes dernæst ogsaa i 
1665 en Bygning til Samlingen, der dog først blev 
fuldendt efter Kongens Død, saaledes at Opstillingen 
ikke var færdig før c. 1680, henved 200 Aar efler at 
Museumsbevægelsen fremkom i Italien. Bygningen 
ligger endnu ved Kristiansborg langs med Tøjhus- 
gaarden, men mishandlet i det ydre, hvorimod det 
indre har de skønneste gamle, i Sandhed kongelige 
Sale, som findes her i Landet. Nu staar Bygningen 
tora, efterat det Kgl. Bibliotek i 1906 er udflyttet. 

Kunstkammeret var i øverste Etage. I et langt 
Galleri gennem hele Bygningen var der ophængt Male- 
rier, og langs med dette var der 5 Museumssale, hvis 
Indhold angives af deres Betegnelser : Heltekammeret, 
Antikvitetskammeret, det indianske Kammer, Artificiel- 
og Naturaliekammeret. Desuden var der et lille Mønt- 
kabinet og et saakaldet Perspektivkammer. Man ved 
i øvrigt nøje Besked med Kunstkammeret af store trykte 
Beskrivelser, den første fra 1696. 

Det var altsaa en stort anlagt Fyrstesamling, som 
de andre i Datiden, bestemt til at indeholde alle mulige 
Sager og beregnet paa at tjene Videnskaben, der endnu 
ikke magtede sin Opgave, og Kunsten, der nu var i 
Dalen. I Stedet for herlige gammel-romerske Marmor- 
værker fik Kunslkammeret alle Haande Kunstlerier i 
Elfenben; Malerierne var oftest ikke af de store Mestre, 
men af de sinaa. Sikkert nok skylder man Frederik d. III 
megen Taknemlighed for, at han oprettede Museet, de 
følgende Konger for at have forøget det, og endelig 
opløst og fordelt det til alle de nu bestaaende Stats- 
samlinger, som har faaet ikke lidet af deres bedste 
Indhold fra Kunstkammeret. Men i det gamle Mu- 
seum dannede dette en meget broget Samling, uden 

Plan og uden Orden, godt og daarligt mellem hin- 
anden og deraf saare meget, der vel kunde vække 
Forundring, men ikke den Beundring, som vi endnu 
føler for de tilsvarende Samlinger i Italien. Vort Lands 
egen Fortid forsømtes ganske; det vardet fremmede, 
som søgtes. En Del Danefæ kom vel til Kunstkamme- 
ret, som det forud er omtalt S. 76 ; her var det frem- 
deles, at Guldhornene opbevaredes, indtil de blev bort- 
stjaalet og indsmeltet 1802. Der fandtes ogsaa nogle 
danske Bronzesager og Stenøkser; men de kunde ikke 
fremme Studiet, og med Sager fra historiske Tider stod 
det ikke bedre. Der var f. Eks. i Kunstkammeret en hel 
Række Genstande, som henførtes til Biskop Absalon, 
Bispestave, Sværd, Signet, Drikkehorn, Skrin, Silke- 
sko o. s. v., ja, endogsaa en Hovedskal og Knogler; 
det var vistnok alt hidbragt fra Sorø; men det ved- 
kom ikke Absalon, saaledes som de pyntelige Afbild- 
ninger i Museumsværket angav. 

Ikke for at holde sig op over svundne Tider, 
hvad der jo altid er let nok, men for at vise, hvad 
man dengang skattede som mærkelige Museums- 
genstande, kan som enkelte Eksempler blandt mange 
nævnes : Gevirerne af to Kronhjorte, der ved en Kamp 
mellem Dyrene i Klosterris Skov var blevet saaledes 
indfiltret, at de ikke kunde skilles ad — et Stenbrød, 
der havde været opbevaret i Rønne Kirke, og som 
stammede fra en Bagning 1592, da Konen straffedes 
for sin Haardhed mod en Tigger ved, at Brødene blev 
til Sten, — et Stykke Hovedhud med Haarene, som 
var blevet afrevet ved et Slagsmaal mellem to Per- 
soner i Helsingør. Men der opbevaredes ogsaa to 
Marmorhoveder, som har hørt til navnkundige Bil- 
ledrækker, der prydede det stolteste Tempel i den 
græske Oldtid, som endnu ligger paa Borgklippen 


Digitized by Google 


10. De forrige Tiders Museer. 


103 


ved Athen — kun anede man ikke disse Stykkers 
Værd. 

Det var imod de gamle Samlinger af en saadan 
Sammensætning, at det nittende Aarhundredes Mu- 
seumstanke rejste sig: ikke længere Kostbarheder, 

Mærkværdigheder og Snurrepiberier, men virkelig op- 
lysende og belærende Sager — ikke alt det fremmede, 
men Landets egne Fortidsminder — ikke Sager til 
Forundring eller Beundring, men til videnskabeligt 
Studium — ikke alt muligt, uden Orden og Plan, 
men en historisk fremadskridende Samling, der viser 
Nationens Udvikling gennem Tiderne — ikke en util- 
gængelig Fyrstesamling, men Folkets eget, aabne Eje. 
Det nye var: det historiske Nationalmuseum for Viden- 
skaben og for alle. Dette var det, som krævedes af 
den nye Tid, da Folkene rejste sig til Selvbestem- 
melse og Selverkendelse. 

O g den nye Tanke sejrede: Man saa, at det gamle 
Kunstkammer var en Umulighed; allerede 1821 
bestemtes det, at det skulde fuldstændig opløses. Men 
der fulgte Sejre af ganske anden Betydning. Kravet 
om det store kulturhistoriske Museum strakte sig 
videre end til vore egne Oldsager; der dannedes til- 
svarende, nye Samlinger, hvis Indhold var hentet fra 
det øvrige Europa og fra de andre Verdensdele. 
Sluttelig forenedes alt til en Helhed: Den lille Samling 
af danske Oldsager i Universitetsbiblioteket paa Loftet 
over Trinitatis Kirke blev til vort store National- 
museum, med dets danske Samling, med den etno- 
grafiske Samling, Antiksamlingen og Møntsamlingen. 

Men det varede indtil Slutningen af Aarhundredet, 
inden dette Maal naaedes. Saare vanskeligt er det 
altid at føre sligt igennem. Enhver Forandring, selv 
om den er en stor Forbedrjng, kan være vis paa at 
finde Modstand. Mærkes det, at der er noget nyt, 
som skal frem, saa er der straks Folk paa Færde, 
der vil holde paa det gamle. Og saa maa Sagen gaa 
i Staa for at genoptages langt om længe, naar den 
vel er glemt. Hvorledes Bygnings- og Pengeforhold, 

men navnlig Mennesker har beredt Vanskeligheder, 
hvorledes der maatte bies og nøjes, indtil der mellem 
alle disse Forhold og Mennesker viste sig Aabninger, 
hvorigennem man kunde kile sig frem, kan ikke alt 
her fremstilles. Men i de store Træk raaa det dog 
angives, hvorledes Museets videre Udvikling gik for 
sig, hvorledes vore to skabende Museumsmænd, Thom- 
sen og Worsaae, har flyttet og ordnet og formet, saa 
at endelig alt det blev samlet og fast forbundet, der 
nu sammensætter vort Nationalmuseum. 

Da Kunstkammeret opløstes i 1821, skulde der gøres 
noget ud af, hvad del indeholdt af godt: dels Sager 
fra fremmede Verdensdele, især fra Grønland, dels 
græske, romerske og ægyptiske Genstande, dels ogsaa 
danske Oldsager, navnlig Danefæ. Disse sidste kost- 
bare Sager turde man ikke betro til den lille, nye Old- 
sagsamling, der bestod siden 1806, og hvad det øvrige 
skulde blive til, stod ikke klart. Men den samme 
Mand, nemlig Thomsen, som raadede for den unge 
Samling, fik i 1839 ogsaa de gamle Kunstkammer- 
Sager under sig. Der var blevet købt en privat Ejen- 
dom til dem ude i Byen, i Dronningens Tværgade, 
og der skulde de ordnes som et eget Museum. Meget 
morsomt er det i Grunden, at dette kom til at hedde 
»Kunstmuseet«. Saa lidt vidste man, hvad det skulde 
være for et Museum, at man ikke kunde finde paa 
et nyt og betegnende Navn. »Kunstkammeret«, som 
man havde opløst, blev kun til »Kunstmuseet«. Og 
Ordet »Kunst« er blevet hængende paa senere. I den 
øverste Forvaltning og i Finansloven henregnes endnu 
den Dag i Dag Nationalmuseet til »Kunstsamlingerne«. 
Denne Betegnelse er et sidste, ærværdigt Minde om Fre- 
derik d. IH’s Museum, men burde dog fjernes, idet et 
urigtigt Navn vækker urigtige Forestillinger. National- 

museets Samlinger er videnskabelige og ikke kunstne- 
riske. 

Men vidste man ikke den Gang, hvad Kunst- 
museet skulde være, saa fandt Thomsen snart paa 
det: det skulde slet ikke være noget Kunstmuseum — 
ja, det skulde ikke engang være noget eget Museum. 
Derimod skulde Kunstkammer-Sagerne dels forenes 
med den unge Oldsagsamling, dels skulde de blive til 
nye kulturhistoriske Samlinger af samme Art som 
vor danske Samling og sammenknyttes med den. 
Mod dette Maal arbejdedes der fremad; men det 
tog Tid. 

Først i 1844 forenedes de sidste danske Sager fra 
det gamle Kunstkammer med Oldsagsamlingen, hvor- 
ved den uheldige Splittelse paa to Steder ophørte. 
Vigtigere var dog Oprettelsen af de nye Samlinger. 
For den, der havde til Opgave at danne et kultur- 
historisk Museum for vort eget Land, maatte det ligge 
nær at forme et lignende Museum for Folkene i de 
andre Verdensdele; deres Kultur skulde fremstilles i 
en særskilt Samling ligesom vor egen. Tanken herom 
var allerede fremsat af Franskmanden Jomard; men 
Thomsen virkeliggjorde den og skabte den første store 
»etnografiske« Samling. Navnet er laant fra Frankrig 
og dannet af græske Ord; paa Dansk maatte man 
sige: Samlingen for de fremmede Folkeslag uden for 
Europa. 

Saa dannedes lidt efter lidt en anden kultur- 
historisk Samling: fra Oldtidsfolkene i Syden og i 
Østerlandene. Af herhen hørende Sager havde der 
kun været lidt i Kunstkammeret; men meget kom 
efterhaanden, saaledes navnlig Kong Kristian d. VIII’s 
betydelige Privatsamling. Først i 1866 var der dog 
tilvejebragt saa meget, at det som en egen »Antik- 

samling« kunde udgaa af Kunstmuseet, da dette i 
samme Aar blev ophævet. Dets Indhold var altsaa 
gaaet over til tre kulturhistoriske Samlinger, der var 
ordnet efter samme Plan. 

Imidlertid var der foregaaet noget, som var af 
største Betydning. Straks efter Indførelsen af den frie 
Forfatning tog Rigsdagen sig af de offentlige Samlin- 
ger. Det besluttedes i 1849 ligefrem, at det gamle 
Prinsens Palæ skulde være »Opbevaringssted for 
Statens Samlinger og Museer«. Ikke blot fik de hid- 
til nærmest hjemløse Samlinger saaledes endelig deres 
eget Hus, men de forenedes under samme Tag, hvor- 
ved den senere Sammensmeltning i »Nationalmuseet« 
forberedtes. En lykkelig Tanke var det ogsaa at vælge 
den smukke, gamle Bygning, der passede saa godt for 
de historiske Samlinger. Hvad vor første Rigsdag 
vedtog til Held for Samlingerne, er der al Grund til at 
fastholde for Fremtiden. 

De kom saa dragende, først den etnografiske 
Samling og den senere Antiksamling i 1850, den danske 
Samling 1854 og endelig 1867 Møntsamlingen, der tid- 
ligere havde været paa Rosenborg Slot, som det neden- 
for skal omtales (S. 138). Alle Statens Samlinger af 
arkæologisk, historisk og etnografisk Art var saaledes 
opstillet ved Siden af hverandre i samme Bygning. 
Det beslægtede havde fundet sammen, og der var 
dannet en stor Helhed, som Worsaae udtalte det i 
1884, hvori den danske Samling var Midtpunktet, de 
andre sideordnede Led, dels til sammenlignende, dels 
til særligt Studium. Historikeren A. D. Jørgensen skrev 
i 1883, »at disse Samlinger danner en stor Helhed, 
som med Rette vilde kunne fortjene Navn af National- 
museum«. . 

Dette Navn fik de i 1892, idet de ved kgl. Re- 

solution af 28. Januar forenedes under Navn af: 
Nationalmuseum. Det var dog mere end et fælles 
Navn, der saaledes opnaaedes. Alle Samlingerne blev 
fast forenede til een Institution med fælles, ensartet 
Styrelse under to Afdelinger, den ene for de danske 
Oldsager, de klassiske Oldsager og den etnografiske 
Samling, den anden for de historiske Tider. Men 
ogsaa Navnet har sin Betydning; det var jo ikke nyt, 
men tværtimod det første, som Nyerup havde givet 
Museet før dets Tilblivelse. Nu da man var naaet 
frem endog til et videre Maal, end Nyerup havde sat, 
passede det profetisk givne Navn, som man gennem 
mange Aartier ikke havde villet anvende for Samlin- 
gerne under deres Dannelse. I Begyndelsen taltes der 
kun om »Museet for Oldsagerne« eller om »det 
antikvariske Museum« ; senere blev det officielle Navn 
»Museet for nordiske Oldsager« , medens der folkelig 
sagdes »Oldnordisk Museum«, et kært og klangfuldt 
Navn, men ganske misvisende, idet Museet dels ikke 
omfattede hele Norden og dels strakte sig langt ud 
over Oldtiden. Under Nationalmuseet blev i 1892 
ogsaa henlagt hele Virksomheden for Fredningen og 
Bevaringen af Mindesmærkerne omkring i Landet, 
baade fra Oldtiden, fra Middelalderen og fra den nyere 
Tid. Forud havde der været en særskilt »Direktion 
for Mindesmærkernes Bevaring«; denne Virksomhed 
indgik nu under den samlede og velordnede Forvalt- 
ning i Nationalmuseet. 

Men Værket er dog ikke fuldført; for tidlig er 
dette udtalt i den Overskrift, som staar over dette Af- 
snit. Museet mangler endnu eet Led; men det staar 
fuldt færdigt og venter kun paa at forenes med det 
øvrige. Den danske Samling i Nationalmuseet gaar 
ikke længere ned i Tiden end til 1660, hvad der er 

en ganske meningsløs Grænse. I 1879 grundlagdes 
Dansk Folkemuseum, der begynder just, hvor National- 
museet ender, og strækker sig ned til omkring Aar 
1800, da den egentlige nye Tid begynder, og hvor 
der saaledes findes en virkelig historisk Afslutning. 
I Begyndelsen var det Meningen, at Folkemuseet kun 
skulde omfatte Bondestanden; men efterhaanden er 
det blevet en Samling for alle Stænder. Det danner 
ligefrem Afslutningen eller det sidste Led i Fremstil- 
lingen af vort Lands Kulturudvikling fra den fjerneste 
Oldtid indtil Nutiden; først naar det er sammenføjet 
med Nationalmuseet, vil dettes Dannelse være fuldt 
gennemført. Et helt Aarhundrede forslog altsaa ikke 
hertil; hvor meget vil der mon medgaa af det næste? 
Ja, hvem kan svare for, hvor længe det vil vare, inden 
man skrider til at opføre den forlængst planlagte 
Tilbygning til Prinsens Palæ, der ogsaa kan optage 
Folkemuseet. 

12. Antiksamlingens Betydning for National- 
museet. 

H vilken indre Forbindelse er der dog mellem den 
danske Samling i Nationalmuseet og de andre: 
Antiksamlingen, den etnografiske Samling og Mønt- 
samlingen? For den udenfor staaende synes de at 
være saa forskellige. Skulde det mulig alene være 
praktiske Hensyn, der har været afgørende for deres 
Forening i samme Bygning og under samme Besty- 
relse? Nej, tværtimod; vor nationale Samling maa 
ganske nødvendig have de andre ved sin Side. Hvor 
nær de staar hverandre, ser man allerede deraf, at 
Thomsen, der skabte den danske Samling, tillige 
stiftede to af de andre, og var Direktør for den tredje. 
Sammenflytningen var vore afdøde store Museums- 
mænds Værk, og Historikeren A.D. Jørgensen bedømte 
Sagen rigtig, idet han udtalte, at den danske Samling 
og de fremmede gjorde Nationalmuseet til en sluttet 
Helhed, paa lignende Maade som den danske og den 
udenlandske Bogsamling sammensætter det store 
Kongelige Bibliotek. 

Saa lidt som de, der bruger Bøgerne, vilde synes 
om at skulle søge de danske og de fremmede paa 

forskellige Steder, lige saa lidt vilde de studerende og 
de besøgende i Museet være tjent med, at det frem- 
mede udskiltes fra det hjemlige. Det danner alt en 
Helhed, idet vor egen Kultur kun er et Led i hele 
Europas og atter i den store Verdensfamilies Udvik- 
ling. At denne Enhed ses og bestandig træder tyde- 
ligere frem gennem Samlingerne, er just et af de store 
Resultater, som Museumsforskningen har givet, og ikke 
mindst er der ydet hertil fra vort Land, netop fordi 
der her var forenet meget under samme Tag, som i 
Udlandet endnu oftest er adskilt; vi har da haft saa 
meget lettere ved at faa Øje paa den store Sammen- 
hæng. 

For vor Tids Vedkommende er dette Fællesskab 
i Kultur jo vel bekendt, da nutildags en ny Tanke 
af Værd med Telegrafens Hurtighed bliver meddelt til 
alle; om det saa kun er en forbedret Knappenaal, saa 
bliver den med Dampens Hast bekendt over hele Jor- 
den. Der er snart ingen Forskel paa mit og dit 
imellem Nationerne, saa ensartet synes Kulturen at 
skulle blive overalt. 

Ogsaa fra de ældre Tider og helt tilbage gennem 
Middelalderen er det bekendt nok, at her i Danmark 
ikke blot Menneskene skiftede Dragt efter de andre 
omkring i Europa, men at bestandig hele Livet saa 
at sige skiftede Klædning. Vel kunde baade Stoffet 
være dansk og Snittet noget aparte; men Fafonen i 
det hele var udenlandsk. Og dette lige fra Koften op 
til Kirken, der jo var fremmed fra Grund til Fløj, 
ikke blot Bygningen, men ogsaa det latinske Sprog, 
som taltes i den, og den østerlandske Religion, som 
lærtes. 

Alt dette ved vi nu meget godt fra Skrifterne, og 
det er da ikke saa nødvendigt ogsaa at se det i Sagerne, 

i Museet. Men rart nok var det dog, om der ved 
Siden af den danske Samling stod en fremmed, hvori 
vort Forhold til Udlandet gennem Middelalder og den 
nyere Tid kunde ses og efterspores Træk for Træk. 
Desværre ejer vi ikke en saadan Samling, fordi der 
fra gammel Tid ikke har været nok forhaanden til at 
danne den af og heller ikke Midler til at tilvejebringe 
det. Og nu er det for silde; thi i Udlandet er alt 
herhen hørende vokset fast i Museerne. 

Men naar vi fra de velbekendte Forhold gennem 
de historiske Tider gaar tilbage til den dunkle Oldtid, 
da kommer vi paa en Grund, hvor man tidligere ikke 
vidste, al der var en lignende Enhed i Kultur, som senere 
hen. Man troede nærmest, at den »klassiske« Verden 
(med dette Ord betegner man den store sammenhæn- 
gende Oldtidskultur i Italien, Grækenland, Ægypten, 
Assyrien og i det hele Forasien) og de barbariske Folk 
(det vil sige alle Europas Folk uden for det klassiske 
Syden) var skilte saa noget nær ved en uoverstigelig 
Kløft. Vore Forfædre skulde have levet deres af- 
sondrede Egetliv, og alt hvad de havde, skulde være 
selvstændigt og urnordisk. Først gennem Museerne 
og da navnlig vort Museum har man set, at dette 
ikke er saa. Tværtimod var der ogsaa i Oldtiden 
megen Enhed i den europæiske Kultur og det saa- 
ledes, at Udviklingen hos Barbarerne, altsaa ogsaa i 
Danmark, bestandig gik i de klassiske Folks Spor. 

Saaledes vil man forstaa Betydningen, ja næsten 
Nødvendigheden af, at man i Nationalmuseet har det 
fremmede i Ryggen, ligesom vort Land i Oldtiden 
havde den klassiske Verden i Ryggen. Hverken Mu- 
seets studerende eller de besøgende vilde ellers kunne 
faa nogen dybere Forstaaelse af vor hele Oldtids- 
kultur. 

Antiksamlingen indeholder dette fremmede fra den 
klassiske Grund, som vi behøver til Forstaaelse af vort 
eget. Navnet er halvt Latin; »antiqvus« betyder »gam- 
mel« — vj kender Ordet fra »Antikviteter«, der i 
Grunden ikke betyder andet end »gamle Sager«, især 
fra den klassiske Oldtid. Samlingen er ikke ret stor; 
men paa alle Steder er der noget af det allerbedste, 
og den er ligesom den danske Samling ordnet efter 
Tidsfølgen, saaledes at man Skab for Skab kan se 
Minderne fra Kulturens Udvikling hos de klassiske 
Folk, lige fra Stenalderen. 

Saaledes er alt lagt tilrette, for at enhver be- 
standig kan krydse frem og tilbage mellem den danske 
Samling og Antiksamlingen, idet han opsøger Oldtids- 
forbindelserne mellem Syden og Norden. Baade hele 
Udviklingsgangen hos os og Oldsagernes Enkeltheder 
tilbage til de allerfjerneste Tider vil da først blive 
forstaaelig, og tillige vil det, der virkelig er vort eget, 
træde tydeligere frem under Sammenstilling med det 
fremmede. 

Foran S. 35 er det allerede blevet udførlig omtalt og 
oplyst ved Eksempler, hvorledes Forskningen gennem 
dette Arbejde vinder sine Resultater, og disse kan 
enhver forstaa og se sig til paa ny ved at følge de Vink, 
som gives af de trykte Sedler, der er anbragt om- 
kring i Skabene i begge Samlinger. 

Men foran er det ikke blevet sagt, og dette maa 
her fremhæves, at Sammenstillingen mellem det nordi- 
ske og det klassiske fører til den rette Vurdering af vor 
egen Oldtid, og saare meget er det værd at kende sin 
rette Plads. Men med hvor megen Stolthed og Be- 
undring vi end kan se tilbage paa vore Forfædres 
Liv i fjerne Tider, saa maa vi dog erkende, at 
Kulturen i Syden baade var langt ældre, og at den 

stod langt højere. Der skal anføres nogle bevisende 
Eksempler. 

Med Rette glæder vi os over det smukke, glatte 
og runde, fuldstændig regelmæssig formede Kølle- 
hoved af Sten med et udboret Hul til Skaftet, som 
oflere træffes i vor yngre Stenalder, og som vel kan 
gaa tilbage indtil d. 3. Aartusinde f. Kr. I Antiksam- 
lingen finder vi nu et lignende Køllehoved fra Baby- 
lonien, Fig. 31. De to, det danske og det øster- 



Fig. 31. Køllehoved af Marmor fra Babylonien. 


landske, er ganske utvivlsomt i Slægt med hinanden, 
forbundne ved et Familieskab, der strækker sig over 
den lange Afstand. Men det østerlandske Stykke er 
af langt højere Rang; det bærer figurlige Fremstil- 
linger, og andre lignende Stykker har endog en Ind- 
skrift, hvorefter de kan sættes til Tiden henved 4000 
Aar f. Kr. 

Indtil de sidste Aar maatte man tro, at intet 
kunde sammenlignes med vore skønt formede Flint- 

spyd og Dolke; men nye Fund i Ægypten har bevist, 
at Flintarbejdet dér var af endnu mere fuldkommen 
Art, og det langt tidligere. Se her et Knivsblad i Antik- 
samlingen, Fig. 32, med dets utrolig 
finthuggede Æg og med en saadan 
glat og ensartet Tilhugning af Fladen, 
som man ikke træffer i Norden. 

Vi har Lov til at sige, at 
intet er skønnere og af mere fuld- 
endt Arbejde end mange af vore 
Sværd fra den ældre Bronzealder, 
der strækker sig tilbage til Slut- 
ningen af d. 2. Aartusinde f. Kr. 

Men i Antiksamlingen ser vi en 
Prøve paa de langt kunstfærdigere 
udstyrede græske Vaaben, med Ind- 
lægninger i Guld og Sølv paa Klin- 
gen, og de er ikke saa lidt ældre. 

Billedet Fig. 33 viser et af disse 
mærkelige Vaaben med Fremstil- 
lingen af en Kamp mellem Løver 
og Mænd, der er rustet med store 
Skjolde og lange Spyd. 

Vore Lerkar fra den græske 
Kunsts Tid kan være ret vel for- 
arbejdede; men Behandlingen af Le- 
ret var dog ringe. Overfladen blev 
brunlig, graa eller rødlig, som det 
nu faldt ved Brændingen; en Paa- 
lægning af Farver forekommer ikke, 
endsige malede Billeder. Se saa 
Kunst i Billedet Fig. 34, der er taget fra et Laag i 
Antiksamlingen, som hørte til en Æske af brændt Ler. 
Det er fra Slutningen af del 5. Aarhundrede før Kr., 

8 * 



Fig. 32. Flintkniv 
fra Ægypten. 

den bøje græske 

Fig. 33. Oldgræsk Bronzedolk. 


I Museet i Athen. 


altsaa omtrent fra Overgangs- 
tiden mellem vor Bronze- 
alder og Jernalder. Tegnin- 
gen gengiver godt den ufor- 
lignelige Ynde og Skønhed 
i dette lille Maleri, den ægte 
kunstneriske Lethed og Sik- 
kerhed, hvormed Penslen er 
ført. Enhver kan se, at 
delte hører til det bedste, 
som Mennesket har frem- 
bragt. Men Fremstillingen 
behøver lidt Forklaring. 
Det er Kærlighedsgudinden, 
der her ses som en sød og 
naturlig ung Kvinde i al- 
mindelig græsk Dragt. Hun 
staar paa en tohjulet Vogn — 
der mangler lidt forneden 
til venstre, fordi Laaget er 
itubrudt — og styrer med 
Tøjlerne to vingede Yng- 
linge, der flyver af Sted med 
Vognen, medens de i Hæn- 
derne bærer Vinkande og 
Skaale. Disse Skikkelser 
hørte til Gudindens sædvan- 
lige Omgivelser. 

Som disse Eksempler 
viser hele Antiksamlingen, 
hvor uendelig højere Old- 
tidskulturen var i Syden 
end hos de barbariske Folk. 
Det er af Betydning, at man 

i denne Samling kan saa at sige med egne Øjne se 
Begyndelsen til Verdenskulturens store Æventyr, som 
dog alle maa kende i Hovedtrækkene. Vi ser, at der 
i Ægypten og Forasien var en Stenalder, der lignede 
vor egen; men derfra rejste der sig allerede Aar- 
tusinder før Kristus en høj Civilisation. I d. 3. og 
2. Aartusinde bredte Kulturen sig til Grækenland og 
derefter til Italien, og hævede sig gennem Stortider, 



Fig. 34. Billede malet paa Laaget til en Smykkeæske af Ler. 


der frembragte Verdens udødelige Mesterværker. Der- 
paa fulgte en Tilbagegang i Tiden efter Kristus, ind- 
til hele den gamle Kultur sank sammen i Folkevan- 
dringstiden, ved Midten af d. 1. Aartusinde. Naar 
Æventyret siden fortæller, at den klassiske Oldtids 
Kulturskat genfandtes og paa ny udnyttedes i Middel- 
alderen og senere, og at sluttelig vor egen Tid danner 
den umiddelbare Fortsættelse af denne store Bevægelse 
gennem Tiderne, saa vil man forstaa, at Antiksamlin- 

gen er paa sin Plads ved Siden af vor egen, danske 
Samling. 

Næsten utrolig er denne Overlevering fra den 
fjerne Oldtid i Syden indtil Nutiden i Norden. Et 
ganske lille Eksempel herpaa, men tydeligt og til at 
opfatte med Øjnene: 

Vi har alle set det Mønster, som kaldes »Pal- 
metten«. Det kan træffes baade paa gamle og paa ny 

Kakkelovne, paa Gesimser un- 
der Loftet og ved Enden af 
Skaftet paa Teskeen, kort sagt 
overalt, hvor der skal pyntes. 
Navnet kommer af, at man 
har troet, at dette Mønster var 
en Slags Efterligning af et 
Palmeblad; men dette er ikke 
rigtigt. Det oprindelige For- 
billede var Blomsten paa den 
ægyptiske Vandplante »Lotus«, 
og det var i Ægypten for en 
fire Tusind Aar siden, at man 
først malede og udskar delte 
Plantemønster til Pryd paa 
alle Haande Genstande. Hos 
Grækerne fik det derefter rig 
Anvendelse under mange nye 
og smukke Former, som for 
Eksempel Fig. 35, og om det siden for en Tid blev 
glemt , er det dog altid blevet fremdraget paa ny. 
Det Lotusmønster, der oprindelig blev til ved Nilens 
Bredder, sidder man nu paa vor Klippeø i Østersøen, 
bag de smaa Ruder i Rønne By, og maler paa fine 
Lerkar, der skal sælges i Amerika, og lignende An- 
vendelse bar dette Mønster overalt i den civiliserede 



Fig. 35. Marmorstykke fra 
et Tempel paa Peloponnes, 
opfort i Slutningen af det 
5. Aarh. f. Kr. Det har 
vieret anbragt ved Tag- 
skiegget foran Sammen- 
studet mellem to Hækker 
Tagsten. 

Verden — naturligvis fordi man trods de 4000 Aar 
ikke har kunnet opfinde noget mere tiltalende. 

Dette er nu kun een af de mindste Perler i den 
Skat, der er overleveret os fra den klassiske Oldtid. 
De store er der ikke ret Plads til at indfatte i denne 
lille Bog. 

Kun en lille, lun Passiar til Oplysning om Sagen, 
f. Eksempel ved Middagstid en Dag i September 
Maaned, naar Ploven stilles i Ro ved Markens 
Kant. Vi gaar saa hjem med Hestene. Børnene 
kommer løbende med Læsebøgerne under Armen; 
vi er ikke langt fra den gamle Skole, deroppe ved 
Kirken. Snart indhenter vi Køerne, der skal hjem 
for at malkes. Naar Bidslerne er taget af, gaar vi 
hen til det rare Hus. Nyt er det jo ikke; men Mur- 
stenene, Kalken i Fugerne og Tagstenene ser 
endnu helt godt ud. Døren trænger derimod til Ma- 
ling, især i Fyldingerne og paa Karmens Profiler, 
og Laasen, Nøgle og Hængsler skulde gerne for- 
nyes. Vi gaar ind og tager Plads, den ene paa en 
Stol, den anden paa Sofaen. Et Glas 01 gør godt. 
Saa tager vi Pen, Blæk og Papir og skriver: 

Alt, hvad der her staar med fremhævet Skrift, blev 
oprindelig til i den klassiske Verden og gik i Arv til 
os. Lige saa meget som Landmanden arvede Haand- 
værkeren, Kunstneren og Videnskabsmanden. De 
Tidsrum, da Grundlaget blev dannet for vor Tids 
Kultur, lærer vi at kende i Antiksamlingen. 

grafiske Samling. Hvad der i det følgende bemærkes, 
vil da gaa ud paa at klargøre, hvorledes Kulturen hos 
alle Folkene ud over Jorden har et indre Sammen- 
hæng, og dette ogsaa med den europæiske Kulturkreds, 
hvortil vort Land hører. At overhovedet alt Menneske- 
liv fra de fjerneste Tider af danner en Enhed, denne 
store, simple Tanke er det sidste og yderste Baand, 
der sammenholder alle de Enkeltheder, som rummes 
i Museet. 

Vi begynder ganske jævnt og sindig med at gøre 
os bekendt med den etnografiske Samling. Det er 
en af de største og vigtigste af denne Art, som over- 
hovedet findes. Noget af den har været her i Landet 
allerede i flere hundrede Aar, idet det, som foran sagt, 
er kommet fra det gamle Kunstkammer (S. 106). Saa- 
ledes navnlig en Række Vaaben fra Grønland, der 
gaar tilbage til d. 17. Aarh. En Samling af de skøn- 
neste og kostbareste Vaaben, Hestetøj o. a. af persisk 
Arbejde er sandsynligvis kommet til Norden som 
Gave ved et Gesandtskab fra Persien, ligeledes i det 
17. Aarh. En Del Sager hidrører fra vore tidligere 
Kolonibesiddelser. Men Hovedmassen af Samlingen 
er tilvejebragt i Løbet af de sidste 50 Aar, for en 
væsentlig Del ved Gaver, navnlig fra Landsmænd, der 
har boet eller rejst i fremmede Lande. Den udmær- 
kede Samling fra Østgrønland er hjembragt i de 
senere Aar af Opdagelsesekspeditioner. Desuden er 
Samlingen efterhaanden blevet udfyldt ved Indkøb, 
saa at der nu foreligger mere eller mindre fuldstæn- 
dige Rækker af Sager fra alle større Omraader. 

Samlingen er ordnet efter Verdensdele, saalfedes 
at den begynder med Australlandet og med de større 
og mindre Øer østpaa i det Stille Hav. Derefter følger 
Amerika, der gennemgaas fra Nord til Syd, Afrika 

derimod i modsat Retning, men Asien atter fra Nord 
til Syd. Man ender med Persien og med det tyrkiske 
Rige, altsaa i Lande, der har hørt til den gamle klas- 
siske Verden, og som nu halvt hører ind under den 
europæiske Kultur. Det har ved denne Ordning været 
tilsigtet, at man baade i det hele og i alt Fald inden 
for de enkelte Verdensdele skulde begynde med de 
laveste Kulturer og tillige i de fjerneste Egne. Saa- 
ledes skulde man faa et almindeligt Billede af den 
fremadskridende Kultur i Verden. Gennemføres kan 
dette dog ikke. I Amerika begynder man med de 
lavtstaaende Eskimoer, hvorefter følger de højere 
staaende Indianere og de gamle, fremragende Kulturer 
i Mexiko og Peru; men derefter kommer man atter 
til de lavere Folk i Sydamerika for at slutte med Ild- 
lænderne, der hører til Jordens dybest staaende Folk. 
Det kunde vel være, at Samlingen baade blev forstaae- 
ligere og i Virkeligheden vilde være rigtigere opstillet, 
som dette vil fremgaa af det følgende, om man be- 
gyndte ved de højest staaende Folk paa Oldtidens 
gamle Kulturgrund og nærmest ved Europa for der- 
efter at gaa til de fjernere og ringere Folk. 

Det er paa en Maade en Rejse over hele Jorden, 
som Samlingen byder. Alle Folkeslag besøges, og de 
fremviser, hvad de hvert især ejer og formaar, i det 
daglige Liv, ved Fester, og paa det religiøse Omraade. 
Man lærer Folkene nøje at kende, saa vidt som dette 
kan ske gennem deres Værk. Og man faar Selvsyn 
heraf; det blev foran om Oldsagerne sagt, hvor meget 
Sagerne selv er at foretrække for Beskrivelser og Af- 
bildninger. En umaadelig Sum af Kundskab findes lagt 
tilrette til let og hurtig Tilegnelse, ganske som dette 
er Tilfældet i den danske Samling. 

Men det skal tilstaas, at der til Opfattelsen af den 

etnografiske Samling kræves en Del mere, end naar 
vi bevæger os paa den hjemlige og bekendte Grund. 
Man maa bestandig vide, hvor man er paa Jorden. 
Landenes Klima og Natur, deres Plante- og Dyreverden 
maa helst kendes. Hvor lidt forstaar man f. Eks. 
ellers af Sagerne fra Grønland; den store Rolle, som 
Lampen spiller, staar i Forbindelse med, at Landet er 
koldt og skovløst; at Sælen er det vigtigste Nyttedyr, 
giver Forstaaelsen af Fangstredskaberne; Klæder og 
Slæder er afpassede efter Klimaet. Og det samme 
gælder paa alle andre Omraader, hvis Naturforhold 
de fleste af os ikke kender saa nøje, som dette er Til- 
fældet for Grønlands Vedkommende. 

Fortræffeligt var det da, om Samlingen ogsaa 
indeholdt alt, hvad der henhører til selve Landene 
og deres Natur, for saa vidt som det bidrager til at 
præge og forme Menneskelivet. Men dette vilde kræve 
større Plads og flere Midler, end der vilde kunne 
skaffes i nogen etnografisk Samling. Desuden hører 
Naturen hen under andre Videnskabsfag, og de der- 
hen hørende Samlinger findes andetsteds, Planterne 
i det botaniske Museum, Dyrene i det zoologiske, 
Landenes Jord og Grund i det mineralogiske Museum 
og endelig Mennesket selv som Naturskabning i den 
antropologiske Samling. Alt dette maa man ikke 
søge i et etnografisk Museum, der kun kan inde- 
holde Folkenes Værk og Eje. 

Men dette sidste udgør blot en Del af alt det, 
hvormed den videnskabelige Etnografi beskæftiger sig; 
hertil kommer desuden Beretningerne om Folkeslagene 
fra Opdagelsesrejser og Samliv med dem, deres Sprog, 
den omgivende Natur og selve Menneskenes Udseende 
og Bygning. Om alt , hvad der vides fra det etno- 
grafiske Studium, og som egentlig behøvedes til den 

fulde Forstaaelse af Samlingen, kan den kun erindre 
ved de trykte Sedler, der er anbragt paa Skabene, 
og ved de smaa, vejledende Landkort, der er ophængt 
overalt. 

Andre trykte Sedler giver Oplysning om de enkelte 
Genstande. Man ser og læser sig frem gennem Sam- 
lingen. Og alt imedens fyldes man af en stigende 
Forundring eller snarere af en dybere og ædlere 
Følelse. Thi selv den, der er vant til at færdes i 
Samlingen, kan blive overvældet af denne Mangfoldig- 
hed i Menneskelivets Former paa Jorden og af den 
umaadelige Modsætning mellem Folkene. Her Japa- 
nerne før deres Inddragelse under den europæiske 
Kultur: smukke og fuldstændige Rustninger fra Top 
til Taa, mindende om Krigerdragten i Europa fra det 
16. Aarhundrede — uovertrufne Arbejder i Lak og 
Porcellæn og en Kunst, hvorfra vor Tids Industri i 
Europa har suget ny Livskraft — Gudebilleder, der 
er Udtryk for høje og ædle Forestillinger. Og saa 
Ildlænderne, halvnøgne, med Smykker af Sneglehuse 
og Fugleknogler, med Kniven af Muslingeskal som det 
bedste Redskab og med religiøse Forestillinger, der 
kun drejer sig om onde Aander. 

Højst mærkeligt er det dernæst trods den umaade- 
lige Forskel mellem de højt civiliserede Japanere, der 
kun behøvede en Menneskealder igennem at gaa i 
Europas Skole for nylig at kunne knuse dets væl- 
digste Stormagt, og de elendige Ildlændere, der er 
ganske uimodtagelige for enhver Paavirkning, at finde 
en Overensstemmelse mellem de to Folk som den, at 
de begge gør Brug af Bue og Pil. Hos Ildlænderne 
finder vi Harpunen, dette ejendommelige Jagtvaaben 
med en Spids, der kun er løst anbragt i Stagen, saa- 
ledes at den gør sig fri, naar Dyret er truffet; men 

dette Vaaben fra Amerikas Sydspids træffer vi igen 
aliernordligst hos Eskimoerne. Og her ser vi, at Ilden 
frembringes ved Omdrejning af en Træstok, hvad der 
dog maa siges at være en højst ejendommelig Op- 
findelse ; men ganske det samme møder os ved den 
anden Ende af Verden, i Australien. Saadanne Ligheder 
træffes i Mængde mellem Kulturer, der i øvrigt er saa 
forskellige som vel muligt, og paa Omraader, der ikke 
synes at have haft nogen Forbin- 
delse med hinanden, idet de skil- 
les ved en Verdensdel. Lighederne 
maa fængsle os lige saa meget 
som Forskellighederne. Spørgs- 
maalet rejser sig da om, hvorledes 
al denne Forskel og al denne 
Overensstemmelse i Menneske- 
nes Liv er fremkommet. Kunde 
vi faa et fyldestgørende Svar, vilde 
vi først med Ro og Tilfredsstil- 
lelse bevæge os gennem Menneske- 
livets afvekslende Mangfoldighed. 

Svaret ligger synligt fremme i 
Museet, og det er tydeligt nok, 
hvor det skal søges. For at for- 
staa de nuværende Tilstande hos 
Folkeslagene maa vi gaa tilbage 
til de ældste Tider. Hvad der nu ses, er blevet til 
efterhaanden ; for at efterspore, hvorledes det er frem- 
kommet, maa vi gaa tilbage saa langt der overhovedet 
kan naas, til selve Grunden og Begyndelsen. 

Det vil da findes, at der baade i Asien, i Afrika 
og i Amerika forekommer ensartede Stenredskaber 
som Fig. 36, der er de ældste af ret kendelig Form, 
som overhovedet er paavist, og som ogsaa findes 



Fig. 36. Et af de aller- 
ældste Sten redskaber. 
Fra Somali i det øst- 
lige Afrika. 

under ganske tilsvarende Former i Europa. De gaar 
overalt tilbage til en tidligere Jordperiode, førend vort 
Land endnu var befolket. Det var den senere Istid, 
da kun Mellem- og Sydeuropa var tilgængeligt for 
Menneskene. 

Da nu saadanne Redskaber findes i de 4 Verdens- 
dele, maa Menneskene paa dette første Udviklingstrin 
og i denne fjerne Tid have bredt sig over Jorden. Der 
er et første fælles Grundlag for alt Menneskeliv. 

Men derefter har Menneskene indrettet sig paa 
de forskellige Omraader og arbejdet sig frem paa for- 
skellig Vis. Vi har foran sagt, at en stor Kulturkreds 
strakte sig fra de klassiske Lande ud over Europa 
indtil Danmark. Paa lignende Maade har der i den 
øvrige Verden dannet sig særlige Kulturer med en fort- 
sat Udvikling frem indtil vor Tid. Og paa samme 
Maade som vor hjemlige Udvikling har beroet paa 
vort Lands Natur, dets Jordbund og Klima, dets Be- 
liggenhed, og dernæst paa alt, hvad det har modtaget 
udefra, saaledes er ogsaa de fremmede Kulturer præ- 
gede af de særlige Forhold, som Folkene overalt var 
undergivne. Ved at undersøge disse forstaar vi baade 
de Forskelle og de Overensstemmelser, som vækker 
vor Forundring. 

Først Forskellighederne; men kun nogle faa Ord, 
idet Sagen mere hører hen under den almindelige 
Etnografi end under Museet: Besvarelsen af Spørgs- 
maalet kan ikke gives af selve Sagerne, men maa søges 
udenfor. Det er først og fremmest Omgivelserne, som 
har gjort Menneskelivet saa forskelligt. Fra de fjerne 
Tider af har Menneskene indrettet sig efter de sted- 
lige Forhold, og Udviklingen er foregaaet, som det 
passede til Omgivelserne. Saa forskellig som Naturen 
var, blev Menneskelivet. Benyttelsen af Naturproduk- 

ter, Ernæring og Beklædning, Midler til Bevægelse og 
Samfærdsel, al Livets Virksomhed fik et forskelligt 
Præg efter Klimaet og Landenes Jordbund og Beliggen- 
hed, efter Skovegne og Ørkener, Bjergkæder og Sletter, 
Fastland, Øer og Have. Indrettede efter Omgivelserne 
fremkom mere eller mindre udprægede Jæger- og 
Fiskerfolk, Agerdyrkerne og de omflyttende Kvæg- 
avlere. 

Den store Modsætning mellem de saakaldte Natur- 
og Kulturfolk beror i sin Grund paa Klima og Natur. 
De første, med den fattige Kultur, stillestaaende og 
uimodtagelige for Paavirkning, fremkom under de 
vanskelige og karrige Naturforhold, enten nordlig i 
Landene om Polen eller sydlig som i Australien; men 
ogsaa -i den yppige og rige .Natur under det hede 
Klima, der virkede slappende paa Legeme og Aand. 
Kulturfolkene rejste sig derimod i Bælterne mellem 
de hede og kolde Klimater, saaledes i Europa, Japan 
og Kina, eller paa Højsletter, hvor Heden er afdæmpet, 
som i det gamle Mexiko og Peru. Af de Goder, som 
Naturen bød til Udnyttelse, eller af Vanskeligheder til 
Overvindelse afhang det, at Folkene snart naaede vidt 
frem paa Kulturens Vej, snart blev staaende langt 
tilbage. Saaledes fremkom vel ogsaa en Forskel i 
Evner og Anlæg; men oprindelig fandtes den sikkert 
ikke, ligesom jo alle har haft samme lange Tid til 
Udvikling, idet der, som angivet, ses at have været 
en første, fælles Begyndelse. 

Vanskeligere staar det med Overensstemmelserne 
mellem de i øvrigt forskellige Kulturer, og her er det 
selve Sagerne i Museet, der stiller Spørgsmaalet, og 
som ogsaa maa besvare det. Der er allerede nævnt 
nogle enkelte af disse mange og paafaldende Ligheder, 
der snart dukker op ganske spredt, snart viser sig over 

udstrakte, sammenhængende Omraader. Et mærke- 
ligt Eksempel af den sidste Art frembyder et af den dan- 
ske Stenalders almindelige Redskaber, den saakaldte 
spidsnakkede, tilslebne Økse, snart trind, snart af 
lindseformet Gennemsnit, idet de to Sideflader mødes 
i en Kant (se Fig. 37). Den samme Form findes over 
hele Europa, i Asien, Amerika og i Afrika, og der er 
Folk, som har brugt den indtil vore Dage. Skal man 
nu antage, at denne Økseform er opfundet paa flere 
eller mange Steder eller kun paa et 
enkelt Sted, hvorfra den er udbredt 
over Jorden? Skulde det sidste være 
Tilfældet, da vilde dette Redskab give 
det mærkeligste Vidnesbyrd om Forbin- 
delser mellem Folkene i fjerne Tider 
og tillige om en Overlevering fra Sten- 
alderen indtil Nutiden. Denne Mangel 
paa Udvikling har virkelig fundet Sted, 
derom er ingen Tvivl. Naar mange 
Fig 37. Sleben Naturfolk levede i en Stenalder, indtil 
Stenøkse, fra Europæernes Ankomst, da var dette 
Brasilien. ifølge en Stillestaaen i Kultur gennem 
Aartusinder. Australnegeren hugger nu 
sine Spydspidser af Stenalderens Form ud af Skaar 
af engelske Glasflasker — del besynderligste Møde 
mellem ældgammel og nymodens Kultur (se Fig. 38). 

Naar Bronzeredskaber findes ud over Asien, saa- 
ledes at der i Kina kan træffes Økser, der i alt væsent- 
ligt ligner de europæiske og ogsaa vore saakaldte 
Celter (som foran S. 27), saa angiver dette utvivl- 
somt, at den gamle Bronzealder har strakt sig til det 
Stille Hav. Men naar der ogsaa hinsides dette, i 
Centralamerika, findes Bronzeredskaber, saa vil man 
vistnok have ondt ved at tro, at der i saa fjerne Tider 

har været Forbindelse mellem Folkene paa begge Sider 
af det uendelige Verdenshav. 

Det runde Haandspejl af Bronze var almindeligt 
i Ægypten og hos de øvrige klassiske 
Oldtidsfolk; men det brugtes helt øslpaa 
over Asien indtil vor Tid. Utvivlsomt 
beror dette paa en Meddelelse gennem 
Tid og Rum. 

Med det saakaldte Hagekors, der nu 
er blevet Ny Carlsbergs Mærke, staar det 
paa lignende Maade: et ældgammelt, hel- 
ligt Tegn i det klassiske Syden (se Fig. 39), 
men efterhaanden udbredt over hele Eu- 
ropa — til vort Land naaede det et ParAar- 
hundreder efter Kristi Fødsel; — og lige 
saa vidt udbredt over Asien, indtil Kina 
og Japan, hvor det endnu har en hellig 
Betydning. Her er da et tydeligt Fælles- 
skab, der strækker sig fra Danmark til 
det østlige Asien og fra den fjerne Oldtid 
indtil Nutiden. 

Af disse og mange andre Enkeltheder 
slutter vi, at der fra Oldtidens klassiske 
Lande udgik Meddelelser til vidt skilte 
Egne for hist og her paa forunderlig Maade 
at bevares indtil Nutiden. Og"; dette fører 
vidt. Naar de forskellige Folk i Afrika 
fra Nord til Syd smeder Jern, da maa de F, f 1 38 '. Spy<1 .‘ 
have denne Færdighed, der ikke passer for a f Flaske- 
Naturfolk, fra den klassiske Verden, vist- skaar. Fra 
nok fra Ægypten. Der haves i det indre Auslralien - 
Afrika Strengeinstrumenter, som ganske ligner de 
gamle Ægypteres. Den Nakkeskammel, hvorover 
Negeren lægger sit Hoved, er en oldægyptisk Form; 

Sophus Maller: Nationalmuseet. 9 

Fig. 39. Hagekors, malet paa et Lerkar fra Gnekenland; 
Begyndelsen af Aartusindct f. Kr. 

imidlertid findes den ogsaa nutildags i Kina og 
Japan, ja endog paa Ny Guinea (se Fig. 40); men 
videre ud over det Stille Hav eller til Australien er 
den ikke naaet. 



Fig. 40. Nakkeskammel udskaaren af Træ. 
Fra Ny Guinea. 


Ved alle disse Eksempler er der dog et vist Sam- 
menhæng i Udbredelsen, og den oldklassiske Verden 
danner et forstaaeligt Midtpunkt. Vanskeligere falder 
Sagen, naar dette mangler, og naar Forekomsten er 
ganske spredt. 

Saaledes staar det med »Kastebrættet«, et sindrigt 
Redskab bestemt til at forøge Armens Svingkraft, for 
at Spydet saaledes kan faa større Fart. Naar det 



[Fig. 41. ^Anvendelsen af Kastebræltet. 

skal udsendes, hviler Enden af Slagen mod et Frem- 
spring paa den aflange Træplade, se Fig. 41. Dette 
Stykke er endnu i Brug i Australien og paa nogle af 
Øerne i Sydhavet, fremdeles hos mange 
Folk i Sydamerika og atter hos Eski- 
moerne; i det gamle Mexiko var det 
ogsaa kendt. 

»Bumerangen« er et virksomt Kaste- 
vaaben, i sin mest udviklede Form 
saaledes indrettet, at det, naar det ikke 
træffer, vender tilbage til Stedet, hvor- 
fra det udsendtes. Det anvendes endnu 
i Australien (se Fig. 42), men ogsaa i 
det sydlige Indien og hos Negerstammer 
i Østafrika; dernæst var det alminde- 
ligt i Ægypten Aartusinder før Kristus, 

og et enkelt Stykke foreligger i et dansk _ „ 

J , , , r,c> 1 hn »Bumcrang« 

F und fra den ældre Stenalder. fra Australien. 

Disse to Vaaben, Bumerangen og 
Kastebrættet, viser sig altsaa i vidt adskilte Lande, 
der ikke skulde synes at have haft nogen Forbindelse. 
Maa vi da tænke, at de er fremkommet som selv- 
stændige Opfindelser i de forskellige Verdensdele, eller 

9* 

er de snarere engang langt tilbage i Titlen blevet ud- 
bredt fra eet Sted, saaledes at deres nu kendte Fore- 
komst kun er en lille Rest af et ældgammelt, stort 
Fællesskab? 

Man har paavist et Tilfælde af saadan Art, at en 
uafhængig Opfindelse paa flere Steder synes at være 
ganske udelukket. Fig. 43 viser en tynd Træplade, 
der ved et Baand er fæstet til en Stok; naar denne 
svinges, hvirvler Pladen rundt og frembringer da en 
summende Lyd. Hos mange lavere Folk, baade i 
Australien og paa flere omliggende 
Øer, i Sydafrika og i Syd- og Nord- 
amerika, antages det, at Lyden hid- 
rører fra Aanderne eller dog beror 
paa noget overnaturligt, hvorfor Red- 
skabet benyttes ved Dødsfester, ved 
Regnbesværgelser o. lign. Hos andre 
Folk, saaledes Malajerne og Eskimo- 
erne, er Redskabet gaaet over til at 
blive Legetøj; det er et almindeligt 
Forhold, at saadanne Sager overlever 
Fig. 43. Eskimoisk sig selv i Børnelegene. I dette Til- 
Legetoj af Tra*. fælde er virkelig baade Redskabet selv 
og dels Anvendelse afen saa sammen- 
sat og ejendommelig Art, at man ikke kan vægre sig 
for at anerkende det som et tydeligt Vidnesbyrd om 
ældgamle Forbindelser over hele Jorden. 

Vistnok er nu hele dette Forhold ikke fuldt god- 
kendt af Videnskaben; efter Sagens Natur vil del i 
Reglen være vanskeligt at føre et egentligt Bevis. 
Muligheden af den selvstændige Opfindelse paa for- 
skellige Steder og til forskellige Tider vil sjælden 
ganske kunne afvises; heller ikke kan det endnu an- 
gives, hvor Grænsen skal drages for de dels tilfældige 

dels naturnødvendige Ligheder. Ikke ganske uberet- 
tiget er det sagt, at alle Mennesker jo sover, spiser 
og drikker, at de bruger Ørerne til al høre med og 
Fødderne til at gaa, og at man saaledes nødvendigvis 
ofte maa komme til at gøre de samme Opfindelser. 
Men lige saa sandt er det, at naar man fjerner fra 
Folkeslagenes Kultur alt det, der er modtaget udefra, 
saa bliver der for de flestes Vedkommende saare lidt 
tilbage. Opfindelsen har i Menneskelivet lidet at sige 
i Sammenligning med Meddelelsen og Overførelsen, 
og kun dette sidste synes at give en Udvej til at for- 
klare de etnografiske Ligheder mellem vidt adskille 
Folkeslag og deres vidt forskellige Kultur. 

I de nyere Tider findes der jo nok af tilsvarende 
Forhold: kristne Kirker af samme Grundform rejser 
sig i alle Verdensdele; fra enkelte Egne i Amerika 
har Tobakken bredt sig over hele Jorden — for her- 
med at hente et Eksempel fra det højeste og fra det 
ringeste. Paa lignende Maade har vel de forskellige 
Kulturkredse i de andre Verdensdele fra de ældste 
Tider af faaet Meddelelser fra hinanden og navnlig 
fra den klassiske Verden og senere fra Europa. Hvor- 
ledes det modtagne fandt Vej, kan være ganske upaa- 
viseligt. 

Som et Billede af hele dette Forhold virker det, 
at der paa Pelau-Øerne ude i Oceanet nord for Austra- 
lien findes en Mængde smukke og ejendommelige 
Glasperler, der fra gammel Tid af benyttes som Penge. 
Lignende Perler forekommer ogsaa i Afrika og i Nord- 
amerika, overalt betragtede som store Kostbarheder. 
De maa være udgaaet fra Europa, vistnok fra Vene- 
dig, for liere Aarhundreder siden. Saaledes er Kul- 
turens Perler bestandig spredt over Jorden, hvor de 
undertiden er bevaret uforandret, men oftest saaledes 

afslidt og i en saadan Indfatning, at deres Oprindelse 
er vanskelig at paavise. 

Den gamle, europæiske Armbrøst, nu vore Børns 
Flitsbue, genfinder man paa Nikobarerne og paa Øer 

i det Stille Hav. Her træffes 
paa en enkelt Øgruppe en fuld- 
stændig Vaabendragt, gjort 
efter det gamle Mønster i 
Japan og oprindelig i Europa. 
Men Harnisk og Hoser er af 
Kokosbast, Hjelmen af Rokke- 
hud, og Sværd og Spyd har 
Ægge af Hajtænder. Da Øst- 
grønlænderne ved Angmagsalik opdagedes i 1884, 
havde de Hovedbedækninger, der rigtignok ser ud til 
at være gjort efter en europæisk Kasket (se Fig. 44). 
Lige saa tydeligt er det, 
at de prægtige Høvdings- 
hjelme paa Hawaji i 
Sydhavet, besatte med 
sjældne, røde og gule 
Fuglefjer, er dannet efter 
et fremmed Mønster, det 
være nu en Hjelm fra 
den græske Oldtid eller 
af senere Oprindelse 
(se Fig. 45). 

Alt dette synlige, som Fi fi- 45. Hjelm med Fjerbeklæd- 
her er omtalt, er dog ning fra Haw^i. 

sikkert kun lidt i Sam- 
menligning med hele den nu dybt skjulte Masse af 
Opfindelser og Forestillinger, der bestandig er spredt 
over Jorden fra Kulturens Midtpunkter. Saaledes 
kom del, at de fjernest boende Folk blev længst til- 




Fig. 44. Østgronlandsk Hue 
af Skind. 

bage i Kultur, i Sydamerika, i det indre Sydafrika og 
i Australien; thi til dem natrede der mindst og først 
langt om længe. 

Efter det her anførte vil det forstaas, at den 
etnografiske Samling har sin rette og egentlige Plads 
i Nationalmuseet, idet den har det nøjeste Sammen- 
hæng med de andre Samlinger; det var dette Punkt, 
vi stilede paa gennem dette Afsnit. De fremmede 
Folkeslags Kulturer kan alene forstaas, naar de ses 
i Forbindelse med den Udvikling, der fra Oldtiden i 
Østerlandene strakte sig til Nutidens Europa, og paa 
den anden Side giver de deres store Bidrag til For- 
staaelsen af bele Menneskelivet, idet de ofte alene 
har bevaret, hvad der eengang var Menneskehedens 
Fælleseje. 

I en egen Samling opbevares Mønter eller gamle 
Pengestykker fra alle Tider og Lande og desuden 
alle Slags prægede Metalstykker af beslægtet Art, især 
saakaldte »Medailler*. Med dette oprindelig franske 
Ord betegnes almindelig dels, hvad vi paa Dansk kal- 
der » Skuepenge«, dels alle Haande store og kunstnerisk 
udførte Prægninger i Metal til Minde om Begiven- 
heder og Personer. 

Ogsaa de svundne Tiders Pengestykker kan jo 
siges at være et Slags Mindetegn, der fortæller om 
Fortiden, ganske som vore Metalpenge ved deres Bil- 
leder og Indskrifter vil bære Meddelelser frem til 
Eftertiden. Det at Prægningen bestandig foretoges af 
Myndigheder eller Magthavere, giver Mønterne en 
større, officiel Betydning. Allerede fra første Færd af 
blev de forsynet med Billeder eller Mærker; snart fik 
de ogsaa Indskrifter, og meget af det, som fortrinsvis 
beherskede Livet, og som regnedes for størst og vig- 
tigst, kom frem paa Mønterne. Længst tilbage ses 
Gudernes Billeder og senere indtil vore Dage Konger- 
nes; i Oldtiden alle Haande Betegnelser for Gudedyrkel- 
sen, i Middelalderen Vaabenskjolde; der læses Navne 

paa Herskere, paa Folk og Byer, og Aaret blev 
allerede tidlig angivet paa forskellig Maade. Meget 
af Folkenes Historie rummes saaledes i Mønternes 
Præg. 

Vor Samling er sjælden stor og fuldstændig, idet 
allerede det gamle Kunstkammer indeholdt meget, 
som senere er blevet forøget ved hele, store Samlin- 
ger og ved Indkøb fra Aar til Aar. Samlingen har saa- 
ledes en overordentlig stor Betydning for alle, som 
herhjemme søger historisk Kundskab, og er meget 
skattet i Udlandet. Der er i Lokalet opstillet en Mar- 
morbuste af Ludvig Muller (f 1891), den højt- 
fortjente Direktør for denne Samling og for Antik- 
samlingen og Forfatter af berømte Værker over den 
klassiske Oldtids Mønter. En anden Marmorbuste er 
sat som Æreminde for Samlingens sidst afgaaede 
Leder C. F. Herbst, en Tid ogsaa Direktør for de 
andre Samlinger i Nationalmuseet og fremragende 
Kender af Middelalderens Mønter. Dybtgaaende Stu- 
dier har bestandig været drevet her som i det øvrige 
Museum, og mange af de bedste Skrifter over Mønt- 
væsen er udgaaet herfra. 

Men Møntsamlingen har en noget ejendommelig 
Stilling i Nationalmuseet. Naturligvis er den som det 
øvrige Museum nøjagtig ordnet efter Folk og Tid. 
Men den rummer kun Sager af en vis begrænset Art 
og danner altsaa ikke en saadan alsidig kulturhisto- 
risk Helhed, som foreligger i det øvrige Museums 
Samlinger. Her kun Mønter, i de andre Samlinger 
alle de øvrige Kulturminder. Det er da en Fagsam- 
ling, nærmest beregnet paa dem, der samler eller 
studerer Mønter. Formaalet er ingenlunde mere viden- 
skabeligt, men utvivlsomt mindre populært end i det 
øvrige Museum. 

Dette er ligefrem en Følge af Samlingens Oprin- 
delse og dens tidligere Forvaltning. Det er den gamle 
Tid, som endnu raader her, Tiden før den Museums- 
tanke kom frem, som har formel hele det øvrige Na- 
tionalmuseum. Allerede i det gamle Kunstkammer 
var Mønterne samlede i et eget Rum, som dette foran 
er nævnt, S. 101. Ogsaa er det berørt, at Mønterne var 
noget af det, som man allerførst gav sig til at samle 
paa. Dette ligger ligefrem i deres Art, og det samme 
gør sig gældende nutildags, naar vi saa ofte ser, at 
Børnenes Samlelyst tiltrækkes af Mønterne. 

Tidlig kom da Møntstudiet frem som et eget Fag, 
baade i Udlandet og herhjemme, og dette førte til, at 
Mønterne allerede ned imod Slutningen af d. 18. Aarh. 
blev udskilt fra Kunstkammeret og ordnet som en 
egen Samling paa Rosenborg Slot. Senere end ved 
de øvrige Samlinger foregik Overførelsen til Prinsens 
Palæ (S. 107), og senest, ved kgl. Resolution af 29. Maj 
1899, forenedes Møntsamlingen med Nationalmuseet 
som en Underafdeling i dets Helhed. 

Men den var her fra Begyndelsen af blevet op- 
stillet i et særskilt Lokale, og allerede Pladsforhol- 
dene har senere ikke tilladt, at der gjordes nogen 
Forandring heri. At dette dog vil blive anderledes, 
saa snart Forholdene gør det muligt, er vistnok mere 
end sandsynligt. Mønterne hører jo ligefrem hen 
under de øvrige Samlinger, paa de forskellige Steder : 
i Danmarks Middelalder og mellem Sagerne fra den 
nyere Tid, mellem de græske og romerske Oldsager, 
i Kina, Japan o. s. v. De vilde bidrage til at udfylde 
disse og de øvrige historiske Grupper, og de vilde 
bedre forstaas ved at være omgivne af de samtidige 
og kulturbeslægtede Sager. Først saaledes vilde Møn- 
terne komme til at give deres Bidrag til det omfattende 

og alsidige Studium og samtidig være mere tilgænge- 
lige og lettere at l'orstaa for Almenheden. 

Imidlertid er Samlingen, ogsaa som den nu er 
ordnet, meget tiltrækkende, med de smukke, fornemme 
Skabe, der blev gjort til Opstillingen paa Slottet efter 
Tegning af Datidens store Billedhugger Wiedewelt. 
Man tænker sit, naar man overfor dette mindes, at 
vor nationale Samling blev til paa et Kirkeloft og laa 
i Svøb paa gamle, udrangerede Boghylder, der endog 
kun var laant, og i Skabe, der solgtes paa Auktionen 
efter en Hattemager. Det gaar ikke altid, som der 
synges ved Vuggen; mest kommer det an paa Barnet. 
Nu har Møntsamlingen faaet sin rette Plads inden for 
Nationalmuseet, og sikkert vil den ogsaa engang komme 
i den rette Stilling til de øvrige Samlinger, idet mere 
udtages af Skufferne for at fremlægges paa forskellige 
Steder omkring i Museet. 

Saare meget herligt og mærkeligt er der dog alle- 
rede nu at se for enhver, især længst tilbage, blandt 
de græske Mønter, der danner Midtpunktet i alt Mønt- 
studium. Kunstværker findes her af høj Rang, ind- 
holdsrige og vekslende Billed-Fremslillinger, og meget 
ellers ukendt erfares af Mønterne. 

Se blot paa en enkelt af dem, Fig. 46, fra Byen 
Syrakus paa Sicilien, der dengang var den betydeligste 
af flere indbyrdes uafhængige Smaastater. Under en 
Krig imellem dem, i hvilken Syrakus vandt Over- 
haand, sendte den fremragende græske Republik Athen 
en Flaade til Øen for at støtte sine Forbundsfæller 
mod Syrakus; men i et stort Slag i Aaret 413 f. Kr. 
bukkede Athenienserne under, og 7000 Krigere kom 
i Fangenskab. Byen Syrakus’s Magt løftedes højt ved 
denne ærefulde Sejr. For ret at vise dens Betydning 
og for at omgive den med Glans indstiftede Byen en 

national Fest, ved hvilken der, som det var Skik hos 
Grækerne, blev afholdt Kamplege og navnlig Vædde- 
kørsler med Belønninger til de sejrende. Der blev 
ogsaa præget nye Mønter af Sølv, der skulde være et 
Slags Mindepenge, idet de var halvanden Gang saa 
store som de største almindelig brugte. 

Det er en af disse nye Pragtmønter, som her er 
afbildet. Forsiden viser Billedet af den Gudinde, som 
fortrinsvis dyrkedes i Byen; hun kendes paa Korn- 
aksene, der er indfletlet i Haarene. Omkring Hovedet 
springer Delfiner, der var Havgudens Dyr og saaledes 
mindede om, at Byen laa ved Havet og var en Sømagt. 
Foroven læses Byens Navn. Paa Møntens anden Side 
ses en Væddekørselsvogn ført frem af et Firspand; 
ovenfor flyver en Sejrsgudinde hen imod Vognstyreren 
for at bekranse ham. Fremstillingen taler da baade 
om Sejr og om den nyindstiftede Fest. Nedenunder 
ses til venstre el Skjold, til højre en Hjelm og i 
Midten et Brystharnisk mellem to Benskinner. Det 
er den græske Krigers fulde Vaabenudslyr, der er op- 
stillet paa og ved en Forhøjning, og ved Siden af 
læses paa flere af disse Mønter Ordet: »Kamppriser«. 
Atter delte minder da om Festlighederne; mulig ud- 
deltes de fangne Athenienseres Vaaben som Beløn- 
ninger. 

Ofte har disse Mønter endnu Navnet paa den 
Kunstner, der har gjort Stemplet. Og han kan være 
sit Værk bekendt; thi disse Mønter hører til det ædleste, 
som Mennesket nogen Tid har frembragt. De præ- 
gedes i Løbet af 50 Aar, og de findes udførte med en 
Række forskellige Stempler. Den sortladne Afbildning, 
som her er meddelt efter Fotografi, giver ikke noget 
rigtigt Billede af Mønten ; men bedre kan nu ikke op- 
naas — i Tegning mægter man ikke at gengive denne 

Kunst. Den maa ses paa Mønterne selv, af hvilke 
der findes adskillige i Samlingen. 

Langt ringere er Kunstværdet ved de romerske 
Mønter; men Øjet fanges af de lange Rtekker smaa 
Guldstykker med Billederne af de Kejsere, der engang 
bød over det mægtige romerske Rige, som strakte sig 
fra England indtil Ægypten. Men hvorfor er saa mange 
af dem gennemborede med et Hul eller forsynede med 
en paaloddet Øsken, som var de indrettede til at træk- 
kes paa en Snor? Det har ogsaa været deres Be- 



Fig. 46. Solvmont fra Syrakus. 


stemmelse, og det for flere, end det nu ses, idet saa- 
danne Guldstykker i tidligere Tid, naar de indgik i 
Møntsamlingen, blev berøvet deres Øsken eller fik 
Hullet udfyldt. De er nemlig fundet i Danmark og 
har her været baaret som Smykker. Mange af dem 
hører til store Guldfund, hvis øvrige Indhold af Smyk- 
ker og Barrer opbevares i den danske Samling. Her 
burde ogsaa Møntsmykkerne have deres Plads, idet 
de angiver Fundenes Tid og tillige oplyser om Lan- 
dets Rigdom og dets Forbindelser med Romerriget. 

Endnu nærmere knyttet til de danske Fund er 
et og andet stort Guldstykke som det, der er afbildet 
i Fig.47. Egentlige Mønter er de ikke. Det er store, 



Digitized by Google 



142 


Nationalmuseet. 


kostbare Skuepenge, der uddeltes af Kejseren som 
Festgaver i Anledning af en Sejr eller en anden lykke- 
lig Begivenhed, der skulde fejres. Det her afbildede 
Stykke bærer Kejser Constantius d. Il’s Billede og 
Navn; det er præget, før han tiltraadte Regeringen 
Aar 337 efter Kristus. Ogsaa dette Stykke er fundet 
i Danmark, ved Kværndrup paa Fyn, og det ses, at 
det foroven har haft en Øsken for at bæres som 
Smykke. 

Vistnok har saadanne Prydelser været alminde- 
ligere i Danmark, end det 
skulde antages efter de faa 
Stykker, der hidtil er fundet; 
men tilstrækkeligt kunde man 
dog ikke skaffe sig af disse 
kostbare og langvejsfra ind- 
førte Smykker, og man gav sig 
da til i Norden at efterligne 
dem. Saaledes fremkom »Guld- 
brakteaterne«, som man kalder 
dem, de store, runde Hængc- 
prydelser med Øsken, som i 
Mængde ses i den danske Sam- 
ling, og hvis mærkelige Billedfremstillinger og Rune- 
indskrifter man endnu ikke har kunnet tyde i det 
enkelte. 

Let at opfatte er, hvad der ses længere fremme 
i Møntsamlingen : hele Rækken af de prægtige danske 
Guldmedailler og de danske Mønter. En stigende 
. Tiltrækning har de længere tilbage i de ældre og 
mere ukendte Tider, gennem Middelalderen, indtil 
vi ser den første Mønt, der bærer en dansk Kon- 
ges Navn og Billede. Paa den lille Sølvmønt, der 
er afbildet i Fig. 48, læses til højre for et Kors: 



Fif«. 47. Skuepenge af Guld, 
fra Kejser Constantius d. II. 
Fuld Størrelse. 

SVEN (Svend Tveskæg; de to første Bogstaver er 
vendt paa Hovedet) REX (Konge) ADDENER (Daner- 
nes). Anordningen af Bogstaverne og selve Bryst- 
billedet med Sceptret foran er en Efterligning af de 
samtidige Mønter i England, og Mønt- 
prægerens Navn, som læses paa Bag- 
siden, er engelsk. 

Bortset fra forskellige noget ældre 
Mønter uden Kongenavn var det med 
saadanne Mønter og paa denne Maade, 
at vort Land ved Aar 1000 efter Kri- 
stus fik Del i den for det civiliserede 
Liv saa vigtige Møntprægning. Lang- 
somt var dette, gennem lange Tider 
og over vide Egne ført op til os. Hos det lydiske 
Folk i Lilleasien i d. 7. Aarhundrede før Krislus an- 
tages det, at de første Mønter er slagne. Der gik mere 
end halvandet tusinde Aar, inden vort Folk var modent 
til at modtage denne Opfindelse. 



Kig. 48. Sølvmont 
fra Svend Tve- 
skæg. Kuld Stør- 
relse. 

D er lalles foran stort og varmt om Nationalmuseets 
Værd og Betydning: Folkets samlede Mindeskat, 
dets Fædrenearv lige fra fjerneste Old. ' 

Kom saa og se. 

Om den knebne Gulvplads i Forhallen slaas Fod- 
rensere og Maatter med mægtige Runestene, der rejser 
sig i Krogene og foran Vinduerne; vore ypperste Døbe- 
fonter trænger sig sammen med Hedenolds mærke- 
ligste Stenbilleder læt ind paa det Hædersminde, som 
Rigsdagen satte for Thomsen. Alt staar i et jævnt 
Halvmørke. 

Ind gennem Værelserne er der højst Plads til, 
at to kan gaa forbi hinanden; ofte er der dog kun 
levnet Vej til Gaasegang. Skabsdørene kan kun aabnes 
halvt. Ikke en Alens Bredde er der tilbage af Væggene ; 
Skabene rejser sig lige op til Loftet. Man naar derop 
med en Rullestige; men den tør ikke bruges, naar 
Museet er aabent, da den ganske spærrer Passagen. 
Hvad der skal ses, ligger tæt i Skabene fra øverst til 
nederst, saa at man gerne vilde standse for at faa Rede 
paa denne Mangfoldighed. Men det gaar ikke an; 
man maa idelig flytte sig for en, der skal forbi i den 

trange Gang. Og tag ikke en Stol for at sidde og se 
i Ro; thi store Glasflager tæl paa baade for og bag 
maner om en uafbrudt Agtsomhed. 

Om at faa Overblik og samlede Indtryk er der 
ikke Tale. Al Ting lige paa Næsen, medens det i et 
Museum dog burde være saaledes, at man af og til 
kunde paa Afstand faa et samlet Syn af alle de Enkelt- 
heder, hvorimellem man vælger, hvad man særlig vil 
betragte. Ogsaa hele Midten af Rummene er fyldt af 
loftshøje Skabe, saa at den velinddelte og tydelig 
ordnede Samling bliver en Labyrint, hvori man kun 
med Besvær finder sig tilrette. 

Lyset er lukket ude, der er uhyggelig mørkt. I 
disse Skabe, der kun er Glas, bliver alt dunkelt; selv 
Guldmontrernes straalende Kostbarheder maa blegne. 
Ikke bedre længere fremme mellem Middelalderens 
og Nytidens Skatte, som vilde fængsle ved deres 
Pragt og Farverigdom. Tæt Sammenpakning overalt. 
Skabe og Opstillinger passede ind i hverandre som 
Klodser i et Sammenlægningsspil. 

Alt er vel fremlagt saaledes, at det skulde kunne 
ses; men højst besværligt bliver det, og kun for Enkelt- 
mand er det tilgængeligt. Forevisning for flere, Be- 
søg af Skoler og Foredrag kan ikke gennemføres 
nogenlunde tilfredsstillende. Kommer blot 20, maa 
Halvdelen lytte bagved et Skab, og den anden Halv- 
del dækker de Sager, der skulde ses, imedens der 
tales. 

Og ikke blot trangt, men fattigt og forfaldent er 
der. Forhallens Gulv er lagt som i et Køkken; i 
Værelserne opbulnede og lappede Trægulve; en Hoved- 
trappe, der har maattel afstives med en tyk Jernstang 
for ikke at skride ned; Lofter, der er sunkne, saa at 
de med svære Jernankere har maaltet skrues op i 

Sophus M u Iler: ^ Nationalmuseet. 10 

Spærværket. Som Helhed et Bygningsindre, om hvilket 
den kgl. Bygningsinspektør i en nylig afgiven Be- 
tænkning har maattet erklære, at en Istandsættelse er 
paatrængende nødvendig. 

Er dette virkelig muligt? Huses saaledes Nationens 
bedste Eje og dyreste Skat? Har man da i Danmark 
ingen Forestilling om, at der i et Museum skal være 
Plads og Lys, og at Rummene skal være gode og 
værdige? 

Jo, gaa ud i Kunstmuseet og se, at der er ind- 
rettet store, lyse og festlige Rum i lang Række for 
Gengivelser af udenlandsk Skulptur. Det er Gibs og 
Afstøbninger, som i faa Aar er indkøbt i Udlandet, 
og som man kan faa lige saa meget af, man vil, og 
for smaa Beløb. Til en Bygning herfor var der Raad; 
men til vor egen, hundredaarige, uskatterlige Sam- 
ling var der intet tilovers. 

Gaa til det nye Glyptotek og se dets Pragtsale 
med det blanke og brogede Marmor i Søjler og paa 
Gulv, med Palmehave og Kuppel, med ædelt Træværk 
og skinnende Metal. Fremmede Arbejder, som i de 
senere Aar bragtes til Landet ved en Privatmands 
sjældne Kunstbegejstring og store Midler, blev opstillet 
her, og Nationen ofrede meget beredvillig sin Million 
til et Pragthus, hvis store Omfang ikke er beregnet 
efter dets nuværende Indhold. Men til vor egen 
nationale Samling, der, hvilken Maalestok man end 
anlægger — Pengenes, eller Alderens, eller den indre 
Betydnings — maa findes langt at overgaa den frem- 
mede, og som ikke vilde kunne tilvejebringes, hvilke 
Summer der end lagdes paa Bordet — til National- 
museet var der intet. 

Der blev ikke engang givet Sikkerhed mod 
Brandfare udenfra. De to nye, stolte Museumsbyg- 

ninger ligger frit paa aaben Plads. Prinsens Palæ er 
sammenbygget langs hele den ene Side med private 
Smaahuse. En Tagbrand i en af Bagbygningerne kan 
blive skæbnesvanger for Museet. 

De ældre i vor Tid har ikke glemt, hvor dybt 
Slaget rammede, da Budskabet lød, at Frederiksborg 
Slot stod i Flamme. Siden da er Rædselen for, hvad 
der kunde times Prinsens Palæ, ikke vegen fra Mu- 
seets Kreds, og højere steg den, da Flammehavet fra 
Kristiansborg Slot kastede sit Skin paa Genbo Bygnin- 
gen. Hvad er der af Museets Mænd ikke blevet talt 
og skrevet og arbejdet, for at der skulde skaffes sikrere 
Forhold ! Worsaae, den berømte og indflydelsesrige 
Fører, og med ham de øvrige, forsøgte ad hver en 
Vej, troede saa sikkert, at nu vilde det lykkes, haabede 
fra Aar til Aar. Det var dem en Livssag; men de tog 
den med i Graven. Der gik ti og tyve og fyrretyve 
Aar, og alt blev ved det gamle. 

Saa kom der ved Nationalmuseets Oprettelse i 
1892 en yngre Slægt frem, der med det meget gode 
ogsaa tog de fejlslagne Forhaabninger i Arv. De havde 
set, at Venner var der nok af, Hengivenhed nok, 
Offere nok, men kun naar det gjaldt Samlingerne 
selv — ikke, naar det drejede sig om Bygningen. 

Saa tog man fat paa en ny Led. Man vilde saa 
at sige bygge op indenfra, fremtvinge den nye Byg- 
ning ved at rejse Samlingerne saa højt, at Samtiden 
fik Øje for, at her maatte og skulde der gøres noget 
ogsaa for Bygningen. Alle de indre Opgaver blev 
taget op, som hidtil var blevet liggende, fordi man 
bestandig haabede paa Nybygningen. Alt blev trukket 
frem og opstillet. Videnskabelig og museumsmæssig 
blev Samlingerne løftet saa højt, at der ikke kan naas 
videre under de nuværende Forhold. Men hvad sker: 

10 * 

nu siges der, at alt jo virkelig er smukt og godt; alt 
har fundet Plads og kan dog nok ses; det hele er saa 
tilfredsstillende, at en Nybygning ikke er nødvendig. 

Der er kun eet at haabe: at der fra den store, 
brede Befolkning løfter sig et bestandig gentaget Raab 
om, at Nationalmuseet skal beskyttes mod Brandfare, 
skal have tilstrækkelig Plads og Lys, skal have en 
Bygning, der er værdig de Skatte, det indeholder. 

Hvad der skal gøres, ligger klart, og derom har 
man været enig i Museets Bestyrelse de sidste 20 Aar. 
Saa længe er det siden, at alle Privathusene langs 
Palæets Grund indkøbtes for Statens Regning, for at 
der her skulde opføres en Tilbygning for Palæet. 
Det er dog langt fra, at dette er blevet fastholdt; 
tværtimod er disse Huse blevet fyldt med en hel 
Række offentlige Kontorer og Institutioner, ret som 
man paa enhver Maade vilde umuliggøre en Udvidelse 
af Museet, hvad der dog naturligvis ikke har været 
Hensigten. 

Den planlagte Tilbygning vil give fuldt tilfreds- 
stillende Forhold, som dette ses af Planen Fig. 49. 
Det gamle Palæ’s Bygninger er angivet mørkere og be- 
tegnet med A; Tilbygningen er lysere og betegnet /?; 
der er Mulighed for en Udvidelse engang i Frem- 
tiden ved C. Bygningerne omslutter forrest den nu- 
værende, smukke Gaard, bagved denne en stor Have, 
og til Siden en mindre Gaard. Det hele danner en 
Firkant for sig omgivet af Gader. Saa snart Tilbyg- 
ningen var opført, kunde Samlingerne midlertidig over- 
føres til den, medens det gamle Palæ istandsattes og 
sikredes indvendig. Derefter vilde der blive god Plads 
til alt, ogsaa til Folkcmuseet. 

Det kan jo siges, at der allerede er begyndt her- 
paa, idet Grunden til Nybygningen er indkøbt for 

Slatens Regning og der i de sidste' Aar er anvendt et 
Par hundrede Tusind paa at restaurere Palæet i Tag 
og Kælder og i det Ydre. Det ses nu ret, hvad det 
er for en prægtig Bygning, en af de faa rigtig gode 


Fig. 49. Plan til Nationalmuseets Udvidelse ved en Tilbygning. 


gamle Bygninger, som lindes i Hovedstaden. Kun 
Udvidelsen mangler, for at Museet her kan faa et 
smukt og rummeligt Hus. 

Der kunde dog vel ikke for Alvor være Tale om 
at flytte Nationalmuseet bort fra Prinsens Palæ, hvor 

del har formel sig og vokset sig stort gennem 50 Aar 
(se S. 107). Det har ogsaa vokset sig fast. Der er 
over det indre, i disse mange gamle Rum og Sale og 
ovei den hele Museumsopstilling noget ganske eget, 
en Fred og Hygge, en Sammenpasning og Indlevet- 
hed, som minder om det gode gamle Hjem. Herved 
har Museet noget forud for alle de nye Huse, og dette 
er uendelig meget værd. Man kunde ikke flytte Mu- 
seet bort, uden at meget gik tabt. Ind over Tilbyg- 
ningen vil det gamle Hus’s gode Aand derimod let kunne 
brede sig. Naar den opførtes, vilde Museet faa et 
Hus, der passede for dets Tarv. 

Det er paa Tide nu, efter hundrede Aars Forløb; 
thi hidtil har der intet været gjort i denne Retning. 
Sine første halvhundrede Aar levede Museet endog paa 
Naade, i Rum, der tilhørte andre, og jagedes saa ud, 
naar man fik Rrug for Pladsen. 

Som den grimme Ælling tilbragte Nationalmuseet 
sine lange Barndomsaar, fra 1807 til 1832, i et Rum 
dybest inde over Trinitatis Kirkes Loft, hvortil man 
kom ad Rundetaarns Snegletrappe og gennem Uni- 
versitetsbiblioteket, som dengang henstod her. Det 
var hertil Oehlenschlåger hentydede, da han digtede 
om Rasmus Nyerup: 

»Gak op og ned i Taarnet. 

Du gaar ej Sneglegang«. 

Det var dette Museum, som H. C. Andersen 1826 
skrev om i Digtet »Den rædselsfulde Time«, da han 
tænkte sig indelukket deroppe: 

»Fra Museet lød en Røst: hvad er her paa Færde? 

Og en Lanse traadte frem fulgt af tvende Sværde«. 

Det var her, at Thomsen fremstod og fik Tag i Be- 
folkningen, som der blev skrevet derom i 1821 : »Tors- 

dagen fra Kl. 11 til 1 forevises Oldsagskabinettet for 
enhver, som ønsker at se det. Hermed begyndtes 1819, 
og Hr. Kancelliraad Thomsen har glædet mange ved 
sin med Kundskab og Nidkærhed viste velvillige 
Bestræbelse for at gøre Museet saa gavnligt som 
muligt og med Talent at forevise og forklare, hvad 
det har«. 

Men dette Besøg var Biblioteket til Besvær, og 
eflerhaanden fik det selv Brug for Pladsen. Museet 
blev sagt op, og i Øjeblikket vidstes det ikke, hvad 
der skulde blive af det. Men se, Ællingen var blevet 
til en ung Svane, der kunde søge sig Rede paa Kri- 
stiansborg Slot, der dengang stod under Bygning. 
Rigtignok var det en uhyggelig Plads i ganske raa 
Værelser og kun paa Opsigelse, saa snart der blev 
Brug for Rummene. Men det var dog Husly og til- 
strækkelig Plads, og dette blev nyttet saa godt, at da 
Opsigelsen kom, fordi Kong Frederik d. VII selv vilde 
bebo denne Slotsfløj, var det en stolt og brusende 
Svane, der kunde gøre hele Midtpartiet af Prinsens Palæ 
til sit Bo, og sammen med den kom den hele Familie 
dragende, som den havde lagt sig til: den etnografiske 
Samling, Antiksamlingen og Møntsamlingen (S. 107). 

Det gamle fyrstelige Palæ fik imidlertid ikke nogen 
synderlig Forandring for at modtage Museet. Fyldt 
blev det straks; nu flere Gange fordoblet maa Sam- 
lingerne have den Udvikling, de behøver, over den 
Grund, der rigelig ligger omkring dem. 

Og hvad vil der da være vundet? — En stor og 
smuk Fremtid for Museet og for Forskningen. 

Der vil blive Plads og Lys; alt vil nu virkelig 
blive til at se, og af mange paa een Gang, saa at Frem- 
visning og Foredrag paa ny kan afholdes i Museet. 
Men først og fremmest vil der kunne ordnes og op- 

stilles saaledes, al enhver selv kan linde sig tilrette 
uden Vejledning. 

Her ligger Museumsmandens Opgave og hans 
Kunst: at fortælle gennem Sagerne, gennem deres An- 
ordning og Opstilling Led for Led, saaledes at det 
mærkeligste fremhæves, at det føles, hvornaar der 
kommer et nyt Afsnit, at hvert Parti og hver Enkelt- 
hed kommer til sin Ret. Som en velordnet Bog skal 
et Museum være, der er let at finde sig tilrette i, 
om det saa skal være ved kun at kaste et Blik paa 
Overskrifterne. Afbrydelserne i Teksten, den frem- 
hævede Skrift og andet med fint Tryk, Anmærknin- 
gerne under Teksten og Tillægene, alt dette har sit 
tilsvarende i Museet, naar der er tilstrækkelig Plads. 
Det kan da hurtig gennemses af den flygtige Besøger, 
medens samtidig den grundige Benytter finder alt til- 
rettelagt. 

Og denne Museumsbog kan da faa sine oplysende 
Billeder, hvad der nu næsten har maattet opgives. 
Kun et og andet har kunnet anbringes ved mørke 
Piller, der ellers var ganske ubenyttelige. Saaledes 
den her i Fig. 50 gengivne Kriger fra Folkevandrings- 
tiden, med sine fint mønstrede Klæder, Bukser og 
Bluse, over hvilken han bærer en Ringbrynje; Hovedet 
omsluttes af en Hjelm af Sølv, Skjold og Sværd har 
Sølvbeslag, Bæltet sammenholdes af et smukt ud- 
arbejdet Bronzespænde, og en aflang Kvartssten til at 
slaa Ild paa er fast anbragt i det; ved Hælene sidder 
Sporer af Bronze med Jernspids, og Krigerens højre 
Haand fatter oin to mægtige Lanser. Alt er nøjagtig 
gjort efter Sager, der foreligger i en Række forskel- 
lige Fund; men først Sammenstillingen af alle disse 
Enkeltheder giver et levende Billede. Meget andet, 
der paa lignende Maade vilde være oplysende, til- 

trænges i Museet: Kort over 
Landets Bebyggelse og Kultur- 
forskelligheder, fotografiske Bil- 
leder fra Udgravninger, Afbild- 
ninger af Mindesmærker, Frem- 
stillinger i det smaa af Sten- 
alderens Grave, af de gamle 
Adelsgaarde, af Huse, Slotte og 
Kirkebygninger. 

Først ved Udvidelsen af 
Bygningen vil Rasmus Nyerups 
Ord, »at man i Nationalmuseet 
fra Sal til Sal skal kunne stu- 
dere den successive Fremgang 
i Nationens Kultur og Begreber, 
Sæder og Skikke«, fuldt kunne 
virkeliggøres. Og vel at mærke 
vil denne Udvikling, naarFolke- 
museet forenes med den ældre 
Samling (se S. 108), kunne føl- 
ges ikke som nu blot til d. 
17. Aarh., men indtil den Græn- 
se, livor Nutiden begynder. 

Og hvad da Forskningen 
og det fortsatte Arbejde i Mu- 
seet og rundt om i Landet vil 
kunne fremskaffe, er det vel 
nu umuligt at forudsige. Men 
det er dog klart, at det er 
saa langt fra, at den fremad- 
skridende Bevægelse er ved 
at gaa i Staa, at der tvært- 
imod først i den senere Aar- 
række synes at være opnaaet 



Fig. 50. Kriger fra Folke- 
vandringstiden. 

fuld Kraft. Dette fremgaar af følgende Talangivelser, 
om hvilke det nærmere er anført foran S. 94: 


I Aarene: 

var den danske Sam- 

altsaa 


lings Forøgelse: 

aarlig: 

c. 10 Aar: 1807—1815 

1000 Nr. 

100 Nr. 

c. 50 - : 1816—1865 

27000 - 

540 - 

c. 25 - : 1866—1891 

20300 - 

810 - 

c. 15 - : 1892—1906 

25300 - 

1680 - 

100 Aar: 

73600 Nr. 



Se fremdeles, at der i de senere Aar er frem- 
kommet det meste af, hvad der maa nævnes som 
Museets særlig fremragende Sager: Sølvkedlen, Solbil- 
ledet, Vognene fra Dejbjerg, Træploven, Guldbaadene, 
de skæftede Stenredskaber, de største Økser, Spyd og 
Dolke fra Stenalderen og meget andet. Overordentlig 
stærkt som Museet har udviklet sig, umaadelig stort 
som Fremskridtet har været i Forstaaelse og egentlig 
Erkendelse, idet det hele ikke var til for 100 Aar siden, 
er det umuligt at forudsige, hvor stort et Frehiskridt 
der vil være gjort, naar Museet næste Gang fejrer en 
Hundi edaarshøjtid. 

E. Vedel, Bornholms Oldtidsminder og Oldsager, 1886. 

Kristian Bahnson, Etnografien fremstillet i dens Hoved- 
træk, 1900. 

P. Hauberg, Myntforhold og Udmyntninger i Danmark ind- 
til 1146, i Kgl. Danske Videnskabernes Selsk. Skrifter, 6. Hække, 
bist. og filosofiske Afd. V, 1. 

De vejledende Kataloger til Nationalmuseet (faas kun i Mu- 
seet). 


Fortegnelse over Billederne. 

Side 

1. Prinsens Palæ. Tegning efter Fotografi, taget 1907 5 

2. Pløjning i Bronzealderen, Klippebillede i Sverige. Efter 

Aarb. f. nord. Oldkyndighed, 1900 18 

3. Plov fra Døstrup ved Hobro. Efter Aarb. f. nord. Old- 
kyndighed, 1900 19 

4. Kornsegl fra Stenild ved Hobro. Efter* Verdenskulturen, II lu 

5. Dansk Kornkværn med Ligger og Løber. Fot. efter Stykker 

i Nationalmuseet 20 

6. Omdrejende Kornkværn fra Vammen Sogn mellem Viborg 

og Hobro. Kværnen findes i Nationalmuseet 20 

7. Fiskekrog af Ben, fra Skaldyngen ved Ertebølle. Tegnet 

efter et Stykke i Nationalmuseet 21 

8. Lystertand af Træ, fra Brabrand So ved Aarhus. Efter 

Aarb. f. nord. Oldkyndighed, 1906 21 

9. Ornamenter fra den ældre Bronzealder. Efter Sophus 

Muller, Vor Oldtid 22 

10. Ornamenter fra den yngre Bronzealder. Efter Sophus 

Muller, Vor Oldtid 23 

11. Spænde af Guld. Tegnet efter Sager i Nationalmuseet.. 24 

12. Midtparti af en Mankestol fra Vikingetiden. Efter »Ver- 
denskulturen«, 11 25 

13. Bronzeokse med Hulhed til Skaftet. Efter Sophus Muller, 

Ordning af Danmarks Oldsager 28 

14. Bronzearmbaand. Efter Sophus Muller, Ordning af Dan- 
marks Oldsager 29 

15. Halsring af Bronze, fra den ældre Jernalder. Efter Sophus 

Midler, Ordning af Danmarks Oldsager 30 

Side 

IfL Spidsnakket Flintokse. Kfter Aarb. f. nord. Oldkyndig- 

hed, 1890 31 

17. Tværægget Flintpil. Efter Sophus Muller, Ordning af Dan- 
marks Oldsager 31 

1JL Smykkeplade af Bronze til Kvindens Bælte. Efter Sophus 

Muller, Ordning af Danmarks Oldsager 32 

11L Kvindegrav fra den ældre Bronzealder. Efter Sehested, 

Archæologiske Undersøgelser, 1884 33 

21L Lerkar med fordybede Ornamenter, fra Danmarks yngre 

Stenalder. Efter »Verdenskulturen«, II 34 

2L Lerkar med paamalede Ornamenter, fra Oen Rhodos ved 

Lilleasien. Efter »Verdenskulturen«, II 33 

22. Solguddommens Billede, udhugget paa en Granitsten. 

Fot. efter Stenen i Museets Forhal 48 

23. Vognhjul af Træ, fra Dystrup Mose ved Ryomgaard. Efter 

Aarb. f. nord. Oldkyndighed, 1907 32 

24. Mandsgrav fra Bronzealderen. Dækstenen ikke afloltet. 

Efter Fot., taget ved Nationalmuseets Undersøgelse 54 

23. Samme Grav som Fig. 24. Dækstenen borttagen. Efter 

Fot., taget ved Nationalmuseets Undersøgelse 55 

21L Jysk Stenaldersgrav med fuldstændig opløst Skelet. Efter 

Fot., taget ved Nationalmuseets Undersøgelse 58 

22. Kvindegrav fra Tiden nærmest efter Kristi Fødsel. Efter 

Fot., taget ved Nationalmuseets Undersøgelse 39 

28, Minde for Rasmus Nyerup i Nationalmuseets Gaard. Efter 
en Skitse af Billedhugger IL C. Petersen til det endnu 

ikke udførte Monument 82 

22. Marmorbuste af Christian Jørgensen Thomsen, i Museets 
Forhal, sat af Rigsdagsmænd. Udført af ELV. Bissen 1800, 
men efter Thomsens Onske først opstillet efter hans Død 22 
32. Mindetavle for J. J. A. Worsaae i Nationalmuseets Gaard. 
Nutidens Videnskab og Fortiden rækker hinanden Haan- 
den over Worsaaes Billede, og Fortiden afslører sig for 


Videnskaben. Udført af St. Sinding og opsat 1889 23 

31* Køllehoved af Marmor, fra Babylonien. Fot. efter Stykket 

i Nationalmuseets Antiksamling 1 14 

32. Flintkniv fra Ægypten. Fot. efter Stykket i National- 
museets Antiksamling 113 

33. Oldgru-sk Bronzedolk; Figurerne indlagte med Sølv og 
Guld. Efter »Ephemeris«. Dolken horer til et stort Fund 

fra det gamle Mykenæs Borg paa Peloponnes 112 

Side 

34. Billede malet paa La åget til en Smykkeæske af Terracotta. 

Efter J. L. Ussing, i »Illustreret Tidende« 117 

35. Marmorstykke fra et Tempel paa Peloponnes, opført i 

Slutningen af det jk Aarh. f. Kr. Det har været anbragt 
ved Tagskægget foran Sammenstødet mellem to Hækker 
Tagstene. Efter Originalen i Nationalmuseet 118 

36. Et af de allerældste Stenredskaber. Fra Somali, i det øst- 
lige Afrika. Fot. efter Stykket i den etnografiske Samling 125 

37. Sleben Stenokse, fra Brasilien. Fot. efter Stykket i den 

etnografiske Samling 128 

38. Spydspids dannet af Flaskeskaar. Fra Australien. Fot. 

efter Stykket i den etnografiske Samling 129 

39 Hagekors, malet paa et Lerkar fra Grækenland; Begyn- 
delsen af Aartusindet f. Kr. Efter L. Muller, Det saakaldte 
Hagekors’ Anvendelse og Betydning i Oldtiden, i Vidensk. 
Selsk. Skr. jk Hække, hist. filos. Afd. jk Bd. I 1.30 

111, Nakkeskammel udskaaren af Træ. Fra Ny Guinea. Efter 

Kr. Bahnson, Etnografien, 1 130 

41. Anvendelsen af »Kastebrættet*. Efter Kr. Bahnson, Etno- 
grafien, I 121 

42. En »Bumerang«, fra Austraiien. Efter Kr. Bahnson, Etno- 
grafien, I 121 

12 Eskimoisk Legetøj af Træ. Efter Schurtz, Urgeschichte 

der Kultur 122 

44, Ostgrønlandsk Hue af Skind. Fot. efter Stykket i Na- 
tionalmuseet 121 

45. Hjelm med Fjerbeklædning, fra Hawaji. Fot. efter Styk- 
ket i Nationalmuseet 134 

HL Sølvmønt fra Syrakus. Efter Hili, Coins of ancient Sicily, 

1903 111 


IL Skuepenge af Guld, fra Kejser Constantius d. 11. Fuld 
Størrelse. Originalen i Nationalmuseets Møntsamling. Se 
C. Jørgensen i Aarboger f. nord. Oldkvndighed, 1900 . . . 142 
12 Solvmønt fra Svend Tveskæg. Fuld Størrelse. Efter P. 
Hauberg i Vidensk. Selsk. Skr. (k^ Hække, hist. fil. Afd. 


2 Bd., I 112 

12 Plan til Nationalmuseets Udvidelse ved en Tilbygning. 

Efter Lovforslag fremsat i Folketinget 2L^ Jan. 1899 .... 149 
ML Kriger fra Folkevandringstiden. Fot. efter Figuren i Mu- 
seet 153 

Forord 3 

1. Nationalmuseels Iletydning for alle 5 

2. Betydning for Videnskaben 12 

3. Om Fortidsmindernes Værd 16 

4. Oldforskning ved Fagmænd og Lægfolk 27 

5. Opofrende Venner og farlige Fjender 44 

6. SagkyndigUndersøgelseogskamløsHøjødelæggelse 57 

7. Fredningsværket og Landets arkæologiske Under- 
søgelse 68 

8. Danefæ-Bestemmelsen og dens Anvendelse 73 

9. Nationalmuseets Grundlæggelse og senere Ud- 
vikling 84 

10. De forrige Tiders Museer 96 

11. Nationalmuseets Dannelse gennemført 104 

12. Antiksamlingens Betydning for Nationalmuseet . . 110 

13. Etnografisk Samling som Led af Nationalmuseet 120 

14. Nationalmuseets Mønt- og Medaille-Samling . . . . 136 

15. Museumsbygningen og Fremtiden 144 

Henvisning til Bøger 155 

